Brazil ge kureege raees Lula hayyaru kohfi - vNews.mv\nބްރެޒިލްގެ ކުރީގެ ރައީސް ލޫލާ ހައްޔަރުކޮށްފި\nޖާދުﷲ ސައީދު 04 March 2016, 22:56\nވެރިކަން ކުރާ ޕާޓީގެ ކެމްޕޭންތަކަށް ނަހަމަ ގޮތުގައާއި ކަޅުފައިސާ ބޭނުންކޮށް ހަރަދުކޮށްފައިވާ ކަމުގެ ތުހުމަތުތަކެއްގައި ބުރެޒިލްގެ ކުރީގެ ރައީސް ލުއިސް އިނާސިއޯ ލޫލާ ޑަ ސިލްވާ ހައްޔަރުކޮށްފި އެވެ.\nބްރެޒިލްގެ ފުލުހުން ބުނީ ތަހުގީގަށް ކުރީގެ ރައީސް ހައްޔަރުކުރީ ދައުލަތުގެ ތެޔޮ ކުންފުނި ޕެޓްރޯލިއޯ ބްރާސީލެއިރޯ އެސްއޭ އިންނާއި ލަގުޒަރީ ރިއަލް އެސްޓޭޓުތަކުން ނަހަމަ ފައިސާ ނަގައި އޭގެ ބައެއް ލޫލާ ނަންގަވާފައިވާ ކަަމުގެ ހެކި ލިބިފައިވާތީ ކަމަށެވެ.\nލޫލާ ހައްޔަރު ކޮށްފައިވާއިރު ފުލުހުން ގެންދަނީ ބުރެޒިލްގެ ގާނޫނު ހަދާ މަޖިލީހުގެ ބައެއް މެމްބަރުންނާއި ބޮޑެތި ވިޔަފާރިތަކުގެ ވެރިންގެ ތަހުގީގެއް ވެސް ހިންގަމުންނެވެ. އަދި މި މީހުންނަކީ ބުރެޒިލްގެ ވެރިކަން ވާކާސް ޕާޓީން މީގެ 13 އަހަރު ކުރީން ވެރިކަމަށް އައުމުގައި ސިޔާސީ ފަރާތްތައް ބާރުގަދަކޮށް ދިނުމާއި އެޕާޓީ ވެރިކަމަށް ގެނެސްދިނުމުގައި ތަފާތު ދައުރުތައް އަދާކޮށްދީފައިވާ ފަރާތްތައް ކަމަށް ބުނެ އެވެ.\nބުރެޒިލްގެ ފުލުހުން ބުނީ ލޫލާ ހައްޔަރުކުރުމަށްފަހު އޭނާއާއި ސުވާލު ކުރަމުންދާ ކަމަށާ އޭނާގެ ގެއާއި އޭނާއާއި ގުޅުންހުރި ވަރަށް ގިނަ ތަންތަން ފާސްކުރަމުން ގެންދާ ކަމަށެވެ.\nސިލްވާގެ ތަރުޖަމާނު ހޯސޭ ކުރިސްޕިންޏާނޯވެސް ވަނީ ލޫލާ ހައްޔަރު ކުރިކަމާއި ސާއޯ ބާނާޑޯ ޑަ ކޮމްޕޯގައި ހުންނަ ލޫލާގެ ގެއަށް ފުލުހުން ވަދެ އެތަން ފާސްކޮށްފައިވާ ކަން ކަށަވަރުކޮށްދެއްވާފަ އެވެ. އަދި ޚައިރާތަށް މަސައްކަތްކުރުމަށް ލޫލާ އުފައްދާފައިވާ އިންސްޓިޓިއުޓް ފާސްކޮށް ތަހުގީގުކުރަން ފަށާއިފައިވާ ކަމަށްވެސް ވިދާޅުވި އެވެ.\nއެނާ އިތުރަށް ވިދާޅުވީ ފުލުހުން އެކަން ކުރަމުންދަނީ ތަހުގީގަކަށް ކޯޓު އަމުރެއްގެ ދަށުން ކަމަށެވެ. އަދި ފުލުހުންގެ ސުވާލުތަކަށް ލޫލާ ޖަވާބު ދޭން އެ އަމުރުގައި ލާޒިމްކުރާ ކަމަށްވެސް ވިދާޅުވި އެވެ. ސަބަބަކީ އެ ތަހުގީގަކީ ބުރެޒިލްގެ ތެޔޮ އުފައްދާ އެންމެ ބޮޑު ކުންފުނީގެ ކަރަޕްޝަނާއި ގުޅިފައިވާ އެތައް ބިލިއަން ޑޮލަރެއްގެ ތުހުމަތު އޭނާގެ މައްޗަށް ކުރެވިފައިވާތީ ކަމަށްވެސް ވިދާޅުވި އެވެ.\nލޫލާގެ މައްޗަށް ކުރެވިފައިވާ ތުހުމަތުތަކާއި ގުޅިގެން އެކަމުގެ އަސަރު ބުރެޒިލްގެ ރައީސް ދިލްމާ ރޫސެފަށް ވެސް ވަނީ ކޮށްފަ އެވެ. އެގޮތުން އެއް ދުވަސްވަރެއްގައި ލޫލާގެ އެންމެ ގާތް ބޭފުޅެއްގެ ގޮތުގައި ހުންނެވި ރޫސެފަށް ވެސް ވަނީ އިތުބާރުނެތް ކަމުގެ މައްސަލަތަކާއި ކުރިމަތިވެވަޑައިގެންފަ އެވެ. އެގޮތުން ބަޖެޓުގެ ފޫނުބެދި ހުރި ކަންތައްތަކެއް ފޫބެއްދެވުމަށް ޕެންޝަން ފަންޑުގެ ފައިސާ ބޭނުން ކުރައްވާފައިވާ ކަމަށް ތުހުމަތު ކޮށް ރޫސެފްގެ މައްޗަށް އިތުބާރު ނެތްކަމުގެ ވޯޓެއް ނެގުމަށް ބުރެޒިލުގެ ސެނެޓުން ދަނީ ތައްޔާރުވަމުންނެވެ. ނަމަވެސް ރޫސެފް ވަނީ މިކަން ދޮގު ކުރައްވާފަ އެވެ.


17 ނޮވެމްބަރ 2020 - 08:49\nއަދިތިޔާ ރޯއޫ ކަޕީރް ސޮއިކޮށްފައިވާ އާ ފިލްމު "އޯމް: ދަބެޓްލް ވިތިން" ރަސްމީކޮށް އިއުލާންކޮށްފި އެވެ.\nހޯމަ ދުވަހު ފާހަގަކުރި އޭނާގެ 35 ވަނަ އުފަން ދުވަހާ ދިމާކޮށް ރަސްމީކޮށް ފިލްމުގެ ވާހަކަ ހިއްސާކުރަމުން އޭގެ ޕްރޮޑިއުސަރު އެހުމަދު ޚާން ބުނީ "އޯމް" އަކީ ޒީ ސްޓޫޑިއޯސްއާ ގުޅިގެން ހަދާ ފިލްމެއް ކަމަށާއި މީގައި އަދިތިޔާ ވަރަށް ތަފާތު ރޯލަކުން ފެންނާނެ ކަމަށެވެ.\nކަޕިލް ވަރުމާ ޑައިރެކްޓްކުރާ މި ފިލްމު ވާނީ "ބާގީ" ފްރެންޗައިޒްގެ އެންމެ ފަހުގެ ދެ ފިލްމު ޑައިރެކްޓްކުރި އެހުމަދު ޕްރޮޑިއުސްކުރާ ފުރަތަމަ ފިލްމަށެވެ. "އޯމް" ގެ ޝޫޓިން އަންނަ މަހުގެ ތެރޭގައި ފަށަން ނިންމާފައިވާ އިރު، އެހުމަދު ވެސް އަންނަނީ ޓައިގާ ޝްރޮފާ އެކު "ހީރޯޕަންތީ 2" ގެ ޝޫޓިން އަންނަ މަހު ފެށުމަށް ތައްޔާރުވަމުންނެވެ.\nރިޕޯޓްތައް ބުނާ ގޮތުން "އޯމް" ގެ ބަތަލާ އަކީ މި ފަހުން ރިލީޒްކުރި "ދިލް ބޭޗާރާ" ގެ ބަތަލާ ސަންޖަނާ ސާންގީ އެވެ. އެކަމަކު އެހުމަދުގެ ޓީމުން އެކަން އަދި ކަށަވަރު ނުކޮށްދެ އެވެ.\nއަދިތިޔާ އެންމެ ފަހުން ފެނިފައި ވަނީ ފެބްރުއަރީގައި ގެނެސްދިން "މަލަންގް" އިންނެވެ.\nކެޓްރީނާގެ ރާއްޖޭގެ ޝޫޓްގެ ތެރެއިން\nމި ވަގުތު ފޮޓޯޝޫޓިންއަކަަށް ރާއްޖޭގައި ހުރި ބޮލީވުޑްގެ ބަތަލާ ކެޓްރީނާ ކައިފްގެ ޝޫޓްގެ ތެރެއިން ނަގާފައިވާ ފޮޓޯއެއް އިންސްޓަގްރާމްގައި ހިއްސާކޮށްފި އެވެ.\nއޭނާ އާއި ޓީމު ތިބި ސޮނެވާފުށީގެ ގޮނޑުދޮށުގައި ކުރިއަށް ގެންދިޔަ ޝޫޓްގެ ތެރެއިން ނަގާފައިވާ ފޮޓޯ ހިއްސާކުރަމުން ކެޓްރީނާ ބުނީ މި ފޮޓޯޝޫޓް ވަރަށް އަވަހަށް ފެންނާނެ ކަމަށެވެ. އެ ފޮޓޯގައި ކެޓްރީނާ ފެންނަނީ ރަތް ކުލައިގެ ހެދުމެއްގަ އެވެ.\nމިއީ އިންޑިއާގެ ފެޝަން ހައުސް ފަލްގުނީ ޕީކޮކްގެ ފަރުމާތަކެއް ޕްރޮމޯޓްކުރަން ކުރިއަށް ގެންދާ ފޮޓޯޝޫޓެކެވެ.\n"ޖުގް ޖުގް ޖިއޯ" ގެ ޝޫޓިން ފަށައިފި\nކަރަން ޖޯހަރުގެ ދަރުމާ ޕްރޮޑަކްޝަނުން ހަދާ ރޮމޭންޓިކް ކޮމެޑީ "ޖުގް ޖުގް ޖިއޯ" ގެ ޝޫޓިން ފަށައިފި އެވެ.\nމިދިޔަ އަހަރު "ގުޑް ނިއުސް" ގެނެސްދިން ޑައިރެކްޓަރު ރާޖް މެހެތާ ހަދާ މި ފިލްމުގެ ޝޫޓިން އަށް ކާސްޓާއި ކްރޫ ޗަންދީގަޅަށް ދިޔައީ މިދިޔަ ބުރާސްފަތި ދުވަހު އެވެ. "ޖުގް ޖުގް ޖިއޯ" ގެ ކާސްޓުންނަކީ ވަރުން ދަވަން އާއި ކިއާރާ އަދުވާނީ އާއި އަނިލް ކަޕޫރާއި ނީޓޫ ސިންގެވެ.\nމިއީ މި އަހަރުގެ އެޕްރީލްގައި ލޭގެ ކެންސަރުގައި މަރުވި އެކްޓަރު ރިޝީ ކަޕޫރްގެ ހުވަފަތް އަންހެނުން ނީޓޫ، ރިޝީގެ ވަކިވުމަށް ފަހު މަސައްކަތްކުރާ ފުރަތަމަ ފިލްމެވެ.\n"ޖުގް ޖުގް ޖިއޯ" އަކީ އަންނަ އަހަރުގެ ކުރީކޮޅު ގެނެސްދޭނެ ކަމަށް ބެލެވޭ ފިލްމެކެވެ.\nފަރުހާންގެ ދަރިފުޅުގެ ފުރަތަމަ ޑައިވް ރާއްޖޭގައި\nބޮލީވުޑްގެ އެކްޓަރު/ޑައިރެކްޓަރު ފަރްހާން އަޚްތަރުގެ ދެ އަންހެން ދަރިންގެ ތެރެއިން އަކީރާ އަޚްތަރުގެ ފުރަތަމަ ސްކޫބާ ޑައިވް ރާއްޖޭގައި ތަޖުރިބާކޮށްފި އެވެ.\nއެ ވާހަކަ ދަރުފުޅުގެ ވީޑިއޯއަކާ އެކު "ދިލް ޗާތާހޭ" އާއި "ޑޮން" ފަދަ ފިލްމުތައް ޑައިރެކްޓްކުރި ފަރްހާން އިންސްޓަގްރާމްގައި ހިއްސާކޮށްފައިވެ އެވެ. މީގެ ކުރިން ވެސް ރާއްޖޭގައި ޗުއްޓީ ހޭދަކުރި ފަރުޚާން މި ފަހަރު ޗުއްޓީ އަށް ރާއްޖެ ޒިޔާރަތްކުރީ ދަރިފުޅުގެ އިތުރުން މިހާރު ލޯބީގެ ގޮތުން ގުޅިގެން އުޅޭ ޝިބާނީ ޑަންޑޭކަރާ ވެސް އެކީގަ އެވެ.\nފަރްހާނާއި ހެއާ ސްޓައިލިސްޓް އަދުނާގެ ކައިވެނި 2018 ގައި ރޫޅާލި އިރު ދެ ދަރިން ލިބިފައިވެ އެވެ. އެއީ އަކީރާ އާއި ޝަކިއާ އަޚްތަރެވެ. ދެ ކުދިން ވެސް މިހާރު ތިބީ ޒުވާން އުމުރަށް އަޅައިފަ އެވެ.


SunOnline: Rahyitthun ah insaafuge kuda namaves ihusaaseh!\nއިންސާފުގެ ކުޑަަނަމަވެސް އިހުސާސެއް! އެކަމަކު...\nޝަފްނާ ހުސައިން 17 Nov 2020, 13:14\nއިބޫ ތ އަތޮޅު އަދި ލ އަތޮޅަށް ކުރެއްވި ދަތުރުފުޅުގެ ތެރެއިން ބައެއް ރައްޔިތުންނާ ބައްދަލުކުރައްވަނީ: އިބޫ ވަނީ އެ ދެ އަތޮޅަށް ގިނަ ކަންތައްތަކެއް ކޮށްދެއްވަނ ވައުދުވެ ވަޑައިގެންފައި --- ފޮޓޯ/އެމްޑީޕީ\nރައީސް އިބްރާހިމް މުހައްމަދު ސޯލިހު ވެރިކަމަށް ވަޑައިގަތުމަށް ރައްޔިތުންނަށް ވެވަޑައިގެންނެވި އެންމެ ބޮޑު އެއް ވައުދަކީ ރާއްޖޭގައި އަދުލު އިންސާފު ގާއިމުކޮށްދީ، ރައްޔިތުންގެ ހައްގުތައް ކަށަވަރުކޮށްދިނުމެވެ. ފަނޑިޔާރުން ނުފޫޒުން ދުރުކޮށް، ފަނޑިޔާރުގެ ސާފުކުރުމެވެ. މަރާލާފައިވާ މީހުންނާއި ގެއްލުވާލާފައިވާ މީހުންނަށް ވީގޮތް ހޯދައި، އެމީހުންނާއި އެމީހުންގެ އާއިލާތަކަށް އިންސާފު ހޯދައިދިނުމެވެ. ދެހާސް އަށާރަ ވަނަ އަހަރުގެ އިންތިހާބު ރައީސް ސޯލިހަށް ކާމިޔާބުވުމުގައި، އިންސާފު ގާއިމުކޮށްދިނުމަށް ވި ވައުދުތައް ބޮޑު ރޯލެއް އަދާކުރި އެވެ.\nއެހެންކަމުން މި ސަރުކާރަށް ދެ އަހަރު ފުރުނު އިރު ވެރިކަމަށް ހޮވުމުގެ ކުރިން ރައްޔިތުންނަށް ދެއްކި ހުވަފެންތަކުގައި ކުލަޖެހުނީ ކިހާވަރަކަށްތޯ ބަލައިލުން މުހިންމެވެ. އިންސާފު ލިބޭނެކަމުގެ އުންމީދު ރައްޔިތުންނަށް އެބަ ކުރެވޭ ހެއްޔެވެ؟ ސަރުކާރުގެ އިންސާފުގެ ދަތުރު މިސްރާބު ޖަހާފައި ވަނީ ކުރެހި ޗާޓާ އެއްގޮތަށް ހެއްޔެވެ؟\nރައްޔިތުންގެ މަޖިލީހުގެ ސުޕަމެޖޯރިޓީ އާއެކު، ޖުޑީޝަލް ސާވިސް ކޮމިޝަން ވެސް ފުރޮޅާލި އެވެ. އަދި ވައުދުވި ގޮތަށް ފަނޑިޔާރުގެ ފޮޅާ ސާފުކުރުމުގެ މަސައްކަތް ފަށައިގަތީ ނިކަން ބާރު ސްޕީޑުގަ އެވެ. ޖޭއެސްސީގެ ދިގު ފިހިގަނޑު ނުފޯރާ އެންމެ ކޯޓެއް ވެސް ނެތޭ ބުނެވިދާނެ އެވެ. ރާއްޖޭގެ އެންމެ މަތީ ކޯޓުތަކުން ފެށިގެން މެޖިސްޓްރޭޓް ކޯޓުތަކުގެ ފަނޑިޔާރުންގެ މައްސަލަތައްވެސް ބަލައި ގިނަ ފަނޑިޔާރުންތަކެއް މަގާމުން ވަކިކުރި އެވެ.\nމުޅި ޝަރުއީ ދާއިރާގެ ކޮންޓްރޯލް ޖޭއެސްސީގެ ދަށަށް ގެންގޮސް، ސުޕްރީމް ކޯޓު ވެސް ހިލުވައިލި އެވެ. ސުޕްރީމް ކޯޓުގެ ބެންޗުގައި ތިބި ހުރިހާ ފަނޑިޔާރުން ބަދަލުކޮށް އާ ފަނޑިޔާރުން އައްޔަންކުރި އިރު، ރާއްޖޭގެ ތާރީހުގައި ފުރަތަމަ ފަހަރަށް އެ ބެންޗުން އަންހެން ފަނޑިޔާރުން ފެނިގެން ދި ޔައެވެ.\n"ފާއިތުވީ ދެއަހަރަށް ބާލާއިރު، އަދުލު އިންސާފުގެ ނިޒާމް އިސްލާހު ކުރުމަށް ވަރަށް ގިނަ މަސައްކަތްތައް ކުރެވިފައިވާކަން އަޅުގަނޑު ފާހަގަކޮށްލަން. ވަކިން ހާއްސަކޮށް، ޖުޑީޝަލް ސާވިސްގެ ގާނޫނަށް ގެނައި އިސްލާހާއެކު، ފަނޑިޔާރުންގެ ޝަކުވާތައް ބެލުމުގެ ނިޒާމަށް ބޮޑެތި ބަދަލުތަކެއް ގެނެވުނު،" ބަންޑާރަ ނައިބު އިބްރާހިމް ރިފްއަތު ވިދާޅުވިއެވެ.\nބަންޑާރަނައިބު ވިދާޅުވީ ސަރުކާރަށް ދެ އަހަރު ފުރުނު އިރު، ރައްޔިތުންގެ މެދުގައި ޖުޑީޝަރީއާ މެދު އިތުބާރު އެފެދެން ފަށާފައިވާކަމަށް ގަބޫލުކުރައްވާ ކަމަށެވެ. ތަފާސް ހިސާބަށް ބަލާއިރު، 2018 ގައި ޖޭއެސްސީއަށް ހުށަހެޅީ އެންމެ ނުވަ ޝަކުވާއެވެ. ނަމަވެސް މިދިޔަ އަހަރު 114 ޝަކުވާ އަދި މި އަހަރުގެ ނޮވެމްބަރޔު 10 ވަނަ ދުވަހާ ހަމައަށް ޖޭއެސްސީއަށް 312 ޝަކުވާ ހުށަހަޅާފައިވާ ކަމަށެވެ.\nބަންޑާރަނައިބު ގަބޫލުކުރައްވާ ގޮތުގައި މިކަމުން އެނގިގެންދަނީ ފަނޑިޔާރަކާ ގުޅޭގޮތުން ޝަކުވާއެއް ހުށަހެޅުމުން އެކަން ބަލައި އަދި ގާނޫނީ އިމުގެ ތެރެއިން ޑިއު ޕްރޮސެސް ފޮލޯކޮށް ފިޔަވަޅު އެޅޭނެ ކަމުގެ ޔަގީންކަން ރައްޔިތުންނަށް އޮތުމެވެ.\n"ރައްޔިތުންގެ އިތުބާރު ޖުޑީޝަރީއާ މެދު އެއް ދުވަހުން އަނެއް ދުވަހަށް އިތުވެގެންދާ މަންޒަރު ފެންނަނީ. އިންސާފު ގާއިމްވެފައިވާ ތަން މިއަދު ފެންނަން އޮތް އިރު، އިންސާފު ގާއިމްވެއްޖެ ކަމުގެ އިހުސާސް، ކޮންމެ ރައްޔިތަކަށް އެބަވޭ. އެއީ ވަރަށް ބޮޑު ކާމިޔާބެއް [މި ދެހަރު ލިބުނު]...ހަގީގަތުގައި މިއަށްވުރެ ބޮޑު ކާމިޔާބެއް ނޯންނާނެ، އަދުލު އިންސާފު ނިޒާމްގެ މައްޗަށް ރައްޔިތުންގެ އިތުބާރު ގާއިމްވުން. އެހެންވީމަ އެކަން ވަމުންދާތަން މި ފެންނަނީ،" ބަންޑާރަނައިބު ވިދާޅުވިއެވެ.\nނަމަވެސް ފަނޑިޔާރުން ވަކިކޮށް އާ ފަނޑިޔާރުން އައްޔަންކުރުމަކީ އަދި އިންސާފު ލިބިދިނުން ކަމުގައި ބެލެވޭކަށް ނެތެވެ. އަދި ޖޭއެސްސީގެ ބެލުމުގެ ދަށުގައި މުޅި ޝަރުއީ ދާއިރާ އޮތް އިރު، ޖޭއެސްސީގެ ފޯމޭޝަން ބަދަލުކުރާނެ ކަމަށް ދެއްކި ވާހަކަތައް އޮތީ ހިނދިފައެވެ. އެހެންކަމުން ޝަރުއީ ދާއިރާގެ މިނިވަންކަމާމެދު ރައްޔިތުން އުފައްދާ ސުވާލެއް އެބަ އޮތެވެ.\nޖޭއެސްސީގައި ތިއްބެވީ ގައިމުވެސް ވެރިކަން ކުރާ މައި ޕާޓީ، އެމްޑީޕީގެ ގަދަ ފަހުލަވާނުންނެވެ. އެހެންކަމުން، ޝަރުއީ ދާއިރާ މިނިވަންވުމުގެ ބަދަލުގައި، ޝަރުއީ ދާއިރާގެ ކޮންޓްރޯލް، ކުރީ ސަރުކާރުގެ އަތުން ދޫވެ، މި ސަރުކާރުގެ އަތް މައްޗަށް ފުރޮޅިފައިވާ ކަމުގެ ތުހުމަތުތައް ވެސް މަދެއް ނޫނެވެ.\nރިޔާސީ އިންތިހާބު ކާމިޔާބު ވެއްޖެނަމަ ފުރަތަމަ ދެ އަހަރުގެ ތެރޭގައި ރައީސް އަބްދުﷲ ޔާމީންގެ ސަރުކާރުގައި ހިންގާފައިވާ އަނިޔާތަކަށް އިންތިގާލީ އިންސާފު ހޯދައިދެއްވާނެކަމުގެ ޔަގީންކަން ރައީސް ދެއްވިއެވެ. ސިޔާސީ ސަބަބުތަކަށްޓަކައި ވަޒީފާއިން ވަކި ކުރި ފަރާތްތަކުގެ ވަޒީފާ އަނބުރާ އިޔާދަކޮށްދެއްވާނެ ކަމަށް ވައުދުވެވަޑައިގަތެވެ. އެ ވައުދުގެ ދަށުން 100 އަށްވުރެ ގިނަ ފަރާތްތަކުގެ ވަޒީފާ އިޔާދަކޮށްދޭން ނިންމައި، އިންތިގާލީ އިންސާފުގެ ބިލު ވަނީ މަޖިލީހަށް ހުށަހަޅައިފައެވެ.\nވޭތުވެދިޔަ އަހަރުތަކުގައި ރައްޔިތުންނަށް ލިބުނު އެކިއެކި ގެއްލުންތަކާއި، ނާއިންސާފުން ހިންގާފައިވާ ކަންކަމަށް އިންސާފު ހޯދައިދިނުމަށް، ގެއްލުން ލިބުނު ފަރާތްތަކަށް މާލީ ބަދަލު ދޭ ގޮތަށް، ސަރުކާރުން މަޖިލީހަށް ބިލު ހުށަހެޅީ މިދިޔަ އަހަރުގެ އޮކްޓޫބަރު މަހުގެ 28 ވަނަ ދުވަހު އެވެ. އެންމެ ބޭނުން ސްޕީޑުގައި ނޫން ނަމަވެސް، އެ މަސައްކަތް ވެސް ކުރިއަށް އެބަ ދެއެވެ.\nރައްޔިތުންނަށް އިންސާފު ގާއިމުކޮށްދިނުމަށް ސަރުކާރުން ވި ވައުދުގެ ތެރޭގައި ހިމެނޭ އެންމެ ބޮޑު އަދި އުނދަގޫ މަސައްކަތަކީ މަރާލާފައިވާ މީހުންނާއި ވީނުވީއެއް ނޭނގި ގެއްލުވާލާފައިވާ މީހުންގެ މައްސަލަތައް ބަލައި އޭގެ ހަގީގަތް ހޯދުމާއި، އެމްއެމްޕީއާރްސީގެ ބޮޑު ހިޔާނާތުގެ މައްސަލައެވެ.\nގެއްލުވާލާފައިވާ މީހުންނާއި މަރާލާފައިވާ މީހުންގެ މައްސަލަތައް ބަލާ ކޮމިޝަނަކާއި ކޮރަޕްޝަނުގެ މައްސަލަތައް ބެލުމަށް އެކުލަވާލި އެސެޓް ރިކަވަރީ ކޮމިޝަންގެ ބާރުދޭ ގާނޫނުތައް މަޖިލީހުން ފާސްކޮށް ތަސްދީގުކުރެއްވީ މިދިޔަ އަހަރުގެ ޖޫން މަހުގެ 24 ވަނަ ދުވަހު އެވެ. އެއާއެކު އެ ކޮމިޝަން ތަކުން ކުރާ ތަހުގީގުތަކަށް ދައުލަތުގެ އެހެން މުއައްސަސާތަކުގެ އެހީ ހޯދައި ޖިނާއީ މައްސަލަތައް ތަހުގީގު ކުރުމުގެ ބާރު ކޮމިޝަންތަކަށް ވަނީ ލިބިދީފަ އެވެ. މީގެ އިތުރުން ޖިނާއީ ތަހުގީގުތަކާގުޅޭ އެންމެހާ ކޯޓު އަމުރުތަކަށް އެދުމުގެ ބާރުވެސް ކޮމިޝަންތަކަށް ލިބިދީފައިވެ އެވެ.\nނޫސްވެރިޔާ އަހުމަދު ރިލްވާނު އަބްދުﷲގެ މަރުގެ މައްސަލައާއި، ޑރ. އަފްރާޝީމް އަލީގެ މަރާއި ބްލޮގަރު ޔާމީން ރަޝީދުގެ މަރުގެ މައްސަލައަކީ މަރު ކޮމިޝަނުން ތަހުގީގު ކުރަމުން އަންނަ މައްސަލަތަކެކެވެ. ދެ ކޮމިޝަނުން މިހާރު ވެސް 28 މައްސަލައެއް ބަލަމުން އަންނަ އިރު ނުވަ މައްސަލައެއް މުޅިން ނިންމާ ފައިނަލް ރިޕޯޓު އެކުލަވާލުމުގެ މަސައްކަތް ދަނީ ކުރިއަށެވެ.\nނަމަވެސް ކޮމިޝަންތަކުގެ މަސައްކަތްތަކާ ގުޅިގެން އާންމުންގެ ކަންބޮޑުވުންތަކެއް އެބަހުއްޓެވެ. މަސައްކަތުގެ ސްޕީޑާމެދު ރައްޔިތުން ހިތްހަމައެއް ނުޖެހެ އެވެ.\nޚުދު ރައީސް ސޯލިހުވެސް ވަނީ އެ ކޮމިޝަންތަކުގެ މަސައްކަތްތައް އުންމީދުކުރި ބާރުމިނުގައި ކުރިއަށް ނުދާކަމަށް ވިދާޅުވެފައެވެ. ރައީސް ވިދާޅުވީ އެ ކޮމިޝަންތަކުން ލިބޭ އަޕްޑޭޓުތަކަށް ބަލާއިރު، ދަތިތަކާ އެކުވެސް ރަނގަޅު މަސައްކަތްތަކެއް ވެސް ކުރެވިފައި ހުރި ކަމަށް ގަބޫލުފުޅުކުރައްވާ ކަމަށެވެ. ނަމަވެސް މަރު ކޮމިޝަނުން ބަލަމުން އަންނަ މައްސަލަތަކާ ގުޅިފައިވާ އާއިލާތަކަށް މަރުތަކުގެ ހަގީހަތް ނޭނގި، އިންސާފު ނުލިބި ލަސްވާތީ އެކަމުން ވަރަށް ބޮޑަށް އުނދަގޫވާކަމަށް ވެސް ރައީސް ވިދާޅުވި އެވެ.\n"އެހެން ނަމަވެސް ސަރުކާރުގެ ފުރަތަމަ ދެ އަހަރުގެ މަސައްކަތާ މެދު ހިތްހަމަޖެހޭ،" ރައީސް ވިދާޅުވިއެވެ.\nއިންސާފު ހޯދައިދީ ހައްގުތައް ކަށަވަރުކޮށްދިނުމުގެ ވައުދުގެ ދަށުން، ހިޔާލުފާޅުކުރުމުގެ މިނިވަންކަމާއި، އެއްވެ އުޅުމުގެ މިނިވަންކަމާއި ނޫސްވެރިކަމުގެ މިނިވަންކަމަށް އެޅިފައި ހުރި ހުރަސްތައް ނައްތާލައްވާނެކަމަށް ރައީސް ވިދާޅުވިއެވެ. އަދި ވެރިކަމާ ހަވާލުވެ ރައީސް އެންމެ ފުރަތަމަ ތަސްދީގުކުރެއްވީ ވެސް، ހިޔާލުފާޅުކުރުމުގެ މިނިވަންކަން ހަނިވާގޮތަށް ކުރީ ސަރުކާރުން ފާސްކުރި އަބުރުގެ ގާނޫނު އުވާލުމުގެ ބިލެވެ.\nނަމަވެސް ސަރުކާރަށް ދެ އަހަރު ވީއިރު، ވައުދުވި ގޮތަށް ނުކުރެވި އޮތީ އެއްވެ އުޅުން ހަނިކުރާ ގާނޫނެވެ. އެ ގާނޫނު އުވާލުމުގެ ބިލު މަޖިލީހުގައި އޮންނަތާ ޒަމާންގަނޑެއް ވެގެންދިޔައިރު އެ ބިލު އެއްކޮށް އުވާލުމުގެ ވިސްނުން ނެތްކަން ސަރުކާރުން ވަނީ ހާމަކޮށްފައެވެ.\nސަރުކާރުން ގަބޫލުކުރަނީ ފާއިތުވި ދެ އަހަރުގެ ތެރޭގައި އިންސާފު ކަށަވަރުކޮށްދީ ރައްޔިތުންގެ ހައްގުތައް ހޯދައިދިނުމަށް އެކަށީގެންވާ މަސައްކަތްތަކެއް ކުރެވިފައިވާ ކަމަށެވެ. ދެވަނަ އަހަރުގެ ބޮޑު ބައެއް ކޮވިޑް19 ގެ ސަބަބުން ދަތި އުނދަގުލުގައި ހޭދަކުރަން ޖެހުނު ނަމަވެސް، ހުރަސްތަކާ އެކުވެސް ވައުދުތައް ފުއްދައިދިނުމަށް ރަނގަޅު މަސައްކަތްތަކެއް ކުރެވުނު ކަމަށެވެ.\nސަރުކާރުގެ މަސައްކަތްތަކާ މެދު ބައެއް ރައްޔިތުން ހިތްހަމަޖެހުނު ނަމަވެސް، ފާޑުކިޔުންތަކެއް އެބަހުއްޓެވެ. ހިތްހަމަނުޖެހުން އެބަހުއްޓެވެ.\nއިދިކޮޅުން ސިފަކުރާ ގޮތުގައި ފާއިތުވެ ދިޔަ ދެ އަހަރަކީ ރައްޔިތުންނަށް ގެއްލުނު ދެ އަހަރެވެ. ވެރިކަމަށް ދެއަހަރު ފުރިގެންދިޔަ އިރު ސާފުކޮށް ފެންނަންއޮތީ އަދުލުއިންސާފު ގާއިމުކުރުމަށް ވީވައުދާއި އިދިކޮޅަށް ހުރިހާކަމެއްގައިވެސް އަމަލު ކުރަމުންދާތަން ކަމަށެވެ. އެގޮތުން ފަނޑިޔާރުގެތައް އެމްޑީޕީގެ ޖަގަހަތަކަށްވެ، ޝަރީއަތްތަކަށް ސިޔާސީ ނުފޫޒު ފޯރުވާކަމަށް އިދިކޮޅުން ތުހުމަތު ކުރެއެވެ.\nއިދިކޮޅުން ބުނަނީ ރައީސް ސޯލިހުގެ ކޯލިޝަން ސަރުކާރުން ވެރިކަމަށް އައުމަށް ވެފައިވާ ވައުދުތައް ފުއްދުމަށް ބޭނުންވާނެ ހުރިހާ މަގެއް ތަނަވަސްވެފައިވާ ކަމަށާއި އެއްވެސް ވައުދެއް ނުފުއްދުމުގެ މުގާބިލުގައި އެއްވެސް ހުއްޖަތެއް ދެއްކުމުގެ ޖާގަ ނެތް ކަމަށެވެ.\nސަރުކާރާއި އިދިކޮޅުގެ ވިސްނުން އުޑާ ބިމާހާ ތަފާތު ނަމަވެސް، މި ޑިމްކޮރަސީގައި ގޮތް ނިންމަންޖެހޭނީ ރައްޔިތުންނެވެ. މުހިންމީ ރައީސް ސޯލިހުގެ މާލިމީކަމުގެ ދަށުން އިންސާފުގެ ކަނޑަށް ނުކުތް އޮޑީގެ މިސްރާބާއި، އޮޑީގެ ދުވެއްޔާމެދު ރައްޔިތުން ދެކޭގޮތެވެ. ސަރުކާރަށް ދެ އަހަރު ފުރި ތިން ވަނަ އަހަރެއް ފެށުނު އިރު ސަރުކާރުން ބުނާ އިންސާފުގެ އިހްސާސް ރައްޔިތުންނަށް ކުރެވޭ ހެއްޔެވެ؟ އަދި ކުރިއަށް އޮތް ތިން އަހަރު ސަރުކާރުން ވީ ހުރިހާ ވައުދެއް ފުއްދައި ރައްޔިތުންގެ ހައްގުތައް ކަށަވަރުކޮށްދޭނެ ކަމަށް ގަބޫލުކުރެވޭ ހެއްޔެވެ؟ ޖަވާބު ރައްޔިތުންނަށް ދޫކޮށްލަމެވެ.\nސަރުކާރަށް ދޭއް - ރައްޔިތުންގެ ވާހަކަ


Yamaki Co. Ltd ge Raees aai Raees Solih bahddhalu kurahvvaifi - One Online\nޔަމާކީ ކޯ ލިމިޓެޑްގެ ރައީސް އަދި ސީނިއާ މެނޭޖްމަންޓާއި ރައީސް ސޯލިހު ބައްދަލު ކުރައްވަނީ --- ފޮޓޯ: ރައީސް އޮފީސް\nޔަމާކީ ކޯ ލިމިޓެޑްގެ ރައީސް އާއި ރައީސް ސޯލިހު ބައްދަލު ކުރައްވައިފި\nޖަޕާނަށް މިހާރު ކުރައްވަމުން ގެންދަވާ ރަސްމީ ދަތުރުފުޅުގައި ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ޔަމާކީ ކޯ ލިމިޓެޑްގެ ރައީސް ޔޮޝިހިރޯ ކިޑޯ އާއި ބައްދަލު ކުރައްވައިފިއެވެ.\nޔަމާކީ ކޯ ލިމިޓެޑް އަކީ އެ ކުންފުނީގެ ސަބްސިޑަރީ ކުންފުންޏެއް އައްޑޫގައި ހިންގަމުން އަންނަ ކުންފުންޏެކެވެ. އެގޮތުން އެ ކުންފުނިން އައްޑޫގައި ހިންގަމުން އަންނަނީ "ޔުއަރ މޯލްޑިވިއަން އައްޑޫ ކަޓުސުސުއޮބުޝި ޕްރައިވެޓް ލިމިޓެޑް"ގެ ނަމުގައި ހިންގާ ކުންފުންޏެކެވެ. މި ބައްދަލުވުމުގައި، އައްޑޫގައި އެކުންފުނިން ފެކްޓްރީއެއް ހިންގައި ދިގު މުއްދަތަކަށް ރާއްޖެއަށް އިންވެސްޓްކޮށްފައިވާތީ އެކަން ފާހަގަކޮށް ރައީސް ވަނީ ކުންފުނީގެ ވެރިންނަށް ޝުކުރު ދަންނަވާފައެވެ.\nމި ބައްދަލުވުމުގައި ޔަމާކީ ކޯ ލިމިޓެޑްގެ ރައީސް ޔޮޝިހިރޯގެ އިތުރުން ކުންފުނީގެ ސީނިއާ މެނޭޖްމަންޓްގެ ބޭފުޅުންވެސް ބައިވެރިވެ ވަޑައިގެންނެވިއެވެ. އަދި މަސްވެރިކަމާ ބެހޭ ދާއިރާއިން ރާއްޖެއަށް އިންވެސްޓްމަންޓް އިތުރު ކުރުމާ ގުޅޭ ގޮތުން މަޝްވަރާކުރެއްވިއެވެ.\n2016 ވަނަ އަހަރުން ފެށިގެން ޔަމާކީ ކޯ ލިމިޓެޑުން އައްޑޫގައި ހިންގާ ކުންފުންޏަކީ އެ ކުންފުނީގެ ފެކްޓްރީގައި "ކަޓުސުއޮބުޝި" އުފެއްދުމަށް ރާއްޖޭގެ މަސްވެރިންގެ އަތުން އަހަރަކު 200 ވަރަކަށް ޓަނުގެ މަސް ގަންނަ ކުންފުންޏެކެވެ. "ކަޓުސުއޮބުޝި" އަކީ ޖަޕާނުން މަސް ހިއްކައި، އަވީލައިގެން ހަދާ މަހުގެ ބާވަތެކެވެ. ރައީސް އޮފީހުން މައުލޫމާތު ދިން ގޮތުގައި މި ކާރުހާނާއިން ރާއްޖޭގެ މަސްވެރިކަމުގެ ދާއިރާގެ މަސައްކަތްތެރިކަން އިތުރުކޮށްދެއެވެ.\nގުޅޭ ޓެގު ޖަޕާން ރައީސް އިބްރާހިމް މުހައްމަދު ސޯލިހު އައްޑޫ ސިޓީ


Recovery halui vaanee fathuruveringe ithuvbaarun\nރިކަވަރީ ހަލުއި ވާނީ ފަތުރުވެރިންގެ އިތުބާރުން\nއަޒޫރު އެއާގެ ފްލައިޓަކުން ރާއްޖެއަށް މީހުން ފައިބަނީ: ރިކަވަރީ ހަލުއި ކުރަން އިތުބާރު އުފެއްދުން މުހިންމު\nއިތުބާރަކީ ގިނަދުވަހުގެ މަސައްކަތުން ލިބިގަނެވޭ އެއްޗެކެވެ. ފަރުދީ އިތުބާރާއި ދަތުރު ފަތުރުކުރާ މަންޒިލް ތަކުގެ އިތުބާރަށް ވިޔަސް މިކަމުގައި ތަފާތެއް ނޯވެ އެވެ. އިތުބާރު ހޯދާ ދެމެހެއްޓުމަށް ގިނަގުނަ މަސައްކަތް ތަކެއް ކުރަން ޖެހެއެވެ. އެކަމަކު ކުރާ ކުޑަކުޑަ ކަމަކުން ވެސް އިތުބާރު ގެއްލިދެ އެވެ. އިތުބާރު ގެއްލުމަށް ފަހު އަނބުރާ ހޯދުމަކީ ވަރަށް އުނދަގޫ ކަމެކެވެ.\nތެދަށްވުރެ ހަލުވި ކަމާއިއެކު ދޮގު ފެތުރޭކަން އެންމެންވެސް ދަންނަމު އެވެ. ރޭހެއްގައި ދޮގު ހަބަރާއި ތެދު ހަބަރު ބައިވެރި ވިޔަސް ދޮގު ހަބަރު ދުނިޔޭގެ ދެބައިކުޅަ ދަތުރުކުރާ އިރު، ތެދު ހަބަރަށް ކިރިޔަކިރިޔާ ފަށާ ރޮނގުން ނައްޓާލެވޭނީ އެވެ.\nމިއީ 1948 ވަނަ އަހަރުގެ ހާލަތެވެ؛ އޭރަކު ޓީވީ އާއި ރޭޑިއޯ ފަދަ ވަސީލަތް ތަކަކީވެސް ދުނިޔޭގައި އެހާ އާއްމު ވަސީލަތް ތަކެއް ނޫނެވެ. އެއީ އީމެއިލް އާއި އިންޓަނެޓާއި މިހާރު ބޭނުން ކުރަމުން މިދާ ސޯޝަލް މީޑިއާގެ އެއްވެސް ވަސީލަތެއް އުފަން ވުމުގެވެސް މާ ކުރި އެވެ.\nމި 21 ވަނަ ގަރުނުގެ ދުވަސްތަކަކީ ޓެކްނޮލޮޖީގެ ގޮތުން ގުޅި ލާމެހިފައިވާ ދުވަސް ތަކެއްކަމުން ދޮގު ހަބަރު، ދުނިޔެވަށާ ދަތުރުކުރަން ނަގާނީ ފަޅި ސިކުންތު ކޮޅަކަށްވުރެ ވެސް މަދު ވަގުތު ކޮޅެކެވެ. ދޮގު ރުވުމަށްފަހު އޭގެ ގެއްލުން ހުއްޓުވުމަކީ މުސްތަހީލު ކަމަކަށް ވެދެއެވެ.\nމިހާރު މައުލޫމަތު ހޯދުމާއި ލިބިގަތުމުގެ ވަސީލަތްތަކާއި ގާބިލްކަން ކުރިޔަށް ގޮސްފައިވާ މިންވަރަށް ބަލާއިރު، ހާއްސަކޮށް ހަބަރާއި މައުލޫމާތު ލިބިގަތުމުގައި ސޯޝަލް މިޑިއާގެ ވަސީލަތްތަކަށް ދުނިޔެ ބަރޯސާ ވެފައިވާ މިންވަރަށް ބަލާއިރު، އިތުބާރާއެކު ތެދު ހަބަރާއި މައުލޫމާތު ފެތުރުމަކީ ފަސޭހަ ކަމެއްނޫނެވެ. އެކަމަކު ކަށަވަރުކޮށް އެނގޭކަމަކީ ފަތުރުވެރިންގެ އިތުބާރު ހޯދޭނީ ފަތުރުވެރިކަމުގެ ސިނާއަތުގައި ކުރާ ކަންކަމާ ގުޅިގެން ފޯރުކޮށް ދެވޭ މައުލޫމާތުގެ ސައްހަކަމުގެ މައްޗައް ކަމެވެ. އެހެންކަމުން ކަންކަމާގުޅޭ ބޭނުންތެރި ސައްހަ މައުލޫމާތު، ކަމާބެހޭ ރަސްމީ ފަރާތްތަކުން ހާމަކުރަމުން ގެންދިއުމަކީ ކޮންމެހެން ބޭނުންތެރި ކަމެކެވެ.\nކޮވިޑުގެ ސަބަބުން އިތުބާރު ގެއްލިފައިވާ ފަތުރުވެރި މަންޒިލް ތަކަށް، ފަތުރުވެރިންގެ އިތުބާރާއި ޔަގީންކަން އަނބުރާ އިއާދަވުމަށް އަހަރުތަކެއް ނަގާނެ އެވެ. ހާއްސަކޮށް ދުރު ރާސްތާ މަންޒިލް ތަކަށް ކައިރި މުސްތަގް ބަލެއްގައި ފަތުރުވެރިން ދަތުރު ކުރުން މަދުވާނެ އެވެ. އެކަމަކު އިތުބާރާއި ޔަގީންކަން އިއާދަވުމަށް ފުރިހަމަ ކުރަންޖެހޭ ކަންކަން ކުރެވިއްޖެ ނަމަ އެ މުއްދަތު ކުރުވުމަކީ އެކަށީގެންވާ ކަމެކެވެ.\nދިރާސާތަކުން ދައްކާ ގޮތުގައި، ފަތުރުވެރި މަންޒިލްތަކުން ފަތުރުވެރިން ބޭނުންވާ ކަންތައް ތަކުގެ ތެރޭގައި ފަތުރުވެރިޔާގެ ސަލާމަތާއި ރައްކާ ތެރިކަން ހިމެނެނީ ފަތުރުވެރިން ބޭނުންވާ ކަންކަމުގެ ލިސްޓުގެ ކުރީގަ އެވެ. އަދި ފަތުރުވެރިން ބޭނުންވާ ސަލާމަތާއި ރައްކާ ތެރިކަން ޔަގީން ކަމާއެކު ފޯރުކޮށްދޭ ފަރާތްތަކުގެ ޚިދުމަތް ލިބިގަތުމަށް ދޭންޖެހުނު ކޮންމެ އަގެއް ދޭންވެސް ފަތުރުވެރިން ތައްޔާރެވެ.\nމިގޮތުން ފަތުރުވެރި މަންޒިލް ތަކުން ފޯރުކޮށްދޭ ރަސްމީ މައުލޫމާތު ތަކުގެ މައްޗަށް 80 ޕަސެންޓް ފަތުރުވެރިން ބަރޯސާވާއިރު، މިފަދަ މައުލޫމާތަކީ ސައްހަ މައުލޫމާތައް ވުން ކޮންމެހެން ބޭނުން ތެރިއެވެ.\nމިދުވަސްކޮޅު ދުނިޔޭގެ ފަތުރުވެރިން ބަލަމުންދާ ކަންކަމުގެ ތެރޭގައި ދަތުރުކުރާ މަންޒިލް ތަކުގައި އެމީހުންގެ ސަލާމަތާއި ރައްކާތެރި ކަން ކަށަވަރު ކުރުމަށް ހަމަޖެހިފައިވާ އުސޫލުތަކާއި، ގާއިމު ކުރެވިފައިވާ ވަސީލަތް ތަކާއި އެތަންތަނުން ހިދުމަތް ލިބިގަތުމުގެ ފަސޭހަ ކަމާއި، ހަލުއި ކަމާއި ފެންވަރާއި އެ ހިދުމަތުގެ އަގުގެ މައްޗަށް ވަރަށް ބޮޑަށް ބަރޯސާވާކަން ވަނީ ފާހަގަ ކުރެވިފަ އެވެ. އެހެންކަމުން ރަނގަޅު ފެންވަރުގެ ސިއްހީ ޚިދުމަތްދޭ ތަންތަނާއި ވަސީލަތްތައް ގާއިމުވެފައިވާ މަންޒިލް ތަކަށް މި ދުވަސްވަރު ފަތުރުވެރިން ގިނައިން ދަތުރުފަތުރު ކުރާނެ އެވެ.\nކޮވިޑާ ގުޅިގެން ހެދިފައިވާ ރައްކާތެރިކަމުގެ އުސޫލްތަކާ އެއްގޮތަށް، ގައިދުރުކަން ކަށަވަރު ކޮށްދޭ ފްލައިޓް ތަކުގައި ދަތުރު ކުރުމަށް އިތުރަށް ހޭދަކުރުމަށް 43 ޕަސެންޓް ފަތުރުވެރިން އެއްބަސްވާއިރު 60 ޕަސެންޓް ފަތުރުވެރިން އާއިލާ އާއިއެކު މިފަދަ ފްލައިޓް ތަކުގައި ދަތުރު ކުރުމަށް އިތުރަށް ހޭދަކުރަން އެއްބަސް ވެއެވެ. ގިނަ ފަތުރުވެރިން އެމީހުން އިތުބާރުކުރާ ބްރޭންޑް ތަކަށް ދަތުރު ކުރާނެ ކަމަށް ބެލެވޭއިރު، އެ ބްރޭންޑް ތަކުގެ ނިއު ނޯމަލް އުސޫލުތަކާ ބެހޭ ފަހުގެ ސައްހަ މައުލޫމާތުން މިފަދަ ފަރާތްތަކަށް ނުފޫޒު ފޯރުވާކަން ވަނީ ފާހަގަ ކުރެވިފައެވެ. މީހުންގެ 75 ޕަސެންޓް ބުނާ ގޮތުން މުވައްޒަފުން ރަނގަޅަށް ޕީޕީއީ އަޅާއިގެން ހިދުމަތްދޭ ބްރޭންޑްތަކުގެ ވާހަކަ، ތިންވަނަ ފަރާތަކުން ބުނުމުން، އެ ބްރޭންޑް ތަކަށް ކުރާ އިތުބާރާއި ޔަގީންކަން އިތުރު ވެގެން ދެއެވެ.\nކުރިޔަށް އޮތް "ޕޯސްޓްކޮވިޑް" ދުވަސްތަކުގައި ދަތުރުފަތުރު ކުރާ ފަރާތްތައް އިތުރު ވާނެ ކަމަށް ބެލެވުނަސް ދަތުރު ވެރިންނަށް ޓަކައި ތައްޔާރު ކޮށްފައިވާ ޕްރޮޑަކްޓް ތަކާއި ތަންތަނާއި ހިދުމަތް ތަކުގެ ވާހަކަ، ފަތުރުވެރިންގެ ޝައުގުވެރިކަން އަތުލައިގަނެވޭ ގޮތަށް، އެކަންކަމާބެހޭ ސައްހަ މައުލޫމާތު، ފަތުރުވެރިންނާ ހަމަޔަށް ފޯރުކޮށް ނުދެވި ޑިމާންޑެއް އުފެދޭނެ ކަމަކަށް ނުބެލެވެއެވެ. މިފަދަ ޕްރޮޑަކްޓް ތަކަށް އެކަށީގެންވާ ޑިމާންޑެއް އުފެއްދުމުގައި، އެ ޕްރްޑަކްޓްތަށް އުފައްދާފައި ހުންނަ މަންޒިލްގެ މަގްބޫލުކަން އިތުރުކޮށް އެ މަންޒިލާ މެދު ފަތުރުވެރިންގެ އިތުބާރާއި ޔަގީންކަން އޮންނަ މިންވަރު ވެސް ބޮޑު ދައުރެއް އަދާ ކުރެއެވެ.\nފަތުރުވެރިކަމަށް ގައުމުގެ އިގްތިސޯދު މުޅިންހެން ބަރޯސާ ވެފައިވާ އިރު، ގައުމަށް ޒިޔާރަތް ކުރަން ބޭނުންވާނެ ކޮންމެ ގައުމެއްގެ ކޮންމެ ރައްޔިތަކަށް ވެސް، ތަފާތު ކުރުމެއް ނެތި، ފުރިހަމަ ސަލާމަތާއި ރައްކާތެރިކަން، އެމީހެއްގެ އަމިއްލަ ނަޒަރުން މިނެ ކިރާއިރު އޮތްކަން އެމީހަކަށް ކަށަވަރު ވާގޮތަށް އަމަލާއި، ބަހުން ސާބިތުކޮށް ނުދެވިއްޖެ ނަމަ، ފަތުރު ވެރިކަމުގެ ރިކަވަރީ ލަސްވުމަކީ އެކަށީގެންވާ ކަމެކެވެ.\nޓޫރިޒަމް ޓޫރިސްޓް އެރައިވަލް އިގްތިސޯދު + ކޮވިޑް-19 އިގެ ބަލާއާފާތް


ސެކްޝަނަށް ހުށަހަޅަންޖެހޭ ގޯތީގެ ރަޖިސްޓްރީއާއި އިމާރާތާއި ގޯތީގެ ރަޖިސްޓްރީ ހެދުން.\nދިރިއުޅުމަށް ދޫކުރެވޭ ގޯތިތަކުގެ ރަޖިސްޓްރީ އާއި ގޯތީގެ ރަޖިސްޓްރީ ހެއްދުމަށް ޤަވާއިދާއި އެއްގޮތަށް ގޯއްޗާއި އިމާރާތް ހުރިތޯ ބަލައި ޗެކްކުރުން.\nފޭދޫ އަވަށުގެ ބިމުގެ ދަފްތަރު އަޕްޑޭޓުކޮށް ބެލެހެއްޓުން.\nގޯތިގެދޮރާއި، ބިންބިމާ ގުޅޭގޮތުން ސެކްޝަނަށް އަންނަ ސިޓީ، މެސެޖް، މެމޯ ފަދަ ތަކެތީގެ ޖަވާބު ތައްޔާރުކޮށް ފޮނުވަންޖެހޭ ފަރާތްތަކަށް ފޮނުވުން.\nގޯތިގެދޮރާއި ބިންބިމާ ގުޅޭ ލިޔުންތައް ލިޔެ ފައިލްކޮށް ބެލެހެއްޓުން.\nގޯތިގެދޮރާއި ގުޅޭ ގޮތުން އެކިއެކި ފަރާތްތަކަށް އަންގަންޖެހޭ އެންމެހައި އެންގުންތައް އެންގުމަށް ލިޔަންޖެހެ ލިޔުންތައް ތައްޔާރުކުރުން.\nގޯއްޗާއި އިމާރާތްތަކާ ގުޅޭ ގޮތުން އިމަށް ދަތިވާ މައްސަލަތަކާއި ގުޅިގެން ފޮނުވަންޖެހޭ އެންމެހައި ލިޔުންތައް ލިޔެ ފޮނުވަމާއި އޭގެ ރެކޯޑް ބެލެހެއްޓުން.\nއޮފީހުގެ މަސައްކަތާއި ގުޅިގެން އެހެން ސެކްޝަންތަކަށް ދޭންޖެހޭ އެހީތެރިކަން ދިނުން.\nއޮފީހުގެ މަސައްކަތްތަކުގެތެރެއިން ހާއްސަ ހާލަތްތަކުގައި ހަވާލުކުރެވޭ މަސައްކަތްކުރުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 10 އޮކްޓޫބަރު 2019 ވާ ބުރާސްފަތި ދުވަހު 13:00 ގެ ކުރިން، އައްޑޫސިޓީ ކައުންސިލްގެ އިދާރާއަށް ނުވަތަ ފޭދޫ އަވަށު އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށްވެސް ބަލައި ގަނެވޭނެއެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދި ހުށަހަޅާ ފޯމް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2019 އޮކްޓޫބަރު 20 އާއި 2019 އޮކްޓޫބަރު 28 އާ ދެމެދު އައްޑޫސިޓީ ކައުންސިލްގެ އިދާރާގައި ނުވަތަ ފޭދޫ އަވަށު އޮފީހުގައެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.


Dr Mausoom ah majilis inn ruhun dheefi | Mihaaru\nސިންގަޕޫރުގައި ހުންނަވާ ރާއްޖޭގެ ސަފީރުކަމުގެ ފަތްކޮޅު ރައީސް އިބްރާހީމް މުހައްމަދު ސޯލިހް ޑރ. އަބްދުﷲ މައުސޫމަށް ދެއްވަނީ. ފޮޓޯ: ރައީސް އޮފީސް\n06 ސެޕްޓެމްބަރ 2020 - 15:252comments\nއޭނާ އަށް ރުހުންދޭން ފާސްކުރީ މަޖިލީހުގެ މިއަދުގެ ޖަލްސާގައި އެވަގުތު ތިއްބެވި 69 މެމްބަރުންގެ އިއްތިފާގުންނެވެ.\nޖުމްހޫރީ ޕާޓީގެ ސްލޮޓުގައި ވަޒީރުކަން ދެއްވި މައުސޫމަށް ރުހުން ދިނުމަށް މީގެ ކުރިން ވެސް މަޖިލިހަށް އެޖެންޑާ ކުރި އެވެ. އެކަމަކު ސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމިޓީން އެކަމާ ގުޅޭ ގޮތުން އެކުލަވައިލާ މަޖިލިހުގެ ތަޅުމަށް ފޮނުވި ރިޕޯޓު، ރިޔާސަތުން ރައްޔިތުންގެ މަޖިލިހުގެ ރައީސް މުހައްމަދު ނަޝީދު އަނބުރާ ފޮނުވައިލެއްވީ. މައުސޫމް ހުވާ ކުރެއްވި އިރު ކުންފުންޏެއްގެ އިސް މަގާމުގައި އޭނާ ހުންނެވި ކަން އެނގިވަޑައިގަތުމުންނެވެ. އެ މަގާމުން އޭނާ ވަކިވެވަޑައިގެންނެވިކަން އިކޮނޮމިކް މިނިސްޓްރީން މަޖިލިހަށް އެންގީ އޭގެ ފަހުންނެވެ.\nރިޕޯޓް ކޮމިޓީއަށް އަނބުރާ ފޮނުވައިލުމުން އެ ކޮމިޓީން ނިންމީ މައުސޫމް އަލުން ހުވަކުރެއްވުމަށް ލަފާދިނުމަށެވެ. އެ ލަފަޔާ އެއްގޮތަށް އޭނާ ވަނީ ފަހުން މަގާމުގެ ހުވާކުރައްވައިފަ އެވެ.\nމައުސޫމަށް ރުހުން ދިނުމުގެ ކަންތަކުގައި ގޮތެއް ނުނިންމައި އެއް މަސް ދުވަހުގެ ޗުއްޓީއަކަށް ނުދާން މަޖިލީހުން މިދިޔަ ހޯމަ ދުވަހު ނިންމި އެވެ. އެގޮތަށް ހުށަހެޅުއްވީ އެ ދުވަހު ރިޔާސަތުން މަޖިލީހުގެ ނައިބުރައީސް އީވާ އަބްދުﷲ އެވެ.\nއީވާ ވިދާޅުވީ ކޮވިޑް-19 ފެތުރޭތީ ރާއްޖޭގެ ޓޫރިޒަމަށް ބޮޑެތި މައްސަލަތަކެއް ދިމާވެފައިވާ މި ދުވަސްވަރު ޓޫރިޒަމް މިނިސްޓަރަށް ރުހުންދިނުމުގެ ކަންތައް ނުނިންމައި ބޭއްވުމަކީ ރަނގަޅު ގޮތެއް ކަމަށް ގަބޫލުފުޅު ނުކުރެއްވޭ ކަމަށެވެ.\nޓޫރިޒަމް މިނިސްޓަރުކަމަށް މައުސޫމް އައްޔަން ކުރެއްވުމުގެ ކުރިން އޭނާ ހުންނެވީ ސިންގަޕޫރުގައި ހުންނަވާ ރާއްޖޭގެ ސަފީރުކަމުގެ މަގާމުގަ އެވެ. މިނިސްޓަރުކަމަށް އައްޔަންކުރެއްވީ އެމަގާމުގައި ކުރިން ހުންނެވި އަލީ ވަހީދު މަގާމުން ވަކިކުރުމަށް ފަހުގަ އެެވެ. އެއީ މުވައްޒަފުންތަކަކަށް ޖިންސީ ގޯނާ ކުރި ކަމުގެ ތުހުމަތުގަ އެވެ. އެ މައްސަލަ ފުލުހުން އަންނަނީ ބަލަމުންނެވެ.\nއިތުރު ލިޔުންތައް ދިވެހި ސަރުކާރު ރައްޔިތުންގެ މަޖިލިސް ޓޫރިޒަމް މިނިސްޓްރީ ޓޫރިޒަމް މިނިސްޓަރު ރައީސް އިބްރާހިމް މުހައްމަދު ސޯލިހް ޑރ. އަބްދުﷲ މައުސޫމް (ޓޫރިޒަމް މިނިސްޓަރު)\nޑރ. މައުސޫމަށް ރުހުން ދިނުމުގެ މައްސަލަ ކޮމިޓީ އަށް


HMF gai oiy haalubodu bali meehaa dharumavantha ah badhalu koffi\nހުޅުމާލެ މެޑިކަލް ފެސިލިޓީގައި އޮތް ހާލު ބޮޑު ބަލި މީހާ މައި ހޮސްޕިޓަލް، ދަރުމަވަންތައަށް ބަދަލު ކޮށްފައިވާ ކަމަށް ހެލްތް އިމާޖަންސީ އޮޕަރޭޝަން ސެންޓަރު (އެޗްއީއޯސީ) އިން ބުނެފި އެވެ.\nއެޗްއީއޯސީ އިން މިހެން ބުނެފައިވަނީ މެޑިކަލް ފެސިލިޓީގައި އޮތް ހާލު ބޮޑު ބަލި މީހަކު ދަރުމަވަންތައަށް ބަދަލުކޮށްދޭން އާއިލާއިން އެދުމުންވެސް އެކަން ކޮށްދީފައިނުވާތީ އާއިލާއިން ކަންބޮޑުވުން ފާޅުކޮށްފައި ވަނިކޮށެވެ. ފުއްޕާމެއާއި ކިޑްނީގެ ބަލިވެސް ހުރި އެ މީހާ ހުޅުމާލެ މެޑިކަލް ފެސިލިޓީގެ އައިސީޔޫގައި އޮންނަތާ ތިން ދުވަސް ވެއްޖެ އެވެ. އެ މީހާގެ އާއިލާއިން ވަނީ އިތުރު ފަރުވާއަށް ދަރުމަވަންތަ ހޮސްޕިޓަލްގެ 11 ވަނަ ފަންގިފިލާއަށް ބަދަލުކޮށް ދިނުމަށް ތަކުރާރުކޮށް އެދިފައެވެ.\nކޮވިޑްގެ އެންމެ ހާލު ބޮޑު ބަލި މީހުންނަށް ފަރުވާ ދިނުމަށް ތައްޔާރުކޮށްފައިވާ އައިސީޔޫ ޔުނިޓްގައި ހުންނަނީ ނުވަ އެނދެވެ. ނަމަވެސް މިއަދާ ހަމައަށް އެތަނުގައި ނުވަ މީހަކު އެޑްމިޓްކޮށް ފަރުވާ ދެމުންދާތީ އެ ޔުނިޓް އޮތީ ފުރިފައެވެ. ހަތަރު މީހަކަށް އައިސީޔޫގައި ފަރުވާ ދެމުންދާއިރު ފަސް މީހަކު އޮތީ ވެންޓިލޭޓަރުގައެވެ.\nމިރޭ އެޗްއީއޯސީގެ ނޫސްވެރިންގެ ބައްދަލްވުމުގައި އަވަސްއިން ކުރި ސުވާލަކަށް ޖަވާބު ދެއްވަމުން ނޫސްވެރިންގެ ބައްދަލްވުންތައް ޗެއާ ކުރައްވާ ރައީސް އޮފީހުގެ ތަރުޖަމާން މުހައްމަދު މަބުރޫކް އަޒީޒު ވިދާޅުވީ ބަލި މީހާ ދަރުމަވަންތަ ހޮސްޕިޓަލަށް ބަދަލު ކުރުމުގެ މަސައްކަތް ކުރަމުންދާ ކަމަށެވެ. ދަރުމަވަންތާގައި ފަރުވާ ދެމުންދާ މީހުންގެ ތެރެއިން އެކަކު މިރޭ ދޫކޮށްލާފައިވާ ކަމަށާ އޭނާ ބަދަލު ކުރީ ހުސްވި އެނދަށް ކަމަށެވެ.\nމަބުރޫކް ވިދާޅުވީ ހުޅުމާލެ މެޑިކަލް ފެސިލިޓީގައި އެ މީހާ އޮތްއިރުވެސް ގަޑިން ގަޑިއަށް މޮނީޓާ ކުރެވެމުން ދިޔަ ކަމަށެވެ. އަދި އެ މީހާއަށް ދޭން ޖެހޭ ބައެއް ފަރުވާތައް މެޑިކަލް ފެސިލިޓީގައި ދެވެން ނެތުމުން ޑޮކްޓަރުން އެކަން މިއަދު އަންގާފައިވާ ކަމަށެވެ.\nއެޗްޕީއޭ ދަރުމަވަންތަ ހޮސްޕިޓަލް މިނިސްޓްރީ އޮފް ހެލްތު + ކޮރޯނާ ވައިރަސް ކޮވިޑް-19 މުހައްމަދު މަބްރޫކް އަޒީޒް


Colombia race ge thereah, Poland ah dhoru bandhu vejje\nކޮލަމްބިއާ ރޭހުގެ ތެރެއަށް، ޕޮެލެންޑަށް ދޮރު ބަންދުވެއްޖެ\nކޮލަމްބިއާގެ ޔެރީ މިނާ (ކ) އާއި ކްއެޑްރާޑޯ (ވ) ލަނޑު ޖެހުމަށް ފަހު އުފާ ކުރަނީ --- ފޮޓޯ: ފީފާ\nޕޮލެންޑްގެ މައްޗަށް 3-0 ގެ ނަތީޖާ އަކުން ކާމިޔާބު ހޯދައި ކޮލަމްބިއާއިން ދެ ވަނަ ބުރަށް ދިއުމުގެ ރޭހުގެ ތެރެއަށް ވަދެއްޖެ އެވެ.\nދެ ޓީމު ވެސް މެޗަށް ނިކުތީ، ފުރަތަމަ މެޗުން ބަލިވެފައި ވުމުން އެކަމުން އަރައިގަތުމަށެވެ. ސަލާމަތް ނުވެވިއްޖެނަމަ މުބާރާތުން ކަޓާނެ ކަން ދެ ޓީމަށްވެސް އެނގެއެވެ. މެޗުން ޕޮލެންޑް ބަލިވުމުން، މުބާރާތުގައި ކުރިއަށް ދިއުމުގެ ފުރުސަތު އެ ޓީމަށް ވަނީ ބަންދު ވެފަ އެވެ. އަށް އަހަރުގެ މެދުކެނޑުމަކަށް ފަހު ވޯލްޑްކަޕަށް އައި ޕޮލެންޑަށް މިފަހަރުވެސް ފުރުސަތު ގެއްލުނީ އެވެ.\nވޯލްޑްކަޕު ގުރޫޕް ސްޓޭޖު ފަހަނައަޅާއި ޕޮލެންޑަށް އެންމެފަހުން ދެވުނީ 1986 ވަނަ އަހަރު މެކްސިކޯގައި ބޭއްވި މުބާރާތުގަ އެވެ. އޭގެ ކުރިން ސްޕެއިންގައި 1982 ވަނަ އަހަރު ބޭއްވި ވޯލްޑްކަޕުގެ ސެމީ ފައިނަލަށް ދަތުރު ކުރި އެވެ.\nކޮލަމްބިއާއިން ފުރަތަމަ ހާފު ނިންމާލީވެސް ލީޑަކާއެކު އެވެ. ހަމޭސް ރޮޑްރިގޭޒް ޕޮލެންޑްގެ އޭރިއާ ތެރެއަށް ނަގައިދިން ބޯޅަ ބޮލުން ގޯލްތެރެއަށް ފޮނުވާލައިގެން ޔެރީ މިނާ ލަނޑު ޖެހީ މެޗުގެ 40 ވަނަ މިނެޓްގަ އެވެ.\nދެ ވަނަ ހާފުގައި، ޕޮލެންޑުން މަސައްކަތް ކުރީ ޓީމު ކުރިއަށް ޖެހިގެން ނަތީޖާ ހަމަހަމަ ކުރުމަށެވެ. އެހެންވެ މުޅި ޓީމު ކުރިއަށް ޖެހިގެން ކުޅެން ފެށި އެވެ. އޭގެ ބޭނުން ކޮލަމްބިއާ ކުޅުންތެރިން ހިފީ ވަރަށް ރަނގަޅަށެވެ.\nކޮލަމްބިއާއިން ފަހު ހާފުގައި ކާމިޔާބު ކުރި ދެ ލަނޑަކީވެސް، ޕޮލެންޑްގެ ކުޅުންތެރިން ކުރިއަށް ޖެހިގެން ތިބި ވަގުތު ކައުންޓަ އެޓޭކު ފުރުސަތުތަކުގައި ކާމިޔާބު ކުރި ލަނޑުތަކެވެ.\nދެ ވަނަ ލަނޑު، މެޗުގެ 70 ވަނަ މިނެޓްގައި ރަޑަމެލް ފަލަކާއޯ ކާމިޔާބު ކުރީ، ހުއާން ކްއެންޓޭރޯ ދިން ބޯޅައެއްގަ އެވެ. އެވަގުތު ޕޮލެންޑްގެ ފަހަތުގައި ހުރީ އެންމެ ޑިފެންޑަރެކެވެ. ފަލާކޯއާގެ ސްޕީޑް ބޭނުންކޮށްގެން ބޯޅަ ހިފައިގެން ދުވެފައި ގޮސް ގޯލް ތެރެއަށް ބޯޅަ ފޮނުވާލީ ޕޮލެންޑްގެ ކީޕަރަށް ވެސް ފުރުސަތު ނުދީ އެވެ.\nކޮލަމްބިއާގެ ތިން ވަނަ ލަނޑު، ހުއާން ކްއެޑްރާޑޯ ކާމިޔާބު ކުރީ، ހަމޭސް ރޮޑްރިގޭޒް ދިން ބޯޅައެއްގަ އެވެ. އެއީ މެޗުގެ 75 ވަނަ މިނެޓްގަ އެވެ. މެޗުގެ ފަހު ދިހަ މިނެޓް ތެރޭގައި، ޕޮލެންޑްގެ ކެޕްޓަން ރޮބަޓް ލެވަންޑޯސްކީ ފޮނުވާލީ ބޯޅަ، ކޮލަމްބިއާގެ ކީޕަރު ޑޭވިޑް އޮސްޕީނާ ވަނީ އަތުން ޖަހައި ކޯނަރަކަށް ބޭރު ކޮށްލާފަ އެވެ. އެ ބޯޅައަށް އޮސްޕީނާ މަސައްކަތް ކުރިއިރުވެސް އޭނާ އަށް ހުރީ ކޮންމެވެސް ވަރެއްގެ އަނިޔާއެއް ވެފަ އެވެ.\nމި މޮޅާއެކު، ކޮލަމްބިއާ އަށް ވަނީ ދެ ވަނަ ބުރަށް ދިއުމުގެ އަމިއްލަ ބާރު ލިބިފަ އެވެ. ގުރުޕްގެ ފަހު މެޗުގައި ސެނެގާލް އާ ދެކޮޅަށް ކުޅޭ މެޗުން މޮޅު ވެއްޖެނަމަ، ކޮލަމްބިއާ ދެ ވަނަ ބުރަށް ދާނެ އެވެ.\nވޯލްޑް ކަޕް 2018 ޕޯލެންޑް\nބަލިވިޔަސް ޖަޕާން ދެވަނަ ބުރަށް ގެންގޮސްދިނީ ފެއާޕްލޭ ރޫލް\nޕޮލެންޑަށް ގެއްލޭ އެއްޗެއް ނެތް، ޖަޕާން ޖެހިލުން ވެއްޖެ\nޕޮލެންޑް - ކޮލަމްބިއާ: ދެ ޓީމަށްވެސް މަރުގެ މެޗެއް\nޕޮލެންޑް ބަލިކޮށް ސެނެގާލްއަށް ތާރީހީ މޮޅެއް


ސާކު ގައުމުތައް ހިމެނޭ އެމެޖެންސީ ފަންޑެއް ހުޅުވަނީ – DhiDaily\nސާކު ގައުމުތައް ހިމެނޭ އެމެޖެންސީ ފަންޑެއް ހުޅުވަނީ\nކޮވިޑް-19 އާއި ގުޅިގެން 10 މިލިއަން ޑޮލަރާއެކު ސާކު ގައުމުތައް ހިމެނޭ އެމެޖެންސީ ފަންޑެއް ހުޅުވުމަށް އިންޑިއާގެ ބޮޑުވަޒީރު ނަރެންދްރަ މޯދީ ހުށަހަޅުއްވައިފިއެވެ.\nމޯދީ މި ހުށަހެޅުން ހުށަހެޅުއްވީ ސާކު ގައުމުތަކުގެ އެންމެ އިސްވެރިންނާ އެކު މިއަދު ޓެލެކޮންފަރެންސް މެދުވެރިކޮށް ބޭއްވި ބައްދަލުވުމުގައެވެ.\nއެގޮތުން މޯދީ ވަނީ އެ ފަންޑު އެކުލަވާލުވުމުގެ ގޮތުން އިންޑިއާ އިން 10 މިލިއަން ޑޮލަރު ހަދިޔާކުރައްވާނެ ކަމަށް ވިދާޅުވެފައެވެ.\nއަދި މި ބަލިން ރައްކާތެރިވުމަށް އެހީތެރިކަން ފޯރުކޮށްދޭނެ ޑޮކްޓަރުންނާއި ސްޕެޝަލިސްޓުންގެ ޓީމެއް ވެސް އެކުލަވާލުމުގެ މަސައްކަތް ކުރަމުންދާ ކަމަށާއި އެ ފަރާތްތަކުގެ އެހީއަށް ގައުމުތަކުން އިޝާރާތްކޮށްލުމުން އެކަންވެސް ކޮށްދެއްވާނެ ކަމަށް މޯދީ ވިދާޅުވިއެވެ.\nމި ބައްޔާއި ދެކޮޅަށް ފިޔަވަޅުތައް އަޅަމުންދާއިރު ހާލަތު ބަދަލުވާނެ ގޮތެއް ނޭނގޭ ކަމަށާއި އެހެންކަމުން މިއީ އެންމެން ގުޅިގެން މަސައްކަތްކޮށް އެންމެންގެ ހިޔާލުވެސް މިކަމާ ގުޅޭގޮތުން ހިއްސާކުރަންވީ ވަގުތު ކަމަށްވެސް މޯދީ ވިދާޅުވިއެވެ.\nމި ބައްދަލުވުމުގައި ރައީސް އިބްރާހިމް މުހައްމަދު ސޯލިހު ވަނީ ސަރަހައްދީ ފެންވަރެއްގައި މި ބައްޔާއި ދެކޮޅަށް މޯދީ ކުރައްވަމުން ގެންދަވާ މަސައްކަތްތައް ފާހަގަކުރައްވާފައެވެ. އަދި މި ބައްޔާއި ދެކޮޅަށް އެންމެ ގައުމަކަށް މަސައްކަތް ނުކުރެވޭނެ ކަމަށާއި އެހެންކަމުން ހުރިހާ ގައުމެއް ގުޅިގެން މަސައްކަތް ކުރުމުގެ ވިސްނުމަށް ރައީސް ވަނީ ތާއީދު ކުރައްވާފައެވެ.\nމި ބައްދަލުވުމުގައި ބަންގްލަދޭޝްގެ ބޮޑުވަޒީރު ޝައިހް ހަސީނާ ވަނީ ގައުމުތަކުގެ ސިއްހީ ވަޒީރުންނާއި، ސިއްހީ ކަމާބެހޭ ފަރާތްތަކުގެ މެދުގައި ވެސް މިފަދަ ބައްދަލުވުމެއް ބޭއްވުމަށް ހުށަހަޅުއްވާފައެވެ.\nސާކް ސަރަހައްދުގެ ހުރިހާ ގައުމަކުން ވެސް މި ބައްޔަށް ޕޮޒިޓިވް ވެފައިވާ މީހުން ފެނިފައިވާއިރު، މި ސަރަހައްދުން މި ބައްޔަށް ޕޮޒިޓިވް ވެފައިވާ މީހުން އެންމެ ގިނައިން ފެނިފައިވަނީ އިންޑިޔާ އިންނެވެ. އެގޮތުން އިންޑިޔާ އިން ވަނީ މި ބައްޔަށް ޕޮޒިޓިވް ވެފައިވާ 100 އަށް ވުރެ ގިނަ މީހުން ފެނިފައެވެ.


Kulhudhuhfushi gai PPM harakaaiy baahvanee sarukaaru ge namugai\nކުޅުދުއްފުށީގައި ޕީޕީއެމްގެ ހަރަކާތް ބާއްވަނީ ސަރުކާރުގެ ނަމުގައި\nހދ. ކުޅުދުއްފުށީގައި މިއަދު ބާއްވާ ލޮރީ ބުރަށް ތައްޔާރު ވަނީ --\nހދ. ކުޅުދުއްފުށީގައި ޕީޕީއެމް އިން މިއަދު ލޮރީ ބުރު ބާއްވަނީ ސަރުކާރުގެ ހަރަކާތެއް ނަމުގައި ކަމަށް އެ ރަށު ކައުންސިލުން ބުނެފި އެވެ.\nމިދިޔަ ބުރާސްފަތި ދުވަހު ޕީޕީއެމް އިން ނޫސްވެރިންނާ ބައްދަލުކުރައްވާ އެ ޕާޓީގެ ނައިބު ރައީސް އަބްދުއްރަހީމް އަބްދުﷲ ވިދާޅުވީ ރާއްޖޭގެ 25 ރަށެއްގައި ހަރަކާތްތައް ބާއްވަނީ ރައީސް އަބްދުﷲ ޔާމީން ރާއްޖެއަށް ގެނެސްފައިވާ ތަރައްގީއާއެކު ރައްޔިތުން ތިބިކަން ހާމަ ކުރުމަށް ކަމަށެވެ. އަދި އެއީ 2018 އަށް ޕީޕީއެމްގެ ފަަރާތުން ކުރާ ކެމްޕެއިން ކަމަށް އަބްދުއްރަހީމް ވިދާޅުވި އެވެ.\nނަމަވެސް "އަވަސް"އާ ވާހަކަދައްކަވަމުން ކުޅުދުއްފުށީ ކައުންސިލްގެ ނައިބު ރައީސް އަލީ ހައިޝަމް ވިދާޅުވީ އެ ހަރަކާތްތައް އެއްބާރުލުން ދިނުމަށް އެދި ސަރުކާރުގެ ފަރާތުން ބަޔަކު ކައުންސިލާ ބައްދަލު ކުރެއްވި ކަމަށެވެ. އަދި އެ ރަށުގައި ބާއްވަނީ ސަރުކާރުގެ ރަސްމީ ހަރަކާތެއް ކަމަށް އެބޭފުޅުން ވިދާޅުވި ކަމަށް ހައިޝަމް ވިދާޅުވި އެވެ.\n"ހައުސިން މިނިސްޓްރީގެ ކޯޑިނޭޓަރަކާއި އެމްޕީއެލްގެ ބޭފުޅުންތަކެއް އަޅުގަނޑުމެންނާ ރޭ ބައްދަލު ކުރި، އެބޭފުޅުން ބުނީ ރަށުގައި ކުރިޔަށް ދާ ލޮރީ ބުރަކީ ސަރުކާރުގެ ރަސްމީ މަސައްކަތެއް ކަމަށް، ދެން މަގުތަކުގައި އެ ބޭފުޅުން ބާއްވާ ހަރަކާތްތައް ކުރިޔަށް ގެންދިޔުމަށް އަޅުގަނޑުމެންގެ އިއުތިރާޒެއް ނެތް،" ހައިޝަމް ވިދާޅުވި އެވެ.\nކުޅުދުއްފުށީގައި މަގުތަކުގައި އަޑުގަދަ ކުރާ އިން އިއުލާން ކުރި އިރު ވެސް ބުނީ މިއަދު ބާއްވާ ސަރުކާރުގެ ހަރަކާތުގައި ވީހާވެސް ގިނަ ފަރާތްތައް ބައިވެރިވުން އެދޭ ކަމަށެވެ. އަދި ލޮރީ ބުރުގައި ބައިވެރިން ބޭނުން ކުރަނީ ވެސް ގައުމީ ދިދަތަކެވެ. އަދި ސަރުކާރުގެ މުއައްޒިފުންގެ ހާޒިރީ ބަލާގޮތަށް އެ ހަރަކާތަށް ދިޔުމަށް އަންގާފައިވާ ކަމަށް މައުލޫމާތު ލިބެ އެވެ.\nއެކަމާ ގުޅިގެން "އަަވަސް" ކުރި ސުވާލަކަށް ޖަވާބު ދެއްވަމުން ޕީޕީއެމްގެ ސެކެޓަރީ ޖެނަރަލް ޑރ. އަބްދުﷲ ހަލީލް ވިދާޅުވީ ކުޅުދުއްފުށީގައި އަދި ހުރިހާ ރަށެއްގައި ވެސް ކުރިޔަށް ދާނީ ޕީޕީއެމްގެ ހަރަކާތެއް ކަމަށެވެ. ނަމަވެސް ރަށްރަށުގައި އެ ހަރަކާތުގައި ބައިވެރިވުމަށް ގޮވާލަނީ ކިހިނެތް ކަމެއް އެނގިފައި ނުވާ ކަމަށް ހަލީލް ވިދާޅުވި އެވެ. އަދި އެއްވެސް ފަރާތަކަށް މި ހަރަކާތުގައި ބައިވެރިވުމަށް މަޖުބޫރު ނުކުރުވާނެ ކަމަށް ވެސް ހަލީލް ވިދާޅުވި އެވެ.\n"މިއީ ރައީސް ޔާމީން ރައްޔިތުންނަށް ގެނެސްދޭ ތަރައްގީއާ އެކު އެ ރައްޔިތުން ތިބިކަން ދައްކާލުމަށް ބާއްވާ ޕީޕީއެމްގެ ހަރަކާތެއް، އެއްވެސް ފަރާތަކަށް ބައިވެރިވާކަށް މަޖުބޫރެއް ނުކުރަން،" ހަލީލް ވިދާޅުވި އެވެ.\nޕީޕީއެމްއިން ކުރިޔަށް ދާ މި ހަރަކާތް ފެށުމަށް ހަމަޖެހިފައި ވަނީ މިއަދު ހަވީރު 4:00 ހާއިރު އެވެ. އަދި އިރުއޮއްސި 6:00 ގައި ނިންމާލާ އިރު މިރޭ ވެސް ބައެއް ހަރުގެތަކުގައި ޖަލްސާތައް ކުރިޔަށް ދާނެ ކަމަށް އެ ޕާޓީން ބުންޏެވެ.


Paramotor harakaay kaamiyaabu kamaai'eku ninmaalaifi\nކުޅިވަރު - ޕެރަމޯޓަރ\nޕެރަމޯޓަރގެ ހަރަކާތް ކާމިޔާބުކަމާއެކު ނިންމާލައިފި\nމިއީ އަލަށް ރާއްޖޭގައި ކުރިއަށް ގެންދެވުނު ހަރަކާތެއް\nމި ހަރަކާތުގެ މެއިން ސްޕޮންސަރ އަކީ ދިރާގު\nޕެރަމޯޓަރގައި 1300 ކިލޯމީޓަރު ކަޑަތުކޮށްފައިވޭ\nކ. މާލެ 15 މާރޗް 2019 | ހުކުރު 03:44 3,720\nޕެރަމޯޓަރ ހަރަކާތުގެ ތެރެއިން - ސްކައި ގާއިސް\nރާއްޖޭގައި ފުރަތަމަ ފަހަރަށް ކުރިއަށް ގެންދެވުނު ޕެރަމޯޓަރ އިވެންޓް ކާމިޔާބު ކަމާއެކު ނިންމާލައިފިއެވެ.\nޓޫއަރިޒަމް މިނިސްޓްރީއާ ގުޅިގެން ކުރިއަށް ގެންދެވުނު މި ހަރަކާތް ސްޕޮންސަރ ކޮށްފައިވަނީ ދިރާގުންނެވެ.\nމާރޗް މަހުގެ އެއްވަނަ ދުވަހުން 14 ވަަނަ ދުވަހުގެ ނިޔަލަށް ކުރިއަށް ގެންދިޔަ މިހަރަކާތުގެ މައިގަނޑު މަގްސަދަކީ ރާއްޖޭގެ ފަތުރުވެރިކަން ކުރިއަރުވައި، ރާއްޖޭގައި ވައިގެ ކުޅިވަރުތަކަށް އާންމުންގެ މަގުބޫލުކަން ހޯދުމެވެ. ހާއްސަ ގޮތެއްގައި ޕެރަމޯޓަރ ރާއްޖެއަށް ތާރަފް ކުރުމެވެ.\nދިރާގުން ސްޕޮންސަރ ކުރި މި ހަރަކާތުގެ ޝިޔާރެއްގޮތުގައި އެއްފަހަރު ބޭނުންކުރުމަށް ފަހު އެއްލާލެވޭ ޕްލާސްޓިކަށް ނޫނެކޭ ބުނުން ބޭނުންކޮށްފައިވާއިރު، ޕެރަމޯޓަރ ހަރަކާތުގެ ތެރެއިން ތިމާވެއްޓާ ރައްޓެހި ކޮތަޅު ވަނީ އާންމުނަށް ބަހާފައެވެ.\nމި ހަރަކާތް އިންތިޒާމް ކުރުމުގައި އިސްކޮށް ހަރަކޭތް ތެރިވި ފަރާތެއްކަމަށްވާ ޑޭވިޑް ހާރޑިންގްހަމް ބުނީ، ޕެރަމޯޓަރގައި 1،300 ކިލޯމީޓަރު ދަތުރު ކުރުމަކީ ތަފާތު ތަޖުރިބާއެއް ކަމަށެވެ. އޭނާ އިތުރަށް ބުނީ ރާއްޖޭގައި މިފަދަ ހަރަކާތެއް ހިންގުނު މިއީ ފުރަތަމަ ފަހަރު ކަމަށާއި، މި ހަރަކާތުގެ ސަބަބުން ރާއްޖޭގެ ފަތުރުވެރިކަން ތަފާތު ގޮތަކަށް ޕްރޮމޯޓް ވެގެންދާނެ ކަމަށެވެ.\nޑޭވިޑް އިތުރަށް ބުނެފައިވަނީ، މި ހަރަކާތުގައި އެންމެ އުނދަގޫ ކަމަކަށް ދިމާވީ ރާއްޖޭގެ ކަނޑުގެ ސަރަހައްދު ބޮޑުވެފައި ކުއްލި ހާލަތެއް މެދުވެރިވެއްޖެނަމަ ޕެރަމޯޓަރ ޖައްސާނެ ހިކިފަސްތަނެއް ފެންނަން ނެތުން ކަމަށެވެ. އޭނާގެ ވާހަކަ ނިންމާލަމުން ބުނެފައިވަނީ ޕެރަމޯޓަރ ހަރަކާތުގެ ތެރެއިން މަޑުކުރި ރައްރަށުގެ ރައްޔިތުންގެ ފަރާތުން ހީނުކުރާވަރުގެ ބޮޑު ތަރުހީބެއް ލިބުނުކަމަށެވެ.\nމި ހަރަކާތުގައި 12 ޕައިލެޓުން ޕެރަމޯޓާގައި އުދުހިފައިވާއިރު، މި ހަރަކާތުގެ ތެރެއިން ރާއްޖެ ދައްކުވައިދޭ ފިލުމެއް ހެދޭނެ ކަމަށް ޕެރަމޯޓަރ ޕައިލެޓުން ކަމަށްވާ ޓިމް ގްރީން އަދި އެންޓް ގްރީން ވަނީ ބުނެފައެވެ.\nމި ހަރަކާތް ނިންމާލުމުގެ ގޮތުން އަދާރަން ރިސޯޓުގައި ބޭއްވުނު ހަފްލާގައި ވާހަކަފުޅު ދައްކަވަމުން ޓުއަރިޒަމް މިނިސްޓަރ އަލީ ވަހީދް ވިދާޅުވީ ޕެރަމޯޓަރ ހަރަކާތް ކުރިއަށް ގެންދިއުމުގެ ވިސްނުންއައީ އެބާފުޅާ ރައީސް ޔާމިން ސަރުކާރުގެ އަނިޔާވެރިކަމުން ސަލާމަތްވުމަށް ސޯލްސްބެރީގައި ހުންނެވި ދުވަސްވަރު ކަމަށެވެ.\nމިނިސްޓަރގެ ވާހަކަފުޅުގައި އިތުރަށް ވިދާޅުވީ ފަތުރުވެރިކަން ކުރިއެރުވުމަށް ކުޅިވަރު މުހިންމު ކަމަށެވެ. ޕެރަމޯޓަރ ހަރަކާތްފަދަ ހަރަކާތް ތަކުގެ ސަބަބުން ގިނަބަޔަކަށް ރާއްޖެ އިނގި ރާއްޖޭގެ ފަތުރުވެރިކަން ކުރިއަރާނެކަމަށެވެ.


Covid-19 aai gulhigen dhuniyeyge Football ah bodethi lolhun thakeh - vNews.mv\nފީފާގެ ރައީސް ޖިއާނީ އިންފަންޓީނޯ\nކޮވިޑް-19 އާއި ގުޅިގެން ދުނިޔޭގެ ފުޓްބޯޅައަށް ބޮޑެތި ލޮޅުންތަކެއް\nއައްފާން މުހައްމަދު 29 February 2020, 19:42\nދުނިޔޭގައި މިހާރު ހަލުވި ކަމާއެކު ފެތުރެމުމްދާ ކޮރޯނާ ވައިރަސް (ކޮވިޑް19)ގެ ސަބަބުން ފީފާ ވޯލްޑްކަޕް ކޮލިފައިން އާއި އެކުވެރިކަމުގެ މެޗުތައް ފަސްކުރުގެ އިތުރުން މިހާރު ކުރިޔަށްދާ މުބާރާތްތައްވެސް ހުއްޓުމަކަށް ގެންނަން ޖެހިދާނެ ކަމަށް ފީފާގެ ރައީސް ޖިއާނީ އިންފަންޓީނޯ ބުނެފިއެވެ.\nއޭނާ މިހެން ބުނެފައިވަނީ ވައިރަހުގެ ބިރާއެކު ފުޓުބޯޅައިގެ އެކި އިދާރާތަކަށް އެކި ފަރާތްތަކުން ގުޅަމުންދާތީ އެއަށް ޖަވާބުދާރީ ވުމުގެ ގޮތުންނެވެ. މި ވައިރަހާއި ގުޅިގެން މިހާތަނަށް ދުނިޔޭގެ ބޮޑެތި ލީގު މެޗުތައްވެސް ދަނީ ފަސްކުރަމުންނެވެ. އަދި ކުރިޔަށްހުރި ބޮޑެތި މެޗުތައްވެސް ދަނީ ފަސްކުރުމަށް ވާހަކަދެކެވެމުންނެވެ. އެއީ ޔޫރޯ 2020، 2022 ވަނަ އަހަރުގެ ވޯލްޑް ކަޕް އަދި އޭގެ ކޮލިފައިންގް މެޗުތަކުގެ އިރުތުން ޓޯކިޔޯ 2020 ގެ ކޮލިފައިންގް މެޗުތަކެވެ\nއިންފަންޓީނޯ ބުނީ ކުޅިވަރަށްވުރެ އިންސާނުންގެ ސިއްޙަތު މާ މުހިންމު ކަމަށެވެ. އަދި މި ފެށޭ މަހު ކުޅުމަށް ހަމަޖެހިފައިވާ ބައިނަލްއަޤްވާމީ މެޗުތައް ކުޅެވޭނެކަމަށް އުންމީދުކުރާ ކަމަށާއި، އަދިވެސް ވައިރަސް ފެތުރުމުގެ ފުރުސަތު ބޮޑުވުމުން މެޗުތައް ފަސްކުރަން ނުވަތަ ސަޕޯޓަރުން ނުވައްދާ ކުޅެން ޖެހުނުކަމުގައި ވިޔަސް އެކަން ކުރާނެކަމުގައެވެ.\nމީގެއިތުތުން އިނގިރޭސި ޕްރިމިއަރ ލީގުގެ ޓޮޓެންހަމް ހޮޓްސްޕަރ އަށް ކުޅެމުން އަންނަ ސައުތް ކޮރެއާގެ ފޯވަޑް ސޮން ހެއުން-މިން އިނގިރޭސި ވިލާތުގައި ކަރަންޓީނުކުރުމަށް ވަނީ ނިންމާފައެވެ.\nއަތުގެ ކުޑަހުޅަށް ލިބުނު އަނިޔާއަކާ ގުޅިގެން ދާދި ފަހުން ސޮން ވަނީ އިތުރު ފަރުވާއަށް އޭނާގެ އަމިއްލަ ގައުމަށް ގޮސްފައެވެ. މި ހަފްތާތެރޭ އެނބުރި އިނގިރޭސި ވިލާތަށް އޭނާ އައުމަށް ހަމަޖެހިފައިވާ އިރު، އެގައުމުގައި ހެދިފައިވާ ކަރަންޓީން ފެސިލިޓީއެއްގައި 14 ދުވަސް ވަންދެން އޭނާ ބެހެއްޓުމަށްވަނީ ނިންމާފައެވެ. މިއީ ކޮރޯނާ ވައިރަސް ގެ ސަބަބުން އިނގިރޭސިވިލާތުގެ ސަލާމަތީ ކަންކަން ވަރުގަދަ ކުރުމަށް އަޅާފައިވާ ފިޔަވަޅުތަކުގެ ދަށުން ކުރާ ކަމެކެވެ.\nސޮންއަށް އަނިޔާވީ މިމަހުގެ 16 ވަނަ ދުވަހު އެފްއޭ ކަޕުގައި އެސްޓަން ވިލާއާ ދެކޮޅަށް ކުޅުން މެޗުގައެވެ. މިމެޗުން ޓޮޓެން ހަމް 2-3ގެ ނަތީޖާއިން އެސްޓަން ވިލާގެ މައްޗަށް ކުރިހޯދިއިރު ސޮން ވަނީ މިމެޗުގައި މުހިންމު ދެގޯލެއް ޖަހާދީފައެވެ.\nއަދި ވޯލްޑް ކަޕް ކޮލިފައިންގައި ޗައިނާއާއި ރާއްޖެ ޗައިނާގައި ބައްދަލު ކުރުމަށް ހަމަޖެހިފައިވާ މެޗު މިހާރު ވަނީ ސަޕޯޓަރުން ނުވައްދާ ތައިލެންޑްގައި ކުޅުމަށް ހަމަޖައްސާފައެވެ.\nކޮރޯނާވައިރަސް ފީފާ ބޭރު ކުޅިވަރު


މޮޅުވުމުގެ ރެކޯޑާއެކު އެމްޕީއެލް ކުއާޓާއަށް – Haftha\nSun, 29 March, 2020, 10:28 am\nއެމްޕީބީއޭ ކްލަބު ހައުސްގައި ކުރިއަށްގެންދާ އެ މުބާރާތުގެ ޓީމް އިވެންޓުގައި ރޭ ކުޅުނު މެޗުގައި އެމްޕީއެލް ވަނީ ފަސޭހަކަމާއެކު ސީދާ ތިން ގޭމުން އެމްޑަބްލިޔުއެސްސީ ބަލިކޮށްފައެވެ. އެ މެޗުގެ ފުރަތަމަ ގޭމުން އެމްޕީއެލް މޮޅުވީ ސީދާ ހަތަރު ފްރޭމުންނެވެ. ދެވަނަ ގޭމު ސީދާ ހަތަރު ފްރޭމުން އެމްޕީއެލް މޮޅުވިއިރު، އެމްޕީއެލުން ތިންވަނަ ގޭމު ގެންދިޔައީ 4-1 ފްރޭމުންނެވެ.\n“ގްރޫޕު ބީ”ގެ އެއްވަނައިގައި އެމްޕީއެލް އޮތީ ކުޅުނު ހަތަރު މެޗުން ހޯދި 12 ޕޮއިންޓާއެކުއެވެ. އެޓީމާ އެންމެ ކައިރިން ވާދަކުރާ ސްޓެލްކޯ އާއި އެމްޑަބްލިޔުއެސްސީ އަދި އެމްޓީސީސީ، އެއިން ކޮންމެ ޓީމަކަށް ވެސް ލިބިފައިވަނީ ހަ ޕޮއިންޓެވެ. އޭގެ ތެރެއިން ސްޓެލްކޯ ހަތަރު މެޗު ކުޅެފައިވާ އިރު، އެމްޑަބްލިޔުއެސްސީ އާއި އެމްޓީސީސީން މިހާތަނަށް ކުޅުނީ ތިން މެޗެވެ. އެ ގްރޫޕުގެ ދެން ހިމެނޭ ފެނަކައަށް ހަތަރު މެޗުން ތިން ޕޮއިންޓު ލިބިފައިވާ އިރު، ރައީސް އޮފީހަށް ހަތަރު މެޗުން އެއްވެސް ޕޮއިންޓެއް ލިބިފައެއް ނުވެއެވެ.\nކުރެއްދޫ ރިސޯޓުގެ ޑޮކްޓަރުގެ ޕާސްޕޯޓް ހިފަހައްޓަން އަމުރުކޮށްފި


Live: މަޖިލިސް ރަައީސަކަށް ނަޝީދު، ނާއިބު ރައީސަކަށް އީވާ Live: މަޖިލިސް ރަައީސަކަށް ނަޝީދު، ނާއިބު ރައީސަކަށް އީވާ\nމަޖިލިސް ރައީސަކަށް ނަޝީދު އަދި ނާއިބު ރައީސަކަށް އީވާ އައްޔަންކުރަން އެމްޑީޕީން ވަނީ ނިންމާފައި\n19 ވަނަ ރައްޔިތުން މަޖިލީހުގެ އިންތިޚާބު ކާމިޔާބުކުރި 65 މެމްބަރުންނާއި އެކު އެމްޑީޕީން ބާއްވާ ފުރަތަމަ ޕީޖީ ގްރޫފްގެ ބައްދަލުވުން ފެށުމަށް ތައްޔާރުވެއްޖެއެވެ. މިރޭގެ މި ބައްދަލުވުމުގައި ރައްޔިތުން މަޖިލީހުގެ ރައީސާއި ނާއިބު ރައީސަށް މޯލްޑިވިއަން ޑިމޮކްރެޓިކް ޕާޓީ އެމް.ޑީ.ޕީން މެމްބަރެއް ކަޑައެޅުމަށް ނަގާ ވޯޓް ނެގުން އޮންނާނެއެވެ.\n19ވަނަ ރައްޔިތުންގެ މަޖިލީހުގެ ރައީސަށް ކުރީގެ ރައީސް އަދި އެމްޑީޕީގެ ރައީސް މުޙައްމަދު ނަޝީދުގެ ނަންފުޅު ހުށައަޅަން އެޕާޓީގެ އިންތިޚާބީ ޕާލިމެންޓްރީ ގްރޫޕުން ވިޕްލައިނެއް ނެރެފިއެވެ.\nމިގޮތަށް ނިންމާފައިވަނީ ދަރުބާރުގޭގައި ބޭއްވި 19ވަނަ ރައްޔިތުންގެ މަޖިލީހަށް އިންތިޚާބުވި އެޕާޓީގެ މެންބަރުންގެ އިއްތިފާޤުންނެވެ. މަޖިލިސް ރައީސަކަށް ފަހުވަގުތު ރައީސަކަށް ނަޝީދުގެ ނަންފުޅު ހުށަހަޅަން ފާސްކުރިއިރު މަޖިލީހުގެ ނާއިބު ރައީސަކަށް ހުށަހަޅަން ފާސްކުރީ ގަލޮޅު އުތުރު ދާއިރާގެ މެންބަރު އީވާ އަބްދުﷲ ގެނަންފުޅެވެ.\nނަޝީދާއި އިވާވާގެ ނަންފުޅު ހުށައެޅުމަށް ވިޕްލައިން ނެރެން ފާސްވީވެސް ބައްދަލުވުމުގައި ބައިވެރިވި 64 މެންބަރުންގެ އިއްތިފާގުންނެވެ. ގިނަ ބަޔަކު ހީކުރިގޮތާއި ޚިލާފަށް ނަޝީދުގެ ނަންފުޅު ހުށަހަޅައި ފަހުވަގުތު ފާސްވެގެން ދިޔައިރު މިރެއާ ހަމައަށްވެސް މަޖިލިސް ރައީސަކަށް ގެންނަން އެންމެ ވާދަވެރިކޮށް ފެނިގެން ދިޔައީ 19ވަނަ ރައްތިތުންގެ މަޖިލީހަށް ވިލިފުށީ ދާއިރާއަށް އިންތިޚާބުވި ޙަސަން އަފީފާއި ހިތަދޫ އުތުރު ދާއިރާގެ މެންބަރު މުޙައްމަދު އަސްލަމެވެ.\nނަމަވެސް މަޖިލީހުގެ ރައީސަކަށް އަސްލަމްގެ ނަން ހުށައަޅައި ތާއިދު ލިބިފައިވަނީކޮށް ވާހަކަފުޅު ދައްކަވަމުން އަސްލަމް ވަނީ ހަސަން އަފީފާއި އެދެބޭފުޅުން އެބަސްވެގެން ރައީސް ނަޝީދުގެ މަޖިލީހުގެ ރައީސަށް ގެންނަން ހުށަހެޅިއެވެ. އަދި އެގޮތަށް ބައްދަލުވުމުގައި ތިބި ހުރިހާ މެންބަރުން ރައީސް ނަޝީދަށް ހުށައަޅަމުން ދިއުމާއެކު ފޯނު ކޯލް އެއް ކުރެއްވުމަށްފަހު ނަޝީދު އެކަން ޤަބޫލުކުރެއްވިއެވެ.\nމިބައްދަލުވުމަށްފަހު މީޑިއާ އާއި ވާހަކަފުޅުދައްކަވަމުން ނަޝީދު ވިދާޅުވީ، އުނދަގު އަދި ދަތި ނަމަވެސް މެންބަރުންގެ އެދިވަޑައިގަތުން ގަބޫލު ކުރެއްވީކަމަށާއި، އެމނިކުފާނު މަޖިލިސް ހިނގަވަނީ ރާއްޖޭގެ ޤާނޫނުއަސާސީއާ ގާނޫނުތަކާއި އެއްގޮތަށްކަމަށެވެ. 19ވަނަ މަޖިލިސް ވެގެންދާނީ ތަފާތު މަޖިލީހަކަށްކަން ފާހަގަކުރައްވަމުން ނަޝީދު ވިދާޅުވީ، އެމްޑީޕީ އަކީ އެތެރޭގެ ޑިމޮކްރަސީ ވަރަށް ވަރުގަދަ ޕާޓީއެއް ކަމަށެވެ. އަދި އެންމެންގެވެސް އަމާޒަކަށް ވާންވީ ސަރުކާރުގެ ވައުދުތައް ފުއްދުމަށްކަމަށް ނަޝީދު ވިދާޅުވިއެވެ.\n19ވަނަ ރައްޔިތުންގެ މަޖިލީހުގެ 89 ދާއިރާގެ ތެރެއިން 65 ދާއިރާގެ ގޮނޑި އެމްޑީޕީން ކާމިޔާބުކޮށްފައި ވުމުން މަޖިލިސް ހުވާކުރުމަށް ބާއްވާ ޖަލްސާއަށްފަހު ރައީސަކު ހޮވަން ބާއްވާ ޖަލްސާގައި އެމް.ޑީ.ޕީން ހުށައަޅާ ނަން ފާސްވެގެންދާނެ ދާނެއެވެ.\nރައީސް ނަޝީދަކީ މީގެކުރިންވެސް ރައްޔިތުންގެ މަޖިލީހުގައި މާލޭ މެންބަރުކަން ކުރައްވާފައިވާ ބޭފުޅެކެވެ. މަޖިލީހުގެ ނާއިބު ރައީސަކަށް ނަން ހުށައަޅަން ފާސްކުރި އިވާ ޢަބްދުﷲ ވަނީ މަޖިލީހުގައި މީގެ ކުރިން ދެދައުރު އަދާކުރައްވާފައެވެ.\nމަޖިލީހުގެ ނާއިބުރައީސްކަމަށް އީވާގެ ނަންފުޅު ހުށަހެޅުމަށް އެމްޑީޕީގެ ޕީޖީ ގްރޫފްގެ 64 މެމްބަރުންގެ އިއްތިފާާޤުން ފާސްކޮށްފި\nމަޖިލީހުގެ ނާއިބުރައީސަކަށް އީވާގެ ނަންފުޅު ހުށަހަޅުއްވައިފި. ނަން ހުށަހެޅުއްވީ މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީ. ތާޢީދުކުރެއްވީ އައްޑޫ ހުޅުދޫ ދާއިރާގެ މެމްބަރު އިލްޔާސް ލަބީބު.\nމަޖިލީހުގެ ރައީސްކަމަށް އެމްޑީޕީން ހުށަހަޅަނީ ރައީސް ނަޝީދުގެ ނަންފުޅު\nމަޖިލީހުގެ ރައީސްކަމަށް އެމްޑީޕީން ހުށަހަޅަނީ މައްޗަންގޮޅީ މެދުދާއިރާގެ މެމްބަރު ރައީސް މުޙައްމަދު ނަޝީދުގެ ނަންފުޅުކަމަށް އެމްޑީޕީގެ ޕީޖީ ގްރޫފްގެ 64 މެމްބަރުންގެ އިއްތިފާާޤުން ފާސްކޮށްފި\nމަޖިލީހުގެ ރައީސަކަށް ކުރިމަތިލުމަށް އެމްޑީޕީން ކަނޑައަޅާ މެމްބަރަކު ހޮވުމަށް ނަގާ ވޯޓަށް ހުށަހެޅުމަށް ކަނޑައެޅުނީ މައްޗަށްގޮޅީ މެދުދާއިރާގެ މެމްބަރު ރައީސް މުޙައްމަދު ނަޝީދުގެ ނަންފުޅު.\nރައީސް ނަޝީދުގެ ނިންމެވުން\n"އަޅުގަނޑު ވަރަށް އިޙްތިރާމާއެކު ތިބޭފުޅުންގެ އެދިވަޑައިމަތުމުގެ މަތިން ތިބޭފުޅުންގެ ހުށަހެޅުން ޤަބޫލުކުރަން."\nއަފީފްގެ އާދޭހާއެކު ރައީސް ނަޝީދު ގޮތެއް ނިންމެވުމުގެކުރިން އެމަނިކުފާނުގެ ގާތްބޭފުޅަކަށް ފޯނުކޯލެއް ކުރައްވަން ވަގުތުކޮޅެއް ނަންގަވައިފި\nއަސްލަމްގެ ހުށަހެޅުން ޤަބޫލުފުޅުކުރެއްވުމަށް ވިލިފުށީދާއިރާގެ މެމްބަރު ޙަސަން އަފީފު ރައީސް ނަޝީދުގެ އަރިހުން އެދިވަޑައިގެންފި\nރައީސް ނަޝީދު ތަނާޒުލު ވެވަޑައިގެންފި\nހިތަދޫ އުތުރު ދާއިރާގެ މެމްބަރު މުޙައްމަދު އަސްލަމް ވަނީ މަޖިލީހުގެ ރައީސްކަމަށް މައްޗަންގޮޅީ މެދުދާއިރާގެ މެމްބަރު ރައީސް މުޙައްމަދު ނަޝީދުގެ ނަންފުޅު ހުށަހަޅުއްވައިފި\nމަޖިލީހުގެ ރައީސަކަށް ކުރިމަތިލުމަށް އެމްޑީޕީން ކަނޑައަޅާ މެމްބަރަކަށް ހިތަދޫ އުތުރުދާއިރާގެ މެމްބަރު މުޙައްމަދު އަސްލަމްގެ ނަންފުޅު، ޕީޖީ ގްރޫފްގެ ބައްދަލުވުމަށް ހުށަހަޅުއްވައިފި. އަސްލަމްގެ ނަންފުޅު ހުށަހެޅުއްވީ ގަލޮޅު އުތުރު ދާއިރާގެ މެމްބަރު އީވާ ޢަބްދުﷲ. އީވާއަށް ތާޢީދުކުރެއްވީ އިލްޔާސް ލަބީބު.\nއެމްޑީޕީއިން ވިޕްލައިން ނެރޭނެ، ބޭފުޅެއްގެ ވޯޓް ނަގާނީ ފާޅުގައިކަމަށް ވަނީ ނިންމާފައި\nއެމްޑީޕީގެ ޕީޖީ ގްރޫފްގެ ބައްދަލުވުން ފަށައިގެން ކުރިއަށްދަނީ. މިހާރު ވާހަކަފުޅުދައްކަވަނީ ރިޔާސަތު ޙައިސިއްޔަތުން އެމްޑީޕީގެ ރައީސް އަދި މައްޗަށްގޮޅި މެދު ދާއިރާގެ މެމްބަރު ކުރީގެ ރައީސް މުހައްމަދު ނަޝީދު.\nގިނަ މެމްބަރުން ވަނީ ބަދައްލަވުމަށް ހާޒިރުވެފައެވެ. މި ބައްދަލުވުމުގެ ރިޔާސަތު ބަލަހައްޓަވަނީ އެމްޑީޕީގެ ރައީސް އަދި މައްޗަށްގޮޅި މެދު ދާއިރާގެ މެމްބަރު ކުރީގެ ރައީސް މުހައްމަދު ނަޝީދުއެވެ.\nބައްދަލުވުން ފެށުން 09:30 ގައި ހަމަޖެހިފައިވީނަމަވެސް އަދި ހުރިހާ މެމްބަރުން ހަމައެއް ނުވެއެވެ. ދަރުބާރުގެ ބޭރުގައި ބައެއް ސަޕޯޓަރުން ވަނީ އެއްވެފައެވެ.


Cricket in gulhifai: Raees ah Modi bat eh hadhiyaakurahvaifi | Mihaaru\n"ކްރިކެޓުން ގުޅިފައި": ރައީސަށް މޯދީ ބެޓެއް ހަދިޔާކުރައްވައިފި\n(ކ) އިންޑިއާގެ ބޮޑުވަޒީރު ނަރެންދުރަ މޯދީ (ވ) ރައީސް އިބްރާހިމް މުހައްމަދު ސޯލިހަށް ކްރިކެޓް ބެޓް ހަދިޔާކުރައްވަނީ. (ވ) މޯދީ ހަދިޔާކުރެއްވި ބެޓް.\n08 ޖޫން 2019 - 18:48\nކްރިކެޓް ވޯލްޑް ކަޕުގައި ވާދަކުރަމުން އަންނަ އިންޑިއާ ގައުމީ ކްރިކެޓް ޓީމުގެ ކުޅުންތެރިން ސޮއިކޮށްފައިވާ ރަމްޒީ ކްރިކެޓް ބެޓެއް، ރައީސް އިބްރާހިމް މުހައްމަދު ސޯލިހަށް އިންޑިއާގެ ބޮޑުވަޒީރު ނަރެންދުރަ މޯދީ މިއަދު ހަދިޔާކުރައްވައިފި އެވެ.\nމޯދީ، އެ ބެޓް ހަދިޔާކުރެއްވީ، ރާއްޖެ އަށް މިއަދު މެންދުރު ފަހު ފެއްޓެވި ރަސްމީ ދަތުރުފުޅުގެ ތެރެއިން ރައީސް އިބްރާހިމް މުހައްމަދު ސޯލިހާ އެކު މިއަދު ހަވީރު ރައީސް އޮފީހުގައި ބޭއްވެވި ބައްދަލުކުރެއްވުމުގަ އެވެ.\n"ކްރިކެޓުން ގުޅިފައި" ކަމަށް ވިދާޅުވެ މޯދީ ކުރެއްވި ޓްވީޓުގައި ވިދާޅުވީ އެމަނިކުފާނުގެ އެކުވެރިޔާ ރައީސް އިބްރާހިމް މުހައްމަދު ސޯލިހަކީ ކްރިކެޓަށް ވަރަށް ބޮޑަށް ލޯބިކުރައްވާ ބޭފުޅެއް ކަމަށާއި އެހެންވެ ކްރިކެޓް ވޯލްޑް ކަޕުގައި ކުޅެމުން އަންނަ އިންޑިއާ ޓީމުގެ ކުޅުންތެރިން ސޮއިކޮށްފައިވާ ބެޓެއް ހަދިޔާކުރައްވާފައިވާ ކަމަށެވެ.\nކްރިކެޓް ވޯލްޑް ކަޕް ދެ ފަހަރު ކާމިޔާބުކޮށްފައިވާ އަދި އިނގިރޭސި ވިލާތުގައި މިހާރު ކުރިއަށް ގެންދާ މުބާރާތުގެ ފޭވަރިޓެއްގެ ގޮތުގައި ބެލެވޭ އިންޑިއާ އިން ވަނީ ފުރަތަމަ މެޗުން ދެކުނު އެފްރިކާ އަތުން ހަ ވިކެޓުން މޮޅުވެފަ އެވެ. ކެޕްޓަން ވިރާތު ކޯލީ އާއި ކުރީގެ ކެޕްޓަން މަހިންދްރަ ސިންގް ދޯނީ އަދި ދެކުނު އެފްރިކާ މެޗުގައި ސައްތައެއް ހެދި ރޯހިތު ޝަރްމާ އަދި އެ މެޗުގައި ހަތަރު ވިކެޓް ނެގި ސްޕިންބޯލަރު ޔުޒްވެންދްރާ ޗަހާލްއާ އެކު މި ބެޓުގައި އިންޑިއާ ސްކޮޑުގެ 15 ކުޅުންތެރިން ވަނީ ސޮއިކޮށްފަ އެވެ.\nސްކޫލް ދައުރުން ފެށިގެން ކްރިކެޓަށް ލޯބިކުރެއްވި އަދި އެއް ވަނަ ޑިވިޝަނުގައި ވިކްޓްރީ ސްޕޯޓްސް ކްލަބަށް ކުޅުއްވާފައިވާ ރައީސް އިބްރާހިމް މުހައްމަދު ސޯލިހު ވެރިކަމާ ހަވާލުވެވަޑައިގެން އިންޑިއާ އާއި ރާއްޖެއާ ދެމެދު ބަދަހިވެފައިވާ ގުޅުމުގެ ތެރެއިން ކުޅިވަރަށް، ހާއްސަކޮށް ކްރިކެޓަށް އަންނަނީ ބޮޑު ފައިދާއެއްކުރަމުންނެވެ.\nއެގޮތުން އިންޑިއާ އިން ވަނީ ރާއްޖޭގައި ކްރިކެޓް ސްޓޭޑިއަމެއް އަޅައިދޭން ވެސް އެއްބަސްވެފަ އެވެ. ރާއްޖޭގައި ހުނަރުވެރި ޒުވާން ކުޅުންތެރިން ތިބުމާ އެކު، ކްރިކެޓަށް ހާއްސަ، ޒަމާނީ ސްޓޭޑިއަމެއް ލިބިއްޖެ ނަމަ ކުޅުންތެރިން ކުރިއަރަން ވަރަށް ބޮޑަށް މަގުފަހިވާނެ ކަމަށް ކޯޗުން ބުނެ އެވެ. އަދި ރާއްޖެ ވަށައިގެން އޮތީ ކްރިކެޓުގެ ދުނިޔޭގެ ވަރުގަދަ ގައުމުތައް ކަމަށްވުމުން، ރާއްޖޭގައި ބައިނަލްއަގްވާމީ ސްޓޭޑިއަމެއް އޮވެއްޖެ ނަމަ ބައިނަލްއަގްވާމީ މެޗުތައް ބާއްވަން ވެސް ފަހިވެގެންދާނެ އެވެ. އެއީ މާލީ ގޮތުން ވެސް ލިބޭނެ ވަރަށް ބޮޑު ފައިދާއަކަށްވާނެ އެވެ.\nމީގެ އިތުރުން ދެ ގައުމުގެ މެދުގައި މަތީ ފަންތީގެ ކްރިކެޓް ސިލްސިލާއެއް ބާއްވަން އެއްބަސްވެ އޭގެ ތެރެއިން ފުރަތަމަ ސިލްސިލާ އަށް އިންޑިއާގެ މަޝްހޫރު ތަރި ޔުވްރާޖް ސިންގް ހިމެނިގެން އެއާ އިންޑިއާ ޓީމު ދާދި ފަހުން ރާއްޖެ އަ އެވެ. އެ ސިލްސާގެ މެޗެއްގައި ރައީސް ވެސް ކުޅުއްވި އެވެ.\nއިންޑިއާ މޯލްޑިވްސް ފްރެންޑްޝިޕް ސީރީސް މެޗުގައި ކުޅުއްވަން ރައީސް އިބްރާހިމް މުހައްމަދު ސޯލިހު ތައްޔާރުވެވަޑައިގެން: ކްލަބް ލެވެލްގައި ވެސް ކްރިކެޓް ކުޅުއްވި. --ފޮޓޯ: ނިޝާން އަލީ/ މިހާރު\nރައީސް އިބްރާހިމް މުހައްމަދު ސޯލިހު ވަނީ އިންޑިއާގެ ބޯޑް އޮފް ކޮންޓްރޯލް ފޯ ކްރިކެޓް (ބީސީސީއައި) ގެ ދައުވަތަކަށް ބެންގަލޫރަށް މިދިޔަ އޭޕްރިލް މަހު ވަޑައިގެން އިންޑިއަން ޕްރިމިއާ ލީގު (އައިޕީއެލް) ގައި ޗެންނާއީ ސުޕަ ކިންގްސް އާއި ރޯޔަން ޗެލެންޖާސް ބެންގަލޯ ކުޅުނު މެޗު ބައްލަވާލައްވައިފަ އެވެ. އެ މެޗުގެ ކުރިން ރޯޔަލް ޗެލެންޖާސްގެ ކެޕްޓަން ވިރާތު ކޯލީ އާއި ސުޕަ ކިންގްސްގެ ކެޕްޓަން މަހިންދްރަ ސިންގް ދޯނީ ވަނީ ރައީސް އިބްރާހިމް މުހައްމަދު ސޯލިހަށް، ދެ ޓީމުގެ ކުޅުންތެރިން ސޮއިކޮށްފައިވާ ޖާޒީ އާއި ކްރިކެޓް ބެޓެއް ހަދިޔާކޮށްފަ އެވެ.\nބީސީސީއައިގެ ސީއީއޯ ރާހުލް ޖޯހްރީއާ އެކު ބޭއްވެވި ބައްދަލުކުރެއްވުމުގައި ރައީސް ވަނީ ރާއްޖޭގައި ކްރިކެޓް ފުޅާކުރުމާ ބެހޭގޮތުންނާއި ގައުމީ ކްރިކެޓް ޓީމުގެ ތަމްރީންތަކާ ބެހޭގޮތުން މަޝްވަރާކުރައްވައިފަ އެވެ. އަދި އެއާ ވިދިގެން އިންޑިއާގެ ކްރިކެޓް ބޯޑުގެ ސީނިއާ އޮފިޝަލް އަދި ކުރީގެ ކުޅުންތެރިޔާ ސަބާ ކަރީމާއި ންޑިއާ ގައުމީ ކްރިކެޓް ޓީމުގެ ފީލްޑިން ކޯޗު އަބޭ ޝަރްމާ ވަނީ ރާއްޖެ އަށް ޒިޔާރަތްކޮށް ކްރިކެޓް ކުރިއެރުވުމަށް ސްޓްރެޓެޖިކް ޕްލޭނެއް ހެދުމަށްޓަކައި އެސެސްމަންޓް ހަދައި ވަސީލަތްތައް ބަލައި އަދި ކުޅުންތެރިންގެ ފެންވަރު ވެސް ވަޒަންކޮށްފަ އެވެ. އެ ހޯދުންތަކުގެ މައްޗަށް ބަލައި، ރާއްޖޭން ކުރިއަށް ދިއުމަށް މަގުޗާޓެއް އެކުލަވާލައި ވަރަށް އަވަހަށް ރާއްޖޭގެ ކްރިކެޓް ބޯޑާ ހިއްސާކޮށް އެންމެން ގުޅިގެން ކްރިކެޓް ކުރިއެރުވަމަށް މަސައްކަތް ފަށާނެ ކަމަށް ބީސީސީއައި އިން ބުނެ އެވެ.\nރާއްޖޭގައި އަށްޑިހައިގެ އަހަރުތަކުން ފެށިގެން ނުވަދިހައިގެ އަހަރުތަކާ ހަމަޔަށް ކްރިކެޓުގެ ފޯރިގަދަ އެވެ. މަޝްހޫރު ގިނަ ކްލަބްތަކުގައި ކްރިކެޓް ޓީމެއް އޮވެ މުބާރާތްތަކުގައި ވާދަކުރިއިރު، މެޗުތައް ބަލަން ވެސް ގިނަ އަދަދަށް މީހުން ދެ އެވެ. އެކަމަކު ފަހަކަށް އައިސް ކްރިކެޓުގެ ފޯރިވަނީ ވަރަށް ބޮޑަށް ދަށްވެފަ އެވެ. އެކަމަކު މިހާރު ވެސް ގަވާއިދުން މުބާރާތްތައް ބާއްވައި އަދި ގައުމީ ޓީމުން ވެސް ބައިނަލްއަގްވާމީ މުބާރާތްތަކުގައި ވާދަކުރެ އެވެ. ރާއްޖޭގެ ގައުމީ ޓީމުން ވަނީ އޭޝިއާގެ ކުރިއަރަމުން އަންނަ ގައުމުތަކުގައި ބޭއްވި ދެ މުބާރާތެއްގެ ޗެމްޕިއަންކަން ވެސް ހޯދައިފަ އެވެ.\nކްރިކެޓް އިންޑިއާ ރާއްޖެ-އިންޑިއާ ޑިޕްލޮމެސީ ޑިޕްލޮމެޓިކް ގުޅުން\n22 ކޮމެންޓް, 34 ރިއެކްޝަންސް\nތީ މިހާރު މިޤައުމަށް މަދުވާ އެއްޗަކީ ލޮލް\nތީ ރާއްޖޭގެ ގައިގަ އަޅުވާލި ވަރުގަދަ އެތިފަހަރެއް.\nރައީސް އިބްރާހިމް މުހައްމަދު ސޯލިހަކީ ހަމައެކަނި ކްރިކެޓެއް މޮޅު ބޭފުޅެއް ނޫން! އިބޫ ސްކޫލަ އުޅުއްވި އިރު ވަރަށް ގަދަޔަށް ވޮލީބޯޅަ ވެސް ކުޅުއްވި! ވަރަށް މޮޅު ސްޕައިކަރ އެއް އިބޫ އަކީ!\nމިއަހަރައްވާވަރުވެފަ ތިޔޮތީ ކޮބާ ކަޅުވަކަރު މިސްކިއް މިހާރު\nތިދެން މިއަހަރުގެ ބާކީއޮތްތަނައްވާވަރުވީ ދެން ތިޔައެއްޗެއް ހިފައިގެން މެޗެއްކުޅެލާފަ ދެރަށެއްގެ މަގުމާތީ ދުވެލީމާ ބޮޑުބައިދިޔައީ\nސޯލިހު ތިލުބީ ރަގަޅު އެއްޗެ. ހިގާ ކުޅެލަން ދަމާ..\nބޮޑު ޤައުމެއް ބޯޅައެއްހެން ވެރިންގެ މަދުގައި ތަޅާލަން ލިބުނީމަ ދޭނީ ބެޓެއްނު!\nއިންޑިޔާއާ ގުލިގެން ކުރެވޭނީ އަޅުވެތިކަމުގެ އިހުސާސް.\nމަރޭމިތުރާ ކަލޭތީ ހަމަހޭގަ ހުރި މީހެއްތަ.\nތަރައްގީގެ މެގަ ޕްރޮޖެކްޓް ތަކެއް އިއުލާން ކުރާނޭ ކަމުގެ ފޮނި އުންމީދުގަ ތިއްބާ މިފެނުނީ ނިޝާން އިއްޒުއްދީން ގެ އިއްޒަތް ހޯދުމަށްފަހު ކުޑަކުޑަ ބޯޅައެއްގާ ހެސްކިޔާފަ ތަޅާން ގެންގުޅޭ ޚާއްސަ އާލާތެއް މިގައުމުގެ ވަލިއްޔުލް އަމްރާ ހަވާލު ކުރިތަން. އުފެދޭ ސުވާލަކީ ބޯޅައިގެ މަގާމުގަ ތިބޭނީ މިގައުމުގެ ރައްޔިތުންހޭ؟ބެޓް ހިފައިގެން ތަޅާން ހުންނާނީ ރައީސް ސާލިހް ހޭ؟ ނުވަތަ ބޯޅައަކީ މިގައުމުހޭ؟ ބެޓް ނުވަތަ ދުއްރަ އިން ތަޅާން ހުންނަވާނީ މޯދީ ސާހަބް ހޭ؟


galehiri: ލާމަރުކަޒީ އުޞޫލުން ރާއްޖޭގެ ރަށްތައް ހިންގުން – 1\nލާމަރުކަޒީ އުޞޫލުން ރާއްޖޭގެ ރަށްތައް ހިންގުން – 1\nލާމަރުކަޒީ އުޞޫލުން ރާއްޖޭގެ ރަށްތައް ހިންގުމުގެ ބޭނުމަކީ ހަމައެކަނި ރައްޔިތުންނާއި ގާތުން އެބައިމީހުންނަށް ޚިދުމަތް ދިނުން އެކަނިކަމަށްވާނަމަ، އެކަން އެގޮތަށް އޮތުމުން އެނިމުނީއެވެ. އިތުރަށް ދައްކާނެ ވާހަކައެއް ނެތެވެ. އެހެންނަމަވެސް ލާމަރުކަޒީ އުޞޫލުގެތެރެއިން ރާއްޖޭގެރަށްތައް ހިންގުމުގެތެރޭ ރައްޔިތުންނަށް ގެއްލުންވާގޮތަށް، ރައްޔިތުންގެ ބައިތުލްމާލު ސުންނާފަތިވާ ގޮތަށް، ރައްޔިތުންގެ ޙައްގު ގެއްލޭގޮތަށް، ރައްޔިތުންގެ މަޞްލަޙަތާއި އަމާންކަމަށް ބުރޫއަރާގޮތަށް ކަންތައްތަކެއް ހިނގާނަމަ އެވާހަކައަކީ ނުދައްކަންޖެހޭ ވާހަކައެއްނޫނެވެ. ދައްކަންޖެހޭ ވާހަކައެކެވެ. އެކަންކަން ޙައްލުވާނީ އޭރުންނެވެ. ބޭނުމަކީވެސް އެފަދަ ކަންކަން ޙައްލުވުމެވެ. ކޮންމެހެން ލާމަރުކަޒީ އުޞޫލު ނައްތައިލުމެއް ނޫނެވެ.\nރައްޔިތުންނަށް ގެއްލުންވާ ނުވަތަ ރައްޔިތުންގެ ބައިތުލްމާލު ސުންނާފަތިވާ ކަމަކަށް މިލިޔުމުގައި ބަލައިލަމާތޯއެވެ. އާބާދީމަދު ދެތިން ސަތޭކައެއްހާ މީހުން އުޅޭ ރަށެއްގައިވެސް ހަތަރު ފަސް ކައުންސިލަރުން ބައިތިއްބަން އެބަޖެހެއެވެ. އެއީ އޭގެކުރިން ކަތީބުން ކުރި މަސައްކަތްކުރުމަށް ކަމަށް ބުނާތީ އިވެއެވެ. ކޮންމެމީހަކަށް އެކިގޮތްގޮތުން މަދުވެގެން ދިހަ ބާރަހާސް ރުފިޔާގެ އުޖޫރަލިބޭއިރު ކުރިންތިބި ކަތީބުންވެސް އެބަ ތިބެއެވެ. އެކިކަހަލަ ނަންނަމުގައެވެ. އޭގެ އިތުރަށް މުޅިން އަލަށް އެތަންތަނަށް ލައްވާ ޑިރެކްޓަރުންނާއި އެކިކަހަލަ އޮފިސަރުންނާއި އެކިނަންނަމުގެ މީހުންވެސް ދުވަހުންދުވަހަށް ގިނަވަމުން ދެއެވެ. މީގެ ކޮންމެމީހަކަށް އެކިގޮތްގޮތުން މަދުވެގެން އަށެއްކަހާސް ރުފިޔާގެ އުޖޫރަޔާއެކުގައެވެ. މިހެންވީމާ ނުކުންނަ އެއްނަތީޖާއަކީ ކަށަވަރުންވެސް ރައްޔިތުންނަށް ބޮޑެތި ގެއްލުންތަކެއްވުމެވެ. ނުވަތަ ރައްޔިތުންގެ ބައިތުލްމާލު ސުންނާފަތިވުމެވެ.\nމިދެންނެވި ކަންކަން އެގޮތަށް އޮތްއިރު ރާއްޖޭގެ ކޮންމެ އަތޮޅެއްގައި އަށެއްކަ އަތޮޅު ކައުންސިލަރުން ނުވަތަ އަށެއްކަ އަތޮޅުވެރިން އެބަ ތިބެއެވެ. އެއީ އޭގެކުރިން އެންމެ އަތޮޅުވެރިޔަކު ކުރި މަސައްކަތްކުރުމަށެވެ. އޭގެ އިތުރަށް ކުރިން އެތާނގައި ތިބި އެހީތެރިންނާއި އޮފިސަރުންނާއި އެހެން ނަންނަމުގެ މީހުންގެ އިތުރަށްމުޅިން އަލަށް އެތަންތަނަށް ލައްވާ ޑިރެކްޓަރުންނާއި އެކިކަހަލަ އޮފިސަރުންނާއި އެކިނަންނަމުގެ މީހުންވެސް ދަނީ ގިނަވަމުންނެވެ. މިހެންވީމާ ނުކުންނަ އެއްނަތީޖާއަކީ ކަށަވަރުންވެސް ރައްޔިތުންނަށް ބޮޑެތި ގެއްލުންތަކެއްވުމެވެ. ނުވަތަ ރައްޔިތުންގެ ބައިތުލްމާލު ސުންނާފަތިވުމެވެ.\nކައުންސިލަރުން ހަމަޖެހުމުގެތެރޭ އެމީހަކު އުފުލަންޖެހޭ މަސްއޫލިއްޔަތަށް ގާބިލުނޫން ފަރާތައް އިންތިޚާބުވުމަކީ އެއޮފީހެއްގައިވެސް އަދި އެރަށެއްގެ ޢާއްމުންގެތެރޭވެސް އެކަމުގެއަޑު ވަރަށްގަދަ ކަމެކެވެ. މިކަމާއެކުމެ، ކައުންސިލަރުންގެ ތެރޭ އެމީހަކު އުފުލަންޖެހޭ މަސްއޫލިއްޔަތަށް ގާބިލުފަރާތައް އިންތިޚާބުވެގެންދާތީ ފެންނަނީވެސް މަދުންކަން ފާހަގަކުރެވެއެވެ. އެންމެބޮޑު ހިތާމައަކީ ބައެއް ކައުންސިލަރުން މަހަކު ދެތިން ދުވަހުވެސް އެއޮފީހަކަށް ޙާޒިރުނުވާކަމުގެ ޝަކުވާގެ އަޑެވެ. މިއަޑުވެސްއިވެނީ އެއޮފީހެއްގެ ތެރެއިންނާއި ރަށުގެ ޢާއްމުންގެތެރެއިންނެވެ.\nޙައްގާއި ބާޠިލުގެ މަގުން ވިޔަސް ކައުންސިލަރުން ހޮވިފައި ތިބެނީ ރައްޔިތުންގެ ވޯޓުންނެވެ. މިގޮތް ރަނގަޅުކަމަށްވާނަމަ ރަނގަޅެވެ. ގޯހެއްނޫނެވެ. އެހެންނަމަވެސް ކައުންސިލަރެއްގެ ދަށުން ކައުންސިލަރުން އަންގާ މަސައްކަތެއް ކައުންސިލަރު ކައިރީ ހުރެގެން މީހަކު ކުރާއިރު އެމީހަކު އެކުރާކަމެއް އެކުރަނީ ކައުންސިލަރު އެންގިގޮތަށްތޯ ނުވަތަ ނޫންތޯ މިވަރު ނޭނގޭ މިވަރު ނުދަންނަ ކައުންސިލަރުން އިންތިޚާބުވަމުންދާނަމަ އެއީ ވަރަށްބޮޑު މައްސަލައެކެވެ. ކުޑަކުޑަ މައްސަލައެއް ނޫނެވެ. އަޅުގަނޑަށް މަޢުލޫމާތުލިބިފައިވާ ގޮތުގައި ރައީސުލްޖުމްހޫރިއްޔާ އަލްއަމީރު އިބްރާހީމް ނާޞިރު ރަންނަބަނޑޭރި ކިލެގެފާނުގެ ވެރިކަމުގެދުވަސްވަރު ރާއްޖޭގެ އަތޮޅުކޮމިޓީތައް ނުވަރޭ ފެނުތެރޭ ފަސްތަނުން ބަނދެ ކަފުންކޮށް ވަޅުލީވެސް މިކަހަލަ އެތައްކަމެއް މެދުވެރިވެ، ރައްޔިތުންނަށް އޭގެ ދުއްތުރާ ބޮޑުވެގެންނެވެ.\nކޮންމެއަކަސް ބޭނުމީ ލާމަރުކަޒީ އުޞޫލުގެތެރެއިން ރާއްޖޭގެރަށްތައް ހިންގުމުގެތެރޭ ރައްޔިތުންނަށް ގެއްލުންވާގޮތަށް، ރައްޔިތުންގެ ބައިތުލްމާލު ސުންނާފަތިވާ ގޮތަށް، ރައްޔިތުންގެ ޙައްގު ގެއްލޭގޮތަށް، ރައްޔިތުންގެ މަޞްލަޙަތާއި އަމާންކަމަށް ބުރޫއަރާގޮތަށް ކަންތައްތަކެއް ހިނގާނަމަ އެވާހަކަތައް ދައްކައި އެކަންކަން ޙައްލުވުމެވެ. ކޮންމެހެން ލާމަރުކަޒީ އުޞޫލު މުޅިން ނައްތައިލުމެއް ނޫނެވެ. ކަމާއިބެހޭ ފަރާތްތަކުން މިކަންކަމަށް ވިސްނައި ރާއްޖެއާއި ރާއްޖޭގެ މީސްތަކުންނަށް ފައިދާހުރި ހެޔޮގޮތަކަށް ލާމަރުކަޒީ އުޞޫލު ބަދަލުވެގެން ދިޔުމެވެ.\n20 ޖުލައި 2014މ.


Dharaneege malhin club thah salaamaih vaan jehey\nފުރަތަމަ ޑިވިޝަންގެ ކުލަބުތަކާއެކު އެފްއޭއެމުން ބޭއްވި ބައްދަލު ވުމެއްގެ ތެރެއިން\nފުޓްބޯޅައިގައި އޮތް އެންމެ ބޮޑު މައްސަލަ އެވެ. ސީޒަންގެ މެދުތެރެއިން ކުލަބުތައް ހާލުގައި ޖެހެނީ އެވެ. މުސާރަ ނުދެވި ކުޅުންތެރިން ބިކަ ވަނީ އެވެ. ކުލަބުތައް ދަރަނިވެރި ވަނީ ކުޅުންތެރިންނަށެވެ. މިދިޔަ ތިން ސީޒަންގައިވެސް ތަކުރާރުވި މައްސަލަ އެވެ. އެފްއޭއެމް މެދުވެރިވެގެން މިދިޔަ ތިން އަހަރު ފުރަތަމަ ޑިވިޝަންގެ ކުލަބުތަކަށް ގާތްގަނޑަކަށް 72 މިލިއަން ރުފިޔާ ދީފި އެވެ. އެހެންނަމަވެސް ގިނަ ކުލަބުތައް ދަރަނިވެރިވުން ނޫން ގޮތެއް ނެތެވެ.\nއެފްއޭއެމުން ކުލަބުތަކަށް ފައިސާ ދޫކުރާއިރު ކުލަބުތަކާއެކު ހެދޭ އެއްބަސްވުމެއް އޮވެ އެވެ. އެ އެއްބަސްވުމުގައި ފައިސާ ހޭދަ ކުރަން ޖެހޭނެ ހާއްސަ ދާއިރާތަކެއްވެސް ކަނޑައަޅާފައި ވެއެވެ. އެ ފައިސާ އަކީ މުސާރައަށް އެކަނި ދޭން ހުރި ފައިސާ ނޫން ކަން އެއްބަސްވުން ހެދޭ މަރުހަލާއިން ކުލަބުތަކަށް ހަނދާން ކޮށްދެ އެވެ. އެހެންނަމަވެސް ކުލަބުތައް ހިންގުމުގެ ދާއިރާއަށް އައި ކުރިއެރުމެއް ނެތެވެ. އަންހެން ޓީމެއް ކުލަބުތަކުގައި ނެތެވެ. ބައެއް ކުލަބުތަކުގައި އެކެޑެމީއެއް ނެތެވެ.\nއަންނަ މަހު ފަށާ ސީޒަނަށް ތައްޔާރު ވުމަށް އެފްއޭއެމުން ވަނީ، ކުލަބުތަކާއެކު އެއްބަސްވުން ހަދާފަ އެވެ. "ޓްވޯޑްސް ފިއުޗާ އެފްއޭއެމް ފައިނޭޝިއަލް އެސިސްޓެންސް" ގެ ނަމުގައި މިއަހަރު ކުލަބުތަކާއެކު ހެދި އެއްބަސްވުމުގެ ދަށުން މައިގަނޑު ހަތް ދާއިރާއެއް ކުލަބުތަކުން ފުރިހަމަ ކުރަން ޖެހެ އެވެ.\nކުލަބުތަކުން ފުރިހަމަ ކުރަން ޖެހޭ ކަންކަން\nއޭއެފްސީ ކުލަބު ލައިސެންސް\nކުލަބުގެ ޔޫތު ޑިވްލަޕްމެންޓް\nކުލަބު ފައިނޭންޝިއަލް ރިޕޯޓް\nކުލަބުތަކަށް އަހަރަކު ތިން މިލިއަން ރުފިޔާ ދީގެންވެސް ދަރަނިވެރިވުން ސަލާމަތް ނުކުރެވިގެން އެފްއޭއެމުންވެސް ފިޔަވަޅުތަކެއް އެޅި އެވެ. ކުޅުންތެރިންގެ މުސާރަތައް ގިންތި ކުރެވި އެންމެ މަތިވެގެން ދެވޭނީ ކިހާވަރެއްގެ މުސާރައެއްކަން ކަނޑައެޅުނެވެ. ހައްލެއް ނުލިބުނެވެ. ހައްލު ނުލިބުނު ސަބަބުވެސް އެބައޮތެވެ. ބައެއް ކުލަބުތައް ސެލެރީ ކެޕްގެ ބޭރުން މުސާރައް ހެދި އެވެ. ސެލެރީ ކެޕަށްވުރެ ބޮޑު މުސާރަތައް ކުޅުންތެރިންނަށް ދޭން ބައެއް ކުލަބުތަކުން ހުށަހެޅި އެވެ.\n"މިދިޔަ ސީޒަންގައި މި ކުލަބުގެ ސެލެރީތައްވެސް އުޅުނީ ސެލެރީ ކެޕަށް ވުރެ މަތީގައި،" ފުރަތަމަ ޑިވިޝަންގެ ކުލަބެއްގެ އޮފިޝަލަކު ބުންޏެވެ. "މި ސީޒަންގައި ހުރިހާ އެއްބަސްވުމެއްވެސް ހަދާފައި ހުންނާނީ ސެލެރީ ކެޕަށް ފެތޭ ގޮތަށް."\nކުލަބުތަކުން ފުރިހަމަ ކުރަން ޖެހޭ ކަންތައްތަކުގެ ތެރެއިން ފަސް ކަމަކީ އެފްއޭއެމުން ދޭ ފައިސާއިން އެކަމަށް ހޭދަ ކުރަން ޖެހޭނެ ދާއިރާތަކެވެ. ފައިސާ ހޭދަމަށް ހާއްސަ ދާއިރާތަކެއް ކަނޑައަޅައިފައި ވީނަމަވެސް ކުލަބުތަކުގެ ވިސްނުން ހުރީ، ކުލަބުގެ ސީނިއާ ޓީމުގެ ކުޅުންތެރިންނަށް މުސާރައަށް އެ ފައިސާ ހޭދަ ކުރުމަށެވެ. ނުވަތަ ކުރީ ސީޒަންގެ ދަރަނިތައް އަދާ ކުރުމަށް އެ ފައިސާ ބޭނުން ކުރުމަށެވެ. ކުލަބުތަކަށް އެފްއޭއެމުން ފައިސާ ދެނީ އެކި މަރުހަލާތަކަށް ބަހާލައިގެންނެވެ. ވާހަކަ ދެއްކި އޮފިޝަލް ބުނި ގޮތުގައި މިހާރު ހަތަރު މަހަށް ފައްތާފައިވާ މުއްދަތު އެއްއަށްވުރެ ކުރު މުއްދަތެއްގައި ދިނުމުން މައްސަލައަށް ކޮންމެވެސް ހައްލެއް ލިބިގެންދާނެ އެވެ.\n"ހަތަރު މަހުން ނުވަތަ ހަ މަހުން ބޮޑު ޕޭމަންޓެއް ލިބުމަށް ވުރެ ދެ މަހުން ކުޑަ ޕޭމަންޓެއް ލިބުންވެސް މާ ރަނގަޅު،" ވާހަކަ ދެއްކި ކުލަބުގެ އޮފިޝަލް ބުންޏެވެ. "އޭރު ހަމަގައިމުވެސް ކުޅުންތެރިންނަށް ދޭންވާ އެއްޗެއް ނުދެވި ދިގު މުއްދަތެއް ފާއިތުވެގެން ނުދާނެ. ޓީމުތަކުގެ ޕްރެކްޓިސްވެސް މެދުކެނޑިގެން ނުދާނެ."\nއަނެއް މައްސަލައަކީ ސީޒަނަށް ނިމިގެންދާއިރުވެސް މުސާރަ ނުދޭ މުއްދަތު އިތުރުވެގެން ދިއުމެވެ. މިދިޔަ ސީޒަން ފެށިއިރު ޓީސީގެ ކޯޗަކަށް ހުރި މުހައްމަދު އާތިފް ސީޒަންގެ ވަކި ހިސާބުން އިސްތިއުފާ ދިނީ، ކުޅުންތެރިންނަށް މުސާރަ ނުދޭތީ މަސައްކަތް ކުރެވޭނެ ހާލަތެއް ޓީމުގައި ނެތް ކަމަށް ބުނެ އެވެ.\nސީޒަން ނިމި މުސާރަ ނުދޭނަމަ ކުޅުންތެރިންނަށް އެކަމުގެ ޝަކުވާ ހުށަހެޅުމުގެ އިންތިޒާމެއް އެފްއޭއެމުގައި އޮވެއެވެ. ކުޅުންތެރިން ހުށަހަޅާ މައްސަލަ ބެލުމަށް ފަހު މުސާރަތައް ފުރިހަމަ ކުރުމަށް ކުލަބުތަކަށް ފުރުސަތު ދެ އެވެ. އެފްއޭއެމުން ދޭ މުއްދަތުގައި މުސާރަތައް އަދާ ނުކުރާނަމަ، ކުލަބު ލައިސެންސް އެ ކުލަބަކަށް ލިބިގެން ނުދާނެ އެވެ. މިދިޔަ ސީޒަނުން ފެށިގެން އެފްއޭއެމުން ނިނމާފައި ވަނީ ލައިސެންސް ފުރިހަމަ ނުކޮށް ލީގްގައި ކުރިއަށް ނުދެވޭގޮތަށެވެ. މިދިޔަ ސީޒަންގެ ވަކި ހިސާބަކުން ވިކްޓަރީ ސްޕޯޓްސް ކުލަބު ސަސްޕެންޑް ކުރީ ލައިސެންސް ފުރިހަމަ ނުކުރުމުންނެވެ.\nމިދިޔަ ސީޒަން ނިމުމަށް ފަހު ކުޅުންތެރިންގެ ފަރާތުން މުސާރައިގެ މައްސަލަތައް އެފްއޭ ހުށަހެޅި އެވެ. ދެން އެ ދެމެދަށް ކުލަބުތައް ވަދެ ކުޅުންތެރިން ހުށަހަޅާފައިވާ މައްސަލަ އަނބުރާ ގެންދިއުމަށް އެދެ އެވެ. ކުޅުންތެރިޔާ އަނބުރާ މައްސަލަ ނަގަނީ ކުލަބުން މުސާރަ ދޭނެ ކަމުގެ ޔަގީންކަން ދިނުމުންނެވެ. ނަމަވެސް ސީޒަން ފަށަން ތައްޔާރުވާއިރުވެސް މިދިޔަ ސީޒަންގައި މުސާރަ ނުދޭ ކުޅުންތެރިންނަށް އެ ކުލަބުތަކުން އަދިވެސް މުސާރަ ދީފައެއް ނުވެ އެވެ. އެ ކުލަބުތަކުން އަނެއްކާވެސް އަނެއް ސީޒަނާ ކުރިމަތި ލަނީ އެވެ.\nކުލަބުތަކަށް ކުރިމަތިވެފައިވާ މި ހާލަތުން އަރައި ގަތުމަށް، ކުލަބުތައް ވިޔާފާރި މޮޑެލްއަށް ބަދަލު ކުރުމުގެ ވިސްނުން އެފްއޭއެމްގެ ރައީސް ބައްސާމް އަދީލް ޖަލީލް ވަނީ ފާހަގަ ކުރައްވާފަ އެވެ.\n"ކުރިއަށް އޮތްތާންގައި ބަލަންޖެހޭނީ ސަސްޓެއިނަބަލް [ދެމެހެއްޓެނިވި] ގޮތެއްގައި ކުލަބުތަކަށް ފައިސާ ލިބޭނެ ގޮތެއް ހޯދުން،" ޖޫން މަހު ބައްސާމް ވިދާޅުވެފައި ވެއެވެ. "އެގޮތުގެ މަތިން އަޅުގަނޑުގެ މިހާރުގެ ވިސްނުމަކީ ކުލަބުތަކާއެކު މަޝްވަރާ ކޮށްގެން ބިޒްނަސް މޮޑެލްއަކަށް ބަދަލުވެގެން ދިއުން، އިރާދަ ކުރައްވިއްޔާ ކުރިއަށް އޮތް ހަތަރު އަހަރު ތެރޭގައި ހުރިހާ ކުލަބެއް ކަހަލަގޮތަކަށް ބިޒްނަސް މޮޑެލްއެއްގައި ރަން ކުރާތަން ފެނިގެން ދާނެ."\nކުލަބުތަކުގެ އިސްކޮށް މަސައްކަތް ކުރާ ގިނާ ބޭފުޅުންނަކީ އެބޭފުޅުން ޕެޝަންއެއްގެ ގޮތަށް ނުވަތަ ކުލަބު ލޯބީގައި މަސައްކަތް ކުރައްވާ ބޭފުޅުން ކަމަށް ބައްސާމް ފާހަގަ ކުރެއްވި އެވެ. އެހެންވެ ކުލަބުގެ މަސައްކަތްވެސް އެބޭފުޅުން ކުރައްވަނީ ލިބޭ ހުސް ވަގުތުތަކުގަ އެވެ. ބައްސާމް ވިދާޅުވި ގޮތުގައި ކުލަބުތައް ބިޒްނަސް މޮޑެލްއަށް ބަދަލު ކުރުމުން ކުލަބު ހިންގަން ތިބޭ ފަރާތްތަކަށްވެސް އާންމުދަނީއެއް ލިބި އެ ބޭފުޅުންގެ މަސައްކަތްވެސް ފުލު ޓައިމްކޮށް ކުރުމަށް މަގުފަހި ވެގެންދާނެ އެވެ.\nބިޒްނަސް މޮޑެލްއަށް ކުލަބުތައް ބަދަލު ކުރުމަށް، އެފްއޭއެމްގައ ހުރި ވިސްނުމަކީ އެ އެސޯސިއޭޝަންގެ އުމުރާނީ ވަސީލަތްތަކުން ކުލަބުތަކަށް އާންމުދަނީ ލިބޭނެ މަގެއް ހޯދައިދިނުމެވެ. ކުޅިވަރު އެކުވެނީގެ ދެކުނު ހުޅަނގު ކޮޅުގައި އިމާރާތް ކުރަމުންދާ އެފްއޭއެމްގެ އިމާރާތަކީ އޭގެ ބައެކެވެ. ޓިބާރޯ ޕްރައިވެޓް ލިމިޓެޑާ ހަވާލު ކޮށްގެން ކުރިއަށް ގެންދާ އިމާރާތުން ކޮންމެ ކުލަބަކަށް ވިޔާފަރިއެއް ގާއިމު ކުރުމަށް ޖާގައެއް ލިބިގެންދާނެ އެވެ.\nއަވަސް އާ ވަހަކަ ދެއްކި ބައެއް ކުލަބުތަކުގެ އޮފިޝަލުން ބުނީ، ސީޒަން ނިމިގެން ދާއިރު ކުލަބުތަކަށް 5.5 މލިއަން ރުފިޔާ ހަރަދުވެގެންދާނެ ކަމަށް އަންދާޒާ ކުރެވޭ ކަމަށެވެ. ބިދޭސީ ކުޅުންތެރިންނަށް އެޕާޓްމެންޓް ކުލި އަދި ކުޅުންތެރިންގެ ކެއުމާއި މެޗު ޑޭ ހަރަދުތަކަށް ބަލާއިރު އެވަރުގެ މިންވަރެއް ކުލަބުތަކުން ހޭދަ ކުރާނެ އެވެ. ދެން އޮތީ އެފްއޭއެމުން ދޭ މިންވަރުގެ އިތުރަށް ކުލަބުތަކުން އަމިއްލައަށް އުފައްދަން ޖެހޭ މިންވަރެވެ. މިހާރު ކުލަބުތަކުގެ ހާލަތު ހުރި ގޮތުން ސްޕޮންސަރުން ހޯދުން އޮންނަނީ ދަތި ކަމަކަށް ވެފަ އެވެ.\nހަތަރު އަހަރު ކުރިން، ކޮންމެ ކުލަބަކުން ސީޒަނަށް ނުކުންނަނީ ޖޯޒީގެ މޭ މަތީގައި ބޮޑު ކުންފުންޏެއްގެ އިސްތިހާރެއް ޖަހައިގެންނެވެ. އެހެންނަމަވެސް މިހާރު ހުރިހާ ކުލަބުތަކަށް ސްޕޮންސަރުން ލިބޭނެ ގޮތެއް ނެތެވެ. އަމިއްލަ އަދި ސަރުކާރު ހިއްސާވާ ކުންފުނިތަކުގެ ޝައުގުވެރިކަން ކުލަބުތަކާ ހަމައަށް ފޯރުމަށް ގިނަ ކަންތައްތަކެއް އިސްލާހުކޮށް ބަދަލު ކުރަން ޖެހެއެވެ. ކުލަބު ހިންގުމުގައި ޓްރާންސްޕޭރަންސީގެ އުސޫލުތައް ގާއިމު ކުރުމާއި ކުލަބުގެ މަލީ ރިޕޯޓްތައް މީޑިއާ އަށާއި އާންމުންނަށް ބެލޭނެ ގޮތަށް ހުންނަން ޖެހެ އެވެ. އެކަން ކުލަބުތަކުގައި ހަރުދަނާ ކުރުމުގެ ކުރިން އެފްއޭއެމްގައި އެކަންކަން ހަރުދަނާ ކޮށް ރަނގަޅު ކުރަން ޖެހެ އެވެ. މިދިޔަ އަހަރު ބޭއްވި އެފްއޭއެމްގެ އެނައުލް ކޮންގްރެސްގައި ފާސް ކުރި ބަޖެޓް މީޑީއާއަށް ލިބިފައެއް ނުވެ އެވެ.\nމިދިޔަ ދެ ސީޒަންގައިވެސް މުސާރައިގެ މައްސަލަ ދިމާ ނުވެ އޮތީ ދެ ކުލަބެކެވެ. މާޒިޔާ އަކީ ގިނަ އަހަރުތަކެއްގެ މަސައްކަތުން ބިނާކޮށްފައިވާ އޮތް ރާއްޖޭގައި އެންމެ ހަރުދަނާކޮށް ހިންގާ އެއް ކުލަބެވެ. މުސާރައިގެ މައްސަލަ ދިމާ ނުވާ އަނެއް ކުލަބަކީ ޔުނައިޓެޑް ވިކްޓަރީ އެވެ. އެ ކުލަބުގެ ރައީސް އިސްމާއީލް ޝަފީއު ކުރިން ވިދާޅުވީ، ޔުނައިޓެޑް ވިކްޓަރީގެ ޓީމު އެކުލަވާލަނީ ކުލަބަށް ލިބޭ ފައިސާ ފެތޭ މިންވަރަށް ކަމަށެވެ.\n"ސީޒަން ނިމޭއިރު ކުޅުންތެރިޔަކަށް ދޭން ޖެހޭ އެއްޗެއް ނުދީ ނޯންނާނެ." އިސްމާއީލް ޝަފީއު ކުރިން ވިދާޅުވި އެވެ. ޔުނައިޓެޑް ވިކްޓަރީވެސް އަހަރުން އަހަރަށް ފުޅާވެ އެ ޓީމުންވެސް ދަނީ ޓީމު ބޮޑުކޮށް ވަރުގަަދަ ކުރަމުންނެވެ.\nމާޒިޔާ ވެލެންސިއާ އެފްއޭއެމް + ގްރީން ޓެކްސް އީގަލްސް ޔުނައިޓެޑް ވިކްޓަރީ ދަ ގްރާންޑޭ ސްޕޯޓްސް ކްލަބް\nހައިޖީން އޮފިޝަލުން ތިބެން ހަމަޖައްސައިފި


Harry Aai Meghan Dhathuru Kuri Private Jetah Honu Alhaifi - Vaguthu\nއޮކްޓޯބަރ 14, 2018 10:15\nމީ މިމީހުން ކޮންތާކުންހޯދާލާރިއެއްތަ.. ރަސްކަމެއްގަ ކޮން ޑިމޮކްރަސީއެއްއޮތީ.. ރައްޔިތުން ފިއްތާފަ ވަކިއާއިލާއެއް ލާރި ބަނޑުއަޅަނީ.. ކިހާ ޑިމޮކްރަޓިކް..\nއޮކްޓޯބަރ 14, 2018 11:05\nދެމިމީހުން މިކިއަނީ ރާއްޖޭގައި ޑިމޮކްރޮސީއެއް ނެތޭ؟؟ އަދުލް އިންސާފެއް ނެތޭ. ހަމަ ހަމަ ކަމެއް ނެތޭ؟؟ ހަމަ ރައްޔިތުންގެ ލާރީގައި ދޯ މުޅި އާއިލާ އެއުޅެނީ\nއޮކްޓޯބަރ 14, 2018 12:47\nއެވާހަކަ އެމީހުންލައްވާ ދައްކުވަނީ ކޮންބަޔެއް، އަހަރުމެން ދިވެހިން ނޫންތަ ؟\nއޮކްޓޯބަރ 14, 2018 12:15\nކޮއްކޯ މި ވާނުވާ އެނގޭތަ؟ ފުރަތަމަކަމަކީ އެއީ ވިރާސީ ރަސްކަމެއް..ޑިމޮކްރަސީ އަކީ މިޅިން އެހެން ނިޒާމެއް.. ދަޢުލަތުގެ ފައިސާއާ ތަކެތި ޙަރަދުކުރަނީ ދަޢުލަތުން ކަނޑަ އަޅައިފަ ހުންނަ އުސޫލުތަކާ އެއްގޮތަށް ބޮޑު ވަޒީރު.. ސަރުކާރު ހިންގުމުގެ ހުރިހާ ބާރެއް އޮންނަނީ ބޮޑު ވަޒީރުގެ އަތުގަ. ޝާހީ އާއިލާގެ ވިޔަފާރިއާ މުއްސަނދިކަމަކީ މީގެ އެތަށް ސަތޭކަ އަހަރުކުރިން ވާރުތަވަމުން އައިކަމެއް ދަޢުލަތުގެ ހަޒާނާގަ އެ ހިމެނިފައެއް ނުވޭ.\nއޮކްޓޯބަރ 14, 2018 13:13\nހަހަހަަހަ. ކޮން ހެރީއެއް މެގަން އެއްތަ. މިދެން މީހުން ފޮލޯކުރާ މީހުންތަ\nއޮކްޓޯބަރ 14, 2018 16:18\nމި ޤައުމުގައިވެސް ތިޔަ ފާޑުގެ މީހަކު އުލޭ ކަންނޭގެ ދޮތަ!\nއޮކްޓޯބަރ 15, 2018 12:11\nޔާނު އާއި ބޮޑުން\nއޮކްޓޯބަރ 15, 2018 16:32


Italy ge tourist furuvaali massalaigai Kuredhoo doctor ge passport hifahattaifi | Mihaaru\nޚަބަރު / ކޮވިޑް-19\nއިޓަލީގެ ޓޫރިސްޓު ފުރުވާލި މައްސަލައިގައި ކުރެއްދޫ ޑޮކްޓަރުގެ ޕާސްޕޯޓް ހިފަހައްޓައިފި\nކުރެއްދޫ އައިލެންޑް ރިސޯޓް: މިތަނުގައި ޗުއްޓީ ހޭދަކުރި ޓޫރިސްޓެއްގެ ކިބައިން ކޮވިޑް19 އަށް ޝައްކު ކުރެވޭ އަލާމާތްތަކެއް ފެނިފައި ވަނިކޮށް ފުރުވާލި މައްސަލަ ފުލުހުން އަންނަނީ ތަހުގީގު ކުރަމުން.\n28 މާޗް 2020 - 19:41\nކޮވިޑް-19 އަށް ޝައްކުކުރެވޭ ފަދަ އަލާމާތްތަކެއް ހުއްޓައި ކަމާބެހޭ އިދާރާތަކަށް ނާންގައި، އިޓަލީގެ ޓޫރިސްޓަކު ގައުމަށް ފުރުވާލި މައްސަލައިގައި އެ ރިސޯޓުގެ ބިދޭސީ ޑޮކްޓަރުގެ ޕާސްޕޯޓް ހިފަހައްޓައި ފުރުން މަނާކޮށްފި އެވެ.\nކޮރޯނާވައިރަހުގެ އަލާމާތްތަކެއް ފެނި އަދި އަނބުރައިގަނެގެން ވެއްޓިގެން ވެސް ފަރުވާދޭން ޖެހުނު ޓޫރިސްޓު ކޮވިޑް-19 އަށް ޕޮޒިޓިވްވި ކަން އެނގުނީ ރާއްޖެ އިން ފުރައިގެން ދިޔަ ފަހުންނެވެ. މިއީ، ރާއްޖެ އިން ފެނުނު މި ވައިރަހުގެ ފުރަތަމަ ކޭހެވެ.\nކްރިމިނަލް ކޯޓުން މިދިޔަ ހޯމަދުވަހު ނެރުނު އަމުރުގައި، ތުރުކީގެ އަންހެން ޑޮކްޓަރު ފުރުން މަނާކޮށްފައި އޮތީ އަންނަ އެޕްރީލް މަހުގެ 22 އާ ހަމައަށެވެ. އަމުރުގައިވާ ގޮތުން، ޕާސްޕޯޓް ހިފެހެއްޓީ ތަހުގީގު ނުނިމެނީސް ރާއްޖެ އިން ހިނގައިދާނެތީ އެވެ.\nކޮރޯނާވައިރަހުގެ އަލާމާތްތައް ހުރި ޓޫރިސްޓު، ރަސްމީ ފަރާތްތަކަށް ނާންގައި ފޮނުވާލި މައްސަލަ ބަލަން ފުލުހުންނަށް އަމުރު ކުރެއްވީ ޕްރޮސިކިއުޓަ ޖެނެރަލް ހުސެއިން ޝަމީމެވެ.\nItaly meehaa ge faraathun Covid-19 ah alaamaiythah fenunu, ekamaku resortun eynaa furuvaalaa HPA ah naangaa\nއެ އަމުރުގައިވާ ގޮތުން، އުމުރުން 49 އަހަރުގެ ޑޮކްޓަރުގެ މައްޗަށް ތުހުމަތު ކުރަނީ އިޓަލީގެ ޓޫރިސްޓުގެ ކިބައިން ކޮވިޑް-19 އަށް ޝައްކު ކުރެވޭ އަލާމާތްތައް ފެނުނު ނަމަވެސް އެކަން ރަސްމީ އިދާރާތަކަށް ހިއްސާނުކޮށް، ފުރައިގެން ދިއުމަކީ އެ ކޮވިޑް-19 ޖެހޭ ކޮރޯނާވައިރަސް ރާއްޖޭގައި ފެތުރި އެތައް ބަޔަކު ނުރައްކަލުގެ ތެރެއަށް ހުށަހެޅިގެންދާނެ ކަމަކަށްވާ އިރު އިހުމާލުވެފައި ވުމެވެ. އޭނާ އަޅަން ޖެހޭ ފިޔަވަޅުތައް ނާޅައި ފަރުވާކުޑަކޮށް އިހުމާލުވެފައިވާ ކަމުގެ ތުހުމަތު ކުރެ އެވެ.\nޓޫރިސްޓު ފުރި ފަހުން މި ޑޮކްޓަރާއި އިތުރު ބަޔަކު ވެސް ވަނީ ވައިރަހަށް ޕޮޒިޓިވްވެފަ އެވެ.\nމި މައްސަލައިގައި ފުލުހުން ބުނެފައިވާ ގޮތުގައި، ޓޫރިސްޓްގެ ކިބައިން ފެންނަން ހުރި އަލާމާތްތަކާ ގުޅިގެން އިތުރު ޓެސްޓްތަކެއް ހަދަން ކުރެއްދޫ ރިސޯޓްގެ ޑޮކްޓަރު ލަފާ ދިނުމުން އޭނާ އެކަމަށް އިންކާރުކުރި އެވެ. އެ އަލާމާތްތަކާ ގުޅިގެން ޑޮކްޓަރު އެޗްޕީއޭ އަށް ގުޅި ނަމަވެސް ކޮރޯނާވައިރަހާ ގުޅޭ އެއްވެސް ކަމެއްގައި ޝައްކެއް ވެގެން އުޅޭ ކަން އަންގާފައި ނުވާ ކަމަށް ފުލުހުން ވަނީ ބުނެފަ އެވެ.\nފުލުހުން ބުނިގޮތުގައި ހޮޓްލައިނަށް ގުޅައިގެން ޑޮކްޓަރު ވާހަކަ ދައްކާފައި އޮތީ ކޮވިޑް-19 އަށް ޝައްކުކުރެވޭ އަލާމާތްތައް ހުރި ކަމަށް ރަސްމީ ފަރާތްތަކުން ބަލާ މިންގަނޑާއި ކޮރޯނާވައިރަސް ފެތުރިގެން ރާއްޖެއިން ފިޔަވަޅު އަޅާފައިވާ ގައުމުތަކަށް ބަދަލެއް އައިތޯ ބަލާށެވެ.\nރިސޯޓް މެނޭޖްމަންޓަށް އެކަން އެނގި ސިއްރުކުރީތޯ ވެސް ތަހުގީގުގައި ބަލާނެ ކަމަށް ފުލުހުން އޮތީ ބުނެފަ އެވެ.\nކޮރޯނާވައިރަސް ހުރި 16 މީހަކު ރާއްޖޭން ވަނީ ފެނިފަ އެވެ. އޭގެ ތެރޭގައި ހިމެނެނީ އެންމެ ދިވެއްސެކެވެ. ޕޮޒިޓިވްވި މީހުންގެ ތެރެއިން 11 މީހަކު ވަނީ ރަނގަޅުވެފަ އެވެ.\nދިވެހި ސަރުކާރު ކުރެއްދޫ އައިލެންޑް ރިސޯޓް ކްރިމިނަލް ކޯޓް ކުށްކުރުން އިޓަލީ ތުރުކީ ރާއްޖެ-ތުރުކީ ޓޫރިސްޓުން ރިސޯޓްތައް ފުލުހުން ޑޮކްޓަރުން\n56 ކޮމެންޓް, 84 ރިއެކްޝަންސް\nކޮބާހޭ ޕީޖީ ޝަމީމު. މިމައްސަލައިގާ ނިކަށް އަވަސްކޮށް ތަޙުޤީޤު ކުރަން އަމުރު ނެރުނު. ޓެސްޓް ނަތީޖާ ނުލިބެނީސް2ޓޫރިސްޓުން ފުރުވާލި މައްސަލާގައި އަމުރެއް ނެރޭކަށް ނުކެރުނުދޯ ޝަމީމު އަށް.\nމިސަރުކާރުން ކަމެއް ގޯސްކޮށް ކޮށްގެން މިހާތަނަށް ޒިންމާ ނަގަންޖެހުނީ ކުރީގެ ޖެންޑަރ މިނިސްޓަރ އެކަނި.\nމިި އުޅޭ ޕީ.ޖީ އަކީވެސް ސިޔާސީ މީހެއް! ޗަންޕާގެ ރިސޯޓަކުން ކަމެއް ހިިނގީމާ ނުވަތަ ހިންގީމާ އެމް.ޑީ.މަޖިލީހު ކުދިންކޮޅެއް ހަޅޭ ލެވީމާ އަމުރު ނެރަފަ! ނެރެފައިވާ އެސް.އޯ.ޕީ އަކާ ޚިިލާފަށް ބަޔަކު ދޫކޮށް ހެދީމާ އެކަމާ އަޅާނުލާ އޭނާ އެ ހުންނަނީ!\nޑޮކްޓަރު އަކީ ކުއްވެރިއެއް ކަމަށް ވަންޔާ ކަރަންޓީން ކޮށްފައި ތިބިބަޔަކު ޓެސްޓުގެ ނަތީޖާ ނުލިބެނީސް ބޯޓަކަށް އަރުވާ 300 އެތައް ބައެއްގެ ފުރާނަ ނުރައްކަލަށް ވައްޓާލި މީހުންވެސް ކުއްވެރިވެ ބަންދު ކުރަންވީ. ނިކަން ފޯރިނަގާފައި ހެޑްލައިން ހެދި ޕީޖީ އަށްވެސް މި އެންގެނީ ނިކަމެތިމީހާގެ ތަހުގީގުކުރަން. ނިކަން ކެރެންޔާ ތިޔަބުނާ ގާނޫނަކުން ބާރު ލިބިގެން މި ޖަރީމާހިންގި މީހުންގެ ތަހުގީގުކުރަން އަމުރުކޮށްބަލަ. ހަމަ ސިޔާސީ ދައުވާމުޅިންވެސް.\nސަރުކާރުން، ޓެސްޓް ނަތީޖާ ނުލިބެނީސް މީހުން ފުރައިގެން ދާން ހުއްދަ ދިނުމައްފަހު، މިހާރު ޑޮކްޓަރު ބޮލައް އެއޮއް ކަންޑާލީ.\nބަޔަކު މޮޔަ ހައްދަނީތޯ؟\nރިސޯޓް ތަކަކީ ވަރަށް ރަނގަޅައް އެސް.އޯ.ޕީ. ލިޔެ ހިންގާ ތަންތަން، ގެސްޓަކު ބަލިވެގެން ޑޮކްޓަރައް ދެއްކުމުގެ ރިޕޯޓިންގ ލައިން ކޮބާތޯ؟ ކޮބާތޯ ޒިންމާދާރު ވެރިން، ފުރުވާލުމުގައި ވަރަށް ހުށިޔާރުވެ، ކޮންޓެކްޓް ޓްރޭސްކޮށް ރިސޯޓުން ތީތި ކޮންޓެއިންކޮށްފަ އޮތްކަމަށް ބެލެވޭ، މެނޭޖްމަންޓައް ރަނގަޅަށް އެނގޭނެ. -- އަޅުގަނޑުމެން އެންމެންގެވެސް ޕާސްޕޯޓް އޮތީ ހިފަހައްޓާ ލޮކްޑައުން ކޮއްފަ، ތިހަމަ ގޭމެއްނޫންތޯ އެހެންވީމަ\nކަރަންޓީނު މުއްދަތު ފުރިހަމަ ނުކޮށް ހައި ރިސްކް ބަޔަކު ފުރުވި މީހުންގެ މައްސަލަ ބަލާކަށް ނުވޭތަ؟\nތިއީ ޒަމާނުއްސުރެ ރާއްޖޭގައި ކަންހިނގާގޮތް. ރިސޯޓްގެ މޯނިންގ މީޓިންގ މިނިޓްސް ރިޕޯޓް ބަލާބަލަ. ޑޮކްޓަރަށް އެކަނި ތޯ އިނގެނީ.\nއެންމެފަހުން ނިކަމެތި ޑޮކްޓަރ ދޯ މި ގޯސްވީ. ހުރިހާ ކަމެއް ޑޮކްޓަރ ބޮލަށް. ކިހާ ސަޅި މިމީހުންގެ ރޭވުން.\nއާ ދެން ޑޮކްޓަރު ބޮލަށް ކަޑާލާ. އެނިމުނީ ނުން. މެނޭޖްމަންޓުގެ ނުވަތަ ރިސޯޓުގެ ވެރިންގެ އެއްވެސް ކުށެއް ނުފެންނާނެ. ދެން ކުށްވެރި ވާނީ ބަލަން ތިބި މީހުން. ފީބޯގެ ޑްރާމާ އެއް!\nރިޒޯޓުގެ ވެރި މީހާތަ އިންނަނީ ކަށިގަނޑު ހިފައިގެން އަންނަ ބަލި މީހުން ބަލަން.. ތީގައި ވެރިމީހާ ޒިންމާ ވާން ޖެހޭނީ ޑޮކްޓަރުގެ ފަރާތުން ވެރިންނަށް އެކަން އެންގި ނަމަ.. އެތައް މުއައްޒިފުންނެއް އުޅޭ ތަނެއްގައި ކޮންމެ މުއައްޒިފަކު ކުރާ ކުށަށް ވެރިމީހާ ޒިންމާވާން ވެއްޖެ ނަމަ 300 އަހަރުގެ ޖަލުހުކުމް އޮންނާނެ އަދި އަތް ނުލާ.. ވެރި މީޙާގެވެސް އިހުމާލެއް ވާނަމަ ރަނގަޅު ވެރިމީހާ އުލު ބައިންދަން..\nހަމްދޫން. އެކަމަކު މިދިޔަ ވެރިކަމުގައި އެންމެ ކުދި މީހުން ފެށީގެން އެންމެ ބޮޑެތި މީހުންކޮށްފައިހުރި ހުރިހާ ކަމެއްގެ ޒިންމާ ނަގަންޖެހެނީ ޔާމީނު ދޯ. ވަކި ބަޔަކު ވީމަދޯ އެހެން މީހުންކުރާ ކަންތައްތަކުގެ ޒިންމާ ވެރިމީހާ ނަގަން މިޖެހެނީ. އެހެން މީހުން ވެއްޖިއްޔާ ވެރިމީހާ ޒިންމާ ނަގަންނުޖެހި، އެންމެ އާދައިގެ ނިކަމެތި މުވައްޒަފު ކަންބަޅިއެއް ގޮތަށް ކަތިލެވެނީމި.


Shareeah nimendhen Nihaan'ge Passport hifahataifi | Jazeera\tޝަރީއަތް ނިމެންދެން ނިހާނު ފުރުން މަނާ! - Jazeera\nޝަރިއަތް ނިމެންދެން ނިހާނުގެ ޕާސްޕޯޓް ހިފަހައްޓައިފި\nޢަލީ ސަމާހު February 11, 2021 192 views0\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) މެދުވެރިކޮށް ރާއްޖޭގެ ފަޅުތަކާއި ރަށްތައް ވިއްކައިގެން ހިންގާފައިވާ ބޮޑު ހިޔާނާތު ގައި ޝާމިލްވި ކަމުގެ ދައުވާ އުފުލާފައިވާ ރައްޔިތުންގެ މަޖިލީހުގެ ވިލިމާލެ ދާއިރާގެ މެމްބަރު އަހުމަދު ނިހާން ހަސަން މަނިކުގެ ޝަރިޔަތް ނިމެންދެން ޕާސްޕޯޓް ހިފަހައްޓަން ކްރިމިނަލް ކޯޓުން މިއަދު އަމުރު ނެރެފި އެވެ.\nނިހާނުގެ މައްޗަށް އުފުލާފައިވާ ހަ ދައުވާގެ ޝަރިއަތް ފަށާ ފުރަތަމަ އަޑު އެހުން ވަނީ މިއަދު ބާއްވާފައެވެ.\nޝަރިއަތުގެ މަޖިލީހުގައި ވާހަކަ ދައްކަވަމުން ނިހާން ވިދާޅުވީ، މައްސަލަ ކުރިޔަށް ގެންދަން ބޭނުންވަނީ ވަކީލަކާ އެކު ކަމަށެވެ. ކޮވިޑް-19 ގެ ހާލަތުގެ ސަބަބުން ވަކީލަކު އައްޔަންކުރަން ދުވަސްތަކެއް ނަގާފާނެ ކަމަށް ލަފާކުރެވޭތީވެ ނިހާން އެދިވަޑައިގެންނެވީ ވަކީލަކު އައްޔަން ކުރަން ދެވެން އޮތް އެންމެ ރަނގަޅު ފުރުސަތެއް ދެއްވުމަށެވެ.\nމައްސަލަ ބައްލަވާ ގާޒީ އަލީ އާދަމް ވިދާޅުވީ ވަކީލަކު އައްޔަން ކުރަން މިވަގުތު ދެވޭނީ 10 ދުވަހުގެ މުހުލަތެއް ކަމަށެވެ. އެކަމަކު އެ މުހުލަތުގެ ތެރޭގައި ވަކީލަކު އައްޔަން ނުކުރެވިއްޖެނަމަ އިތުރު ފުރުސަތަކަށް އެދެވިދާނެ ކަމަށެވެ.\nއަޑުއެހުމުގައި ދައުލަތުން އެދުނީ ނިހާނުގެ ޕާސްޕޯޓް ހިފަހައްޓަން ކުރިން ނެރެފައިވާ އަމުރު މިއަދަށް ހަމަވާތީވެ އިތުރު އަމުރެއް ނެރެދޭން އެދިފަ އެވެ.\nނިހާން ވިދާޅުވީ، މިދިޔަ އަހަރުން ފެށިގެން ރާއްޖޭ ނުވަތަ ރާއްޖެއިން ބޭރަށް ދިޔުމުގެ ވިސްނުމެއް ނުގެންގުޅުއްވާ ކަމަށެވެ. އަދި ބަލިވިޔަސް ރާއްޖެއިން ބޭރަށް ވަޑައިގަތުމުގެ ބޭރަށް ފުރަން އެދިވަޑައިނުގަންނަވާނެ ކަމަށް ވިދާޅުވެ، ނިހާނު ވަނީ ދައުލަތުން އެދޭ ގޮތަށް ޕާސްޕޯޓް ހިފެހެއްޓުމަށެވެ.\nޕާސް ޕޯޓް ހިފަހައްޓަން ބޭނުން މުއްދަތަކަށް ހިފަހައްޓާ\nގާޒީ ވިދާޅުވީ، މައްސަލަ ނިންމުމަށްޓަކައި ދައުވާ ލިބޭ ފަރާތް ހުރުމަކީ މުހިއްމު ކަމަކަށްވާއިރު ނިހާނުގެ ޕާސްޕޯޓް ހިފަހައްޓަން އަމުރު ނެރޭ ކަމަށެވެ.\nޝަރީއަތް ނިމެންދެން ނިހާނު ފުރުން މަނާ!


Pakistan-Afghan: mudhaa ufulaa loreethakuge vaahaka\nއަފްޣާން-ޕާކިސްތާން ބޯޑަރު ހުރަސްކޮށް ދަތުރުކުރާ މުދާއުފުލާ ލޮރީތައް: ޑަބަލް އަގު ނަގާ މައްސަލަ ބޮޑު ވަރަށް ބޮޑު\nޕާކިސްތާން - އަފްޣާން ބޯޑަރު ސަރަހައްދުން ބޮޑު ބައެއް ތާލިބާނުން މިހާރު އޮތީ އަތްދަށުލާފަ އެވެ. އޭގެ ތެރޭގައި ވަރަށް މުހިންމު ޗެކްޕޮއިޓްތަކެއް ވެސް ހިމެނެ އެވެ. މިކަމާ ގުޅިގެން ބޯޑަރު ހުރަސްކޮށް ދަތުރުކުރާ މުދާ އުފުލާ ލޮރީތަކުން ހަނގުރާމަވެރިން ފައިސާ އަތުލާ މައްސަލަ އޮތީ ހޫނުވެފަ އެވެ.\nޕާކިސްތާނުން މުދާ ބަރުކޮށްގެން އަދި އަފްޣާނުން މުދާ އަރުވައިގެން ލޮރިތައް ބޯޑަރު ހުރަސްކޮށް އެއްގައުމުން އަނެއް ގައުމަށް ދަތުރުކުރަމުން ދާއިރު އާދައިގެ ހާލަތްތަކުގައި ވެސް އޮފިސަރުންނަށް ސައިބޯލާނެ ފަދައެއް ނުދީ ޗެކް ޕޯސްޓްތަކުން ސަލާލަތްވެވޭނެ ގޮތެއް ނޯވެ އެވެ.\nމިކަން މިހެއް އޮއްވައި މުދާ އުފުލާ ލޮރީތައް ދަތުރުކުރާ މަގުތަކަށް ތާލިބާނުން ވެރިވެގަތުމުން ޑްރައިވަރުން މިހާރު ތިބީ ހަދާނެ ގޮތް ހުސްވެފަ އެވެ. ހަނގުރާމަވެރިން ލޮރީތަކާ ދިމާކުރުން ޑްރައިވަރުންނަށް ވެފައި ވަނީ ބޮޑު ބިރުވެރި ކަމަކަށެވެ. ފައިސާނުދީފަ ނަމަ ލޫޓުވުމާއި ފުރޮޅަށް ބަޑިޖަހުން ފަދަ އަމަލުތައް ދަނީ ހިންގަމުންނެވެ.\nޗެކް ޕޮއިންޓްތައް ހުރަސްކުރަން ރަސްމީކޮށް ދައްކަން ޖެހޭ ފައިސާގެ އިތުރުން ތާލިބާނުންގެ ކުދި ބޮހުންގެ ކިބައިން ސަލާމާތްވާން އަދި އިތުރު އަގެއް ދައްކަން ޖެހެ އެވެ. ޑްރައިވަރުން ބުނާ ގޮތުން މުދާ ހިފައިގެން ރަށަށް ދެވޭއިރު އޮންނަނީ އެތަކެތި ވިއްކައިގެން ފައިދައެއް ނުވާ ވަރަށް ހޭދަ ބޮޑުވެފަ އެވެ.\nޕާކިސްތާނާ އަފްޣާންއާ ދެމެދު ކުރެވޭ މިފަދަ ދަތުރުތައް ފަދައިން އަފްޣާން އާއި އީރާން، ތަޖިކިސްތާން އަދި ތުރުކްމެނިސްތާނާ ގުޅިފައި އޮންނަ ބޯޑަރު ސަރަހައްދުގައި ވެސް މުދާ އުފުލާ ލޮރިތަކަށް ބިރުދެއްކުމާއި ފޭރުން އަދި ލޫޓުވުން ފަދަ ދަށު ދަރަޖައިގެ އަމަލުތައް ވަނީ އިތުރުވެފަ އެވެ.\n"އަހަރެމެން ދަތުރުކުރީ ކަންދަހާރުން މޭބިސްކަދުރު ބަރުކޮށްގެން،" ހިދާޔަތުﷲ ޚާން އޭއެފްޕީއަށް ކިޔައިދިނެވެ. "ތިން ފަހަރު ހިފެހެއްޓި އަދި ކޮންމެ ފަހަރަކު ވެސް ފައިސާއާ ތަކެތި ދޭން ބުނޭ،" އޭނާ ބުންޏެވެ.\n"ބައެއް ފަހަރު 3،000 ރުޕީޒް (20 ޑޮލަރު) އަތުލާ. އަދި ބައެއް ޕޮއިންޓްތަކުން 2،000 އާއި 1،000 ރުޕީސް ވެސް އަތުލާ" އޭނާ ބުންޏެވެ. ހިދާޔަތުﷲ ޚާން ބުނީ އެއީ އަދި ރަސްމީކޮށް ދައްކަން ޖެހޭ ޓެކުހެއްގެ އިތުރުން ހިނގާ ޚަރަދެއް ކަމަށެވެ.\nޕާކް-އަފްޣާން ޖޮއިންޓް ޗެމްބާ އޮފް ކޮމާސްގެ ނައިބުރައީސް އިމްރާން ކާކަރު ވިދާޅުވި ގޮތުން ކަރާޗީން ފޮތި ބަރުކޮށްގެން ދަތުރުކުރި ލޮރީއަކުން ތާލިބާނުން 150،000 ރުޕީޒް (1،000 ޑޮލަރު) އަތުލައި ލޮރީ ދޫކޮށްލުމުން ގޮސް ކަންދަހާރަށް ވަނުމުން އަފްޣާން އޮފިޝަލުން ވެސް ފައިސާ ދައްކަން އެދުނެވެ.\nއަފްޣާން ސަރުކާރު އޮފިޝަލުން / ކަސްޓަމްސްއިން ބުނާ ގޮތުން ތާލިބާނުން އަތުލާ ފައިސާ އަކީ އަފްޣާންގެ ބައިތުލްމާލަށް ވަންނަ އެއްޗެއް ނޫނެވެ.\n"އެކަމަކު މިނޫން ގޮތެއް މިވަގުތަކު ނެތް،" ޑްރައިވަރެއް ކަމަށްވާ އަބްދުލް ރައްޒާގު ބުންޏެވެ. "ކަނޑި އާއި ބަޑިން ބިރުދެއްކިއަސް އަދި ބޮލުގަ ޖެހޭ ފަށުން ރޮކެޓްތައް ދިއަޔަސް މިދަތުރުތައް ކުރަން އެބަ ޖެހޭ" އޭނާ ބުންޏެވެ.\nއަފްޣާނިސްތާން އީރާން ޕާކިސްތާން + ތާލިބާން\nއިމްރާނަކީ ދީލަތި ބޭފުޅެއް: ތާލިބާނުން\nޕާކިސްތާނުން ތާލިބާނުންނާއެކު ވާހަކަ ފަށައިފި\nއެމެރިކާއަށް ދިން ޓެރަރިސްޓް ހަމަލާއަށް 20 އަހަރު\nއަފްޣާން އިންތިގާލީ ސަރުކާރަށް ޗައިނާ މަރުހަބާ ކިޔައިފި


Sihhee kuhli nurahkaluge haalathugai ves inthihaabu bahvan bill faas kohfi\nރައްޔިތުންގެ މަޖިލީހުގެ ތަޅުން-- ފޮޓޯ: މަޖިލިސް\nސިއްހީ ކުއްލި ނުރައްކަލުގެ ހާލަތުގައި ވެސް އިންތިހާބު ބޭއްވޭ ގޮތަށް ބިލް ފާސްކޮށްފި\n19 ޖެނުއަރީ 2021 - 13:28:50\nކޮވިޑް-19 ގެ ހާލަތާއި ގުޅިގެން ރާއްޖޭގައި އިއުލާންކޮށްފައިވާ ސިއްހީ ކުއްލި ނުރައްކަލުގެ ހާލަތުގައި ވެސް ލޯކަލް ކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތް ކުރާ ކޮމެޓީތަކުގެ އިންތިހާބު ބޭއްވޭ ގޮތަށް "ސަންސެޓް ގާނޫނަށް" އިސްލާހު ގެނެސް ބިލް ފާސްކޮށްފި އެވެ.\nއެ ގާނޫނު ފާސްކޮށްފައިވަނީ މިއަދު ބޭއްވި ރައްޔިތުންގެ މަޖިލީހުގެ ޖަލްސާގައި ނެގި ވޯޓުގައި ބައިވެރިވި 38 މެންބަރުންގެ ވޯޓުންނެވެ.\nބިލަށް އިސްލާހު ގެނައި ނަމަވެސް އަދިވެސް މެއި 10 ވަނަ ދުވަހުގެ ކުރިން އިންތިހާބު ބާއްވަން ޖެހެ އެވެ. އެ މުއްދަތުގައި އިންތިހާބު ނުބޭއްވޭ ނަމަ 30 ދުވަހުގެ ތެރޭގައި މަޖިލީހަށް އެންގުމަށް ބިލްގައި ހިމަނާފައިވެ އެވެ.\nއިންތިހާބު ތާރީހަށް ނުބޭއްވިއްޖެ ނަމަ 30 ދުވަހުގެ މުއްދަތެއް އޮއްވައި މަޖިލީހަށް އެ މައްސަލަ ހުށަހަޅުއްވައިގެން އެ މުއްދަތު އިތުރުކުރާ ގޮތަށް ބިލުގައި ހިމަނާފައިވާ އިސްލާހަކީ ލޯކަލް ކައުންސިލްތަކުގެ އިންތިހާބުގެ ހާއްސަ ގާނޫނު 2020 އަށް އިސްލާހު ގެނައުމުގެ ބިލު ދިރާސާކުރަން އިއްޔެ ހަވީރު ބޭއްވި މަޖިލީހުގެ މިނިވަން މުއައްސަސާތަކުގެ ކޮމިޓީގައި ހެންވޭރު ދެކުނު ދާއިރާގެ އެމްޑީޕީގެ މެމްބަރު ހުސައިން ޝަމީމް ހުށަހެޅުއްވި އިސްލާހެކެވެ.\nއެ އިސްލާހު އެގޮތަށް ބަލައިގަނެ ނިންމުން ފާސްކޮށްފައިވަނީ އެ ބައްދަލުވުމުގައި ބައިވެރިވެވަޑައިގެންނެވި ހުރިހާ މެމްބަރުންގެ އިއްތިފާގުންނެވެ. އަދި އެ ހުށަހެޅުމަށް އިލެކްޝަންސް ކޮމިޝަނުގެ ރައީސް އަހުމަދު ޝަރީފު ވެސް ވަނީ ތާއިދުކުރައްވާފައެވެ.\nއެ ގާނޫނުގައިވާ ގޮތުން އެ ގާނޫނަށް އަމަލުކުރަން ފަށާ ތާރީހުން ފެށިގެން އެއް އަހަރު ދުވަހުގެ ތެރޭގައި އިންތިހާބު ބާއްވަން ޖެހެއެވެ. އެ މުއްދަތު ހަމަވާނީ އަންނަ މޭ މަހުގެ ނުވަ ވަނަ ދުވަހަށެވެ.\nއެހެން ނަމަވެސް ކޮވިޑް-19 ގެ ހާލަތު ހަމަޔަކަށް ނޭޅި އިންތިހާބު ފަސްވަމުން ދާތީ އިތުރަށް ފަސްވިޔަ ނުދިނުމަަށް ސަރުކާރުން ވަނީ އެ ގާނޫނަށް އިސްލާހުތަކެއް ހުށަހަޅައިފަ އެވެ.\nބިލު ސަރުކާރުގެ ފަރާތުން މަޖިލީހަށް ހުށަހެޅީ، އިންތިހާބާ ގުޅިގެން ކުރަން ޖެހޭ ކަން ކަމަށް ދީފައިވާ ބައެއް މުއްދަތުތައް ކުރު ކުރާ ގޮތަށެވެ.\nއެހެން ނަމަވެސް މިއަދު މަޖިލީހުން އެ ބިލް ފާސްކޮށްފައިވަނީ އިލެކްޝަންސް ކޮމިޝަނުން އެދިފައިވާ ގޮތަށް އެ މުއްދަތުތައް ކުރު ނުކޮށެވެ. އެހެންކަމުން ދެން އިންތިހާބު ބާއްވަން ޖެހޭނީ، އިންތިހާބީ ގާނޫނުގައި ބުނާ މުއްދަތުތަކަށެވެ.\nއަދި މިއަދު ފާސްކުރި ބިލުގައިވާ ގޮތުން އިންތިހާބު ބޭއްވޭނީ ޑިރެކްޓާ ޖެނެރަލް އޮފް ޕަބްލިކް ހެލްތު ކަނޑައަޅަން ޖެހޭ އުސޫލުތަކާ އެއްގޮތްވާ ގޮތުގެ މަތިން ކަމަށް ވުމުން އެ އުސޫލުތައް ހަތް ދުވަސް ތެރޭ ޑިރެކްޓާ ޖެނެރަލް އެކުކަވާލައި އާންމު ކުރަން ޖެހެ އެވެ.\nއީސީއިން މަސައްކަތް ކުރަމުން އައީ މާޗު މަހުގެ ހަވަނަ ދުވަހު އިންތިހާބު ބޭއްވުމަށް ނަމަވެސް މިހާރު އެ މުއްދަތުގައި އިންތިހާބު ނުބޭއްވޭނެ ކަން ކަށަވަރުވުމުން އިންތިހާބު ވަނީ އެޕްރީލް ތިނެއްގައި ބާއްވަން ނިންމާފަ އެވެ.


Vote Karudhaahu Gai Nasheed Ge Nameh Noanaane - Shainee - Vaguthu\nވޯޓު ކަރުދާހުގައި ނަޝީދުގެ ނަމެއް ނޯންނާނެ - ޝައިނީ\nމިއަހަރު ބާއްވާ ރިޔާސީ އިންތިހާބުގައި ކުރީގެ ރައީސް މުހައްމަދު ނަޝީދުގެ ނަންފުޅު ވޯޓު ކަރުދާހުގައި ނޯންނާނެ ކަމަށް ފިޝަރީޒް މިނިސްޓަރު މުހައްމަދު ޝައިނީ ވިދާޅުވެއްޖެއެވެ.\nޝައިނީ މިހެން ވިދާޅުވީ ރައީސް ނަޝީދަށް އިންތިހާބުގައި ވާދަކުރުމުގެ ފުރުސަތު ދޭންޖެހޭނެ ކަމަށް އ.ދ ގެ އިންސާނީ ހައްގުތަކާ ބެހޭ ކޮމެޓީ އިން ނިންމުމާ ގުޅިގެން ކުރެއްވި ޓްވީޓެއްގައެވެ.\nމިނިސްޓަރު ޝައިނީ ވިދާޅުވީ ވޯޓު ކަރުދާސްކޮޅުގައި ރައީސް ނަޝީދުގެ ނަންފުޅު ނޯންނާނެ ކަމަށާއި އެމަނިކުފާނުގެ ނަންފުޅު ވޯޓު ކަރުދާހުގައި އޮންނަން ޖެހޭ އެއްވެސް ގޮތެއް ގާނޫނު އަސާސީ އާއި އަދި އޭގެ ދަށުން ހެދިފައިވާ ގާނޫނު ނުވަތަ ގަވާއިދުތަކުގައި ވެސް ނެތް ކަމަށެވެ.\nއ.ދ ގެ އިންސާނީ ހައްގުތަކާ ބެހޭ ކޮމެޓީ އިން ބުނީ އެ ނިންމުން ނިންމާފައި ވަނީ ރާއްޖެ އިން ސޮއިކޮށްފައިވާ މުއާހަދާތަކުގެ ދަށުން އުފައްދާފައިވާ އަދި ރާއްޖޭން އެ އަަށް ތަބާވުމަށް ސޮއިކޮށްފައިވާ މުއާހަދާތަކުގެ ދަށުން ކަމަށެވެ. އެހެންކަމުން މި ނިންމުން ރާއްޖެ އިން ބަލައިގަންނަންޖެހޭ ކަމަށާއި މި ނިންމުމާ ގުޅިގެން އަޅާ ފިޔަވަޅުތައް 180 ދުވަހުގެ ތެރޭގައި އެންގުމަށް އެ ކޮމެޓީ އިން ވަނީ އަންގާފައެވެ.\nއެ ކޮމެޓީ އިން އެގޮތަށް ނިންމި ނަމަވެސް ރިޔާސީ އިންތިޚާބުގައި ވާދަކުރުމުގެ ފުރުސަތެއް ރައީސް ނަޝީދަށް ނެތްކަމަށް ސަރުކާރުން މިއަދު ވަނީ ވިދާޅުވެފައެވެ.\nދިވެހި ހާރިޖީއާއިން މިއަދު ނެރުނު ބަޔާނުގައި ވަނީ ކުރީގެ ރައީސް ނަޝީދުގެ މައްސަލައިގައި ދިވެހި ރާއްޖޭގެ ސްޕްރީމު ކޯޓުން 2016 ވަނަ އަހަރުގެ ޖޫން 27 ގައި އިއްވި ހުކުމް ދިވެހި ސަރުކާރުން ފުރިހަމަ އަށް ބަލައިގެންފައިވާ ކަމަށް ވިދާޅުވެފައެވެ. އަދި އެގޮތަށް ޙުކުމް ކޮށްފައިވާހިނދު ރައީސް ނަޝީދަށް ރިޔާސީ އިންތިޚާބުގައި ވާދަކުރެވުމަކީ ޤާނޫނުގެ އިމުގެ ތެރެއިން ކުރެވޭނެ ކަމަކަށް ނުވާތީ އެ ފުރުސަތު ނަޝީދަށް ލިބިގެން ނުވާ ކަމަށް އެ ބަޔާނުގައި ވެއެވެ.\n"ކުރީގެ ރައީސް ނަޝީދު މައްޗަށް ވަނީ ކްރިމިނަލް ކޯޓުގެ ފަނޑިޔާރެއް ހައްޔަރު ކުރުމުގެ ދައުވާ ސާބިތުވެފައި، އަދި ހުދު ނަޝީދުވެސް ވަނީ އެކި ތަންތަނުގައި ވާހަކަފުޅު ދައްކަވަމުން މިކަމަށް އިއުތިރާފުވެފައި. އަދި ވެރިކަމަށް ވަޑައިގެންފިނަމަ އަދިވެސް އެގޮތަށް އަމަލު ކުރާނެ ކަމަށް އެމަނިކުފާނު ވިދާޅުވޭ،" ދިވެހި ހާރިޖިޔާގެ ބަޔާނުގައި ވެއެވެ.\nރާއްޖޭގެ ގާނޫނު އަސާސީގެ 109 މާއްދާގެ (ފ) ގެ ދަށުން ވެރިކަމަށް ކުރިމަތިލާ މީހަކީ، އެއްވެސް ޖިނާއީ ކުށެއް ކޮއްފައިވާ މީހަކަށް ނުވުމާއި ގިނަވެގެން 12 މަހުގެ ޖަލު ހުކުމެއް އިއްވާފައި ނުވާ މީހަކަށް ވާން ޝަރުތުތަކުގެ ތެރޭގައި ހިމެނޭ ކަމަށް އެ ބަޔާނުގައި ވިދާޅުވެފައިވެއެވެ. އެހެން ކަމުން ރައީސް ނަޝީދަކީ ރާއްޖޭގެ ޤާނޫން އަސާސީގައި ވާގޮތުން ވެރިކަމަށް ކުފޫހަމަވާ ބޭފުޅެއް ނޫން ކަމަށް ބަޔާނުގައި ވެއެވެ.\nކްރިމިނަލް ކޯޓުގެ ކުރީގެ އިސް ގާޒީ އަބްދުﷲ މުހައްމަދު ހައްޔަރުކުރި މައްސަލާގައި ރައީސް ނަޝީދުގެ މައްޗަށް ވަނީ 13 އަހަރު ޖަލު ހުކުމެއް އިއްވާފައެވެ.\nމަޖިލިސް މެންބަރުންގެ ނޯ ކޮންފިޑެންސް ވޯޓް ނެގޭ ގޮތް ހަދަން ތާއިދު ކުރަން - ޝައިނީ\nއޭޕްރީލް 16, 2018 17:53\n2018 ގައި ޔާމީން ޢަބްދުލް ޤައްޔޫމު ކިޔާ މީހެއް ރާއްޖޭގެ ވެރިކަމުގައިވެސް ނުހުންނާނެ.\nތިޔަހެން ބުނި 2013 ގަ ވެސް.\nއޭޕްރީލް 16, 2018 19:58\nއެއީމޮޔަކުއްޖެއް އެސޮރުނުގެންނާތި އޭތިކަދަ\nއޭޕްރީލް 16, 2018 18:24\nޔާމީނަށް ދެންވެރިކަމެއް ނުކުރެވޭނެ ދެންދާންޖެހޭނީ ޖަލުގެ ތޭރިތަކުގެ ބިއްދޮށަށް ވަރަށް ސަލަމް އަދުރޭ،ނިހާނު\nއޭޕްރީލް 16, 2018 19:33\nސާބަހޭ ސައިނީތީހިއްވަރުގަދަފިރިހެނެއް ކޮންއަލިފުދާލެއް ތިކަހަލަ އަލިފުދާލު އެބައޮތްރާއްޖޭގަވެސް ތިޔަމުއާހަދާއިން ރާއްޖެވަކިވެގެންވެސް ރޭނދޫކުލަ ރާއްޖެއައް އެތެރެނުކޮއްވޭތޯބަލާތި އެއީވަރައްނުރައްކާ ކުލައެއް ދޮންކުލައަރާފިއްޔާ އެއެތިވަރައްއަވަހައްނެތިގެންދާނެ\nތަކުރަރުކޮށް ދަންނަވަން ލާދީނީ އަންނިއާ ލާދީނީ ޔާމީނުގެ ނަމެއް ވޯޓު ކަރުދާސް ކޮޅަކު ނޯންނާނެ އިންޝާﷲ\nއޭޕްރީލް 16, 2018 22:36\nމިގައުމުގަ ރައްޔިތުން ބޭނުމީ ތަރައްޤީ ، މިގައުމުގެ ރައްޔިތުން ބޭނުމީ އިސްލާން ދީން ، ތިޔަ ލާދީނީ މީހާ މިޤައުމާ 100 ފޫޓައްވެސް ކާރި ނުކުރެވޭނެ. ހަމަ އަދިވެސް ރައީސް ޔާމިނު ވަރެއްނެތް. 2018 އޮތީ ރައީސް ޔާމީނަށް.\nއޭޕްރީލް 16, 2018 22:45\nވޯޓް ކަރުދާހުގަ ނަސީދު ގެ ނަމެއް ނޯންނާނެ. ސަލާމް.\nއޭޕްރީލް 17, 2018 00:24\nމިހިރަ ރަނޑު ފިރިހެނެއް .ހައްހައްހައް\nއޭޕްރީލް 17, 2018 00:36\nއެއީތެދެއް ކެރަފާ މުނާފިގުގެ ނަމެއް ނޯންނާނެ.


Canoe gai nikumegen ulhenikoh gellunu dhemeehun fathaafai Hulhumale ah araifi - vNews.mv\nކެނޯގައި ގެެއްލުނު ދެމީހުން ފަތާފައި ހުޅުމާލެއަށް އަރައިފި\nއާމިނަތު އަމީނާ (އަނާ) 12 August 2019, 05:20\nވިލިމާލެ ކައިރިން ކެނޯއެއްގައި ނިކުމެގެން އުޅެނިކޮށް ގެއްލުނު ދެމީހުން ފެނިއްޖެއެވެ.\nފުލުހުންގެ މީޑިއާއިން ބުނީ ގެއްލިގެން ހޯދަމުންދިއަ ދެ މީހުން މިރޭ ފަތިހުގެ ވަގުތެއްގައި ސަލާމަތުން ހުޅުމާލެއަށް އަރާފައިވާކަމަށެވެ. އިއްޔެ ހަވީރު 17:00 ހާއިރު، ވިލިމާލެއިން ކެނޯއެއްގައި ނުކުތް ދެ ފިރިހެނުން ސަލާމަތްވީ ކެނޯ ރާޅާއި ތަޅަމުންގޮސް ހުޅުމާލޭ ސުވިމިންގ ޓްރެކާއި ދިމާއަށް ދެވުމުން ކަމަށް ފުލުހުން ވަނީ ބުނެފައެވެ. އަދި އެ ސަރަހައްދަށް ކެނޯ ދިއުމުން އެމީހުން ފަތާފައި ހުޅުމާލެއަށް އެރީކަމަށްވެއެވެ.\nކެނޯގައި ނިކުމެގެން އުޅެނިކޮށް ބެހިގެންދިއައީ 20 އ. 33 އ. ގެ ދެމީހުންނެވެ. ކެނޯގައި އެމީހުން ބެހިގެންދިއައީ ވިލިމާލޭ ނެރުމައްޗަށް ނިކުމެގެން އުޅެނިކޮށް ގަދަވަޔާއި އެކު އައި ކޮޅިގަނޑެއްގައި ޖެހިގެން ކަމަށް ފުލުހުން ވަނީ ބުނެފައެވެ.\nކެނޯގައި އެމީހުން ނިކުތްފަހުން ޚަބަރެއް ނުވެގެން ހޯދުމުގެ މަސައްކަތުގައި މެރިންޕޮލިހާއި އެމްއެންޑީއެފް ކޯސްޓްގާޑުން ވަނީ ހަރަކާތްތެރިވެފައެވެ. އެގޮތުން އެމީހުން ހޯދުމަށް އެދިމާ ކަނޑުގެ ސަތަހަ، ނައިޓްވިޝަން ކެމެރާ ބޭނުންކޮށްގެން ބެލިކަމަށް އެމްއެންޑީއެފުން ވަނީ ބުނެފައެވެ.\nމިދުވަސްވަރަކީ މޫސުން ގޯސް ދުވަސްވަރެއްކަމުން ކަނޑަށް ނިކުންނައިރު ސަމާލުވުމަށް ކަމާއިބެހޭ ފަރާތްތަކުން ދަނީ އިލްތިމާސްކުރަމުންނެވެ.


ކީރިތި ޤުރުއާނާބެހޭ ޤައުމީ މަރުކަޒުގެ ގޮތްޕެއް ފުވައްމުލައް ސިޓީގައި އިމާރާތްކުރުމުގެ އެއްބަސްވުމުގައި ސޮއިކޮށްފި – Ministry of Islamic Affairs\nކީރިތި ޤުރުއާނާބެހޭ ޤައުމީ މަރުކަޒުގެ ގޮތްޕެއް ފުވައްމުލައް ސިޓީގައި އިމާރާތްކުރުމުގެ އެއްބަސްވުމުގައި ސޮއިކޮށްފި\nކީރިތި ޤުރުއާނާބެހޭ ޤައުމީ މަރުކަޒުގެ ގޮތްޕެއް ފުވައްމުލައް ސިޓީގައި އިމާރާތްކުރުމުގެ އެއްބަސްވުމުގައި މިއަދު ސޮއިކޮށްފިއެވެ. 300 ދުވަހުގެ ތެރޭގައި ނިންމާގޮތަށް ހަމަޖެހިފައިވާ މި އިމާރާތުގެ މަސައްކަތް ހަވާލުކޮށްފައިވަނީ މާރިސް ކޮންސްޓްރަކްޝަން ޕވޓ ލޓޑ އާއިއެވެ. މިނިސްޓްރީ އޮފް އިސްލާމިކް އެފެއާޒްގެ ފަރާތުން މި އެއްބަސްވުމުގައި ސޮއި ކުރައްވާފައިވަނީ ޑރ. އަޙްމަދު ޒާހިރު ޢަލީއެވެ. އަދި މާރިސް ކޮންސްޓްރަކްޝަންގެ ފަރާތުން ސޮއިކުރައްވާފައިވަނީ އެ ކުންފުނީގެ މެނޭޖިން ޑިރެކްޓަރ މުޙައްމަދު ސަޢީދުއެވެ. މީގެއިތުރުން މި އިމާރާތް އެއްކޮށް ނިންމާލުމަށް 6،214،108.26 ރ ޚަރަދުވާނެކަމަށް މިނިސްޓްރީގެ ފަރާތުން މަޢުލޫމާތު ދެއްވައެވެ.\nދެބުރީގެ އިމާރާތެއް ގޮތުގައި މި އިމާރާތް އެޅުމަށް ހަމަޖެހިފައިވާއިރު މިތަނުގައި4ކްލާސް ރޫމަކާއި، އޮޑިޓޯރިއަމް އަކާއި، ލައިބްރަރީއެއް ހިމެނޭނެކަމަށް މިނިސްޓަރުގެ ވާހަކަފުޅުގައި ވިދާޅުވިއެވެ. މިނިސްޓަރު އިތުރަށް ވާހަކަފުޅު ދައްކަވަމުން ވިދާޅުވިގޮތުގައި ސަރުކާރުގެ ފަރާތުން ރާއްޖޭގައި ކީރިތި ޤެރުއާނުގެ ޢިލްމު ފެތުރުމަށްޓަކައި ދައުލަތުގެ ބަޖެޓުން ޚަރަދުކޮށް އަންނަނީ ގިނަގުނަ މަސައްކަތްތަކެއް ކުރަމުންނެވެ. މިގޮތުން ކީރިތި ޤުރުއާނާބެހޭ ޤައުމީ މަރުކަޒުގެ ގޮފިތަށް ރާއްޖޭގެ އެކި ރަށްރަށުގައި ވަނީ ޤާއިމްކޮށްފައެވެ. މިހާތަނަށް ޖުމްލަ 40 ގޮތްޕެއް ވަނީ ކީރިތި ޤުރުއާނާބެހޭ ޤައުމީ މަރުކަޒުން ހުޅުވާފައެވެ.\nމިނިސްޓަރުގެ ވާހަކަފުޅު އިތުރަށް ތަފްޞީލްކުރައްވަމުން ވިދާޅުވިގޮތުގައި މި ގޮތަށް ޤާއިމު ކުރެވޭ ކީރިތި ޤުރުއާނާއި ބެހޭ ޤައުމީ މަރުކަޒުގެ ގޮފިތަކުގައި ކިޔަވައިދެއްވަމުންދާނީ ކިޔަވައިދިނުމުގެ ފެންވަރު ވަޒަންކޮށް ކޮލިޓީ ކޮންޓްރޯލް ކުރެވޭނެގޮތަށް ކަމުގައި ވިދާޅުވިއެވެ. އަދި ކީރިތި ޤުރުއާނުގެ ޢިލްމު ފެތުރުމަށްޓަކައި ސަރުކާރުގެ ފަރާތުން ރައީސް އިބްރާހިމް މުޙައްމަދު ޞާލިޙު ކުރައްވަމުން ގެންދަވާ މަސައްކަތް ފާހަގަކޮށް ޝުކުރުދެންނެވިއެވެ. އަދި މިކަމުގައި މިނިސްޓްރީގެ ފަރާތުން ޝާމިލްވާ ހުރިހާ ފަރާތްތަކަށްވެސް ޝުކުރުދެންނެވިއެވެ.\nމިނިސްޓަރސޮއިކުރުންކީރިތި ޤުރުއާނާބެހޭ މަރުކަޒު


Beyru Ge Jaasoosee Idhaaraa Akaai Gulhigen Vote Olhuvaali Kamah Thuhumath Kohfi - Vaguthu\nބޭރުގެ ޖާސޫސީ އިދާރާއަކާއި ގުޅިގެން ވޯޓް އޮޅުވާލިކަމަށް ތުހުމަތުކޮށްފި\nރިޔާސީ އިންތިޚާބުގެ ނަތީޖާ، އަވައްޓެރި ގައުމެއްގެ ޖާސޫސީ އިދާރާ އާއި ގުޅިގެން އޮޅުވާލަފައިވާ ކަމަށް ތުހުމަތު ކުރެވޭ ބީދައަކުން ޕީޕީއެމްއަށް ނިސްބަތްވެ ވަޑައިގަންނަވާ ރައްޔިތުން މަޖިލީހުގެ ނިލަންދޫ ދާއިރާގެ މެންބަރު ޑރ.އަބްދުﷲ ޚަލީލް މިރޭ ޓްވީޓެއް ކުރައްވައިފިއެވެ.\nޚަލީލް މިރޭ ކުރެއްވި ޓްވީޓެއްގައި ވިދާޅުވީ 2008 ގައި ވެރިކަމަށް އާދެވުނީ ވެސް ވޯޓުން ވައްކަން ކޮށްގެން ކަމަށާއި އެފަހަރު ފަޅާ ނޭރިޔަސް، ﷲ ގެ ވާގިފުޅާއި އެކު ވޯޓް ވަގުން މިފަހަރު އެނގޭނެ ކަމަށެވެ.\n"އަވައްޓެރި ގައުމެއްގެ ޖާސޫސީ އިދާރާ އާއި ގުޅިގެން ރައްޔިތުންގެ ޙައްޤަށް އަރައިގަތް ވޯޓު ވަގުން ފަޅާ އެރުމުގެ ވަގުތު ދަނީ ކުޑަތަންވަމުން" ޚަލީލްގެ ޓްވީޓްގައި ވިދާޅުވެފައި ވެއެވެ.\n2008 ga verikamah aadhevunee ves vote in vakkan kohgen. Efaharu falhaa neyriyas, Allah ge vaagifulhaa eku #VoteVagun mifaharu engeyne! Adhi avatteri qaumehge jaasoosee idhaaraa ai gulhigen rayyithunge haqqah araigai #VoteVagun falhaa erumuge vaguthu dhanee kudathanvamun, IA!\n— Dr. Abdulla Khaleel ? (@abkhaleel) October 3, 2018\nޚަލީލް ކުރެއްވި އިތުރު ޓްވީޓެއްގައި ވިދާޅުވީ އިންތިޚާބުގެ ވޯޓް އޮޅުވާލާފައި ވާނެކަމަށް އެމްޑީޕީ އިސް ބައެއް ބޭފުޅުން ގެންދަވަނީ ވިދާޅުވަމުން ކަމަށެވެ. އެކަމަށް އެންމެ ބޮޑު އެހީތެރިކަމެއް ލިބިފައި ވަނީ އިލެކްޝަންސް ކޮމިޝަންގެ ބައެއް މެންބަރުންގެ ފަރާތުން ކަމަށް ވެސް ޚަލީލް ވިދާޅުވިއެވެ.\nއިންތިޚާބަށް ފަހު ޕީޕީއެމްގެ ބައެއް މެންބަރުން ތުހުމަތުތަކެއް ކުރަމުން ގެންދަނިކޮށް މީސް މީޑިއާގައި ދައުރުވާން ފެށި އޯޑިއޯއެއްގެ ސަބަބުން އިތުރު ސުވާލުތަކެއް ވަނީ އުފެދިފައެވެ.\nދައުރުވަމުންދާ އޯޑިއޯއެއްގައި ކާކުކަން ނޭނގޭ މީހަކު ފުރަތަމަ ބުނަނީ އިލެކްޝަންސް ކޮމިޝަނުގެ ރައީސް ދެއްކެވި ވާހަކައަކުން ވަރަށް ބިރުގަންނަ ކަމަށާއި، ރައީސް އެމީހަކަށް މެސެޖެއް ނުކުރާތާ ދުވަސްތަކެއް ވެފައިވާ ކަމަށެވެ. ޖަވާބުގައި ޝަރީފް ވިދާޅުވީ އެވާހަކައެއް ޝަރީފް ކައިރީގައި ދެއްކީ ކޮމިޝަނުގެ ތަރުޖަމާނު އަޙްމަދު އަކްރަމް ކަމަށެވެ.\nނަމަވެސް އިލެކްޝަންސް ކޮމިޝަންގެ ރައީސް އަހްމަދު ޝަރީފް ވިދާޅުވެފައި ވަނީ އެއީ އެޑިޓް ކޮށްފައިވާ އޯޑިއޯއެއް ކަމަށެވެ.\nއޮކްޓޯބަރ 4, 2018 00:32\nޕީޕީ އެމް އިން ވަނީ އިނތިހާބު ގަބޫލު ކޮއްފަ އެހެންނަމަވެސް އިލެކްށަނާމެދު މިހާރު ކުރަމުނދާ ތުހުމަތުތަކައް އިލެކްށަނުން ޖަވާބުދާރީވެ ރައްޔިތުންނައް ހަގީގަތް އޮޅުން ފިލުވަދޭންޖެހޭކަމައް އަޅުގަނޑުގެ އަމިއްލަ ނަފްސު ގަބޫލުކުރަނީ\nއޮކްޓޯބަރ 4, 2018 00:36\nހަމަ ރަނގަޅަށްވެސް އޮޅުވާލީތަ. ތަފްސީލުކޮށް ކިޔައިދީފިއްޔާ ރަނގަޅު އޮޅުވީ ކިހިނެއްކަން\nއޮކްޓޯބަރ 4, 2018 00:39\nއިންޑިޔާކަމަށްވާނީ، އިންޑިޔާ މިހާރުވެށް ޑީލް ހަދަމުންދަނީ، އަދިމިއުޅެނީ ވެރިކަން ނުލިބި.\nއޮކްޓޯބަރ 4, 2018 01:19\nވޯޓުން ހޮވޭގޮތް ނުވުމުން ހިނގާދެން ކޯޓަށް ދަމާ\nއޮކްޓޯބަރ 4, 2018 01:25\nހަލީލު ކޮންމެވެސް މޮޅުވާހަކައެއްފަޅާލައިފި. ދިވެހިން މިހާރު ވަރަށް ވިސްނާނެ ހަހަހަ މޮޔައެއްނޫން ހަލީލުހާ\nއޮކްޓޯބަރ 4, 2018 05:31\nއޮޅުވާލައިގެން ވެސް ބަލިކުރީ\nއޮކްޓޯބަރ 4, 2018 06:33\nމިއީ އެމްޑީޕީ އާއިދިމާވި ކަމެއް ނަމަ އަލުން ވޯޓުލާންވެސް ޖެހުނީސް.\nއޮކްޓޯބަރ 4, 2018 11:10\nރާއްޖޭގެ އެކި ކަންކޮޅުގަ ހުޅު ޖަހާ މުޒާހަރާކޮށް ސިފައިންނާ އާންމުންނާ ތަޅާފޮޅާ ޖަލަށް ދާން ގިނަބަޔަކަށް ޖެއްސީސް. މޑޕ ތިބީ ޔާމީން ވޯޓުން މޮޅުވަން ހަދާނެ ހުރިހާކަމެއް ކޮށް ނިމެންދެން. ވޯޓަށް 1ދުވަސް 2ދުވަހަށްވީމަ ނޫނީ ވޯޓްލީ ދުވަހާއެކީ އެންމެން ގަނެލީ ކިހިނެއް ކިހިނެއް. އެންމެ ހީނުކުރާމީހުންވެސް އެމީހުންނަަށް ގަނެލެވީއްޖެ. ކޮންމެ ކަމެއްކުރިޔަސް ޑިނައީ ކުރަން އެއްބަސްވެގެން އެންމެން ތިބީ. ހިތުތެރޭ ބިރު އުފެދުނު މީހުންނާހެދި ފަޅާ މިއަރަނީ. މޑޕ މޮޅުވީޔަސް ހެވޭ. ބަޓް ޗީޓް ކުރީމަ ނޮޓް ދޯ. ﷲގެ ކޯފާއިން ސަލަަމަތްވާނެ އެކަކުވެސް ނުހުންނާނެ.\nއޮކްޓޯބަރ 4, 2018 06:42\nބޮޑުބަލި އެންމެފަހުންނިމިގެންދާނީ އދ ގެ ސަލާމަތީމަޖިލީހުން ކުރުވިކަމެކޭކިޔާފަހެންހީވޭ؟ ބޮޑަށްބެލެވެނީ އެކުވެރިޗައިނާއިން ކުރުވިކަމެކޭބުނަން ނުކުރެވިގެންއުޅެނީހެން\nއޮކްޓޯބަރ 4, 2018 06:49\nއެމެރިކާކޮޕީކުރަންފެށީދޯ ؟ ހާދަހާ ރަނޑުބައެކޭ. ދެންވެސް ތިޔަރަނޑުކަންކަނޑުވާލާ ނިކަން ސުމާޓްވެބަލަ ، ތިއޮތޯ އޮރިޖިނަލް ބައްޔަކުން ބަލިވެފަ\nއޮކްޓޯބަރ 4, 2018 08:08\nޕިސް ޕިސް ޕިސް އެކަމަކު މިދެން ބޮޑުވަރު. ވޯޓް ލާ މަރުކަޒްތަކުގަ ކަންހިނގާ ގޮތް އެއީ ސާފުކޮށް އެންމެނަށް ދައްކައިގެން ކުރަމުންދާކަމެއް ކުރީ ފަހަރުވެސް ކުރިގޮތަށް މިފަހަރުވެސް ކުރީ ވޯޓް އޮޅުވައިލާނެ ފުރުޞަތެއް ނޯވޭ. ބަލިވެވަޑައިެންނެވި ކަމަށް ޤަބޫލުފުޅުކުރައްވާދެން. މަވެސް ރައީސް ޔާމީނުގެ ސަޕޯޓަރެއް ވޯޓްލީވެސް އޭނައަށް އެކަމަކު މިހާރު ފޫހިވެއްޖެ. ދެން އިލެކްޝާނެއް ބާއްވައިފިނަމަ ވޯޓް ބަދަލުވާނެ އިބޫއަށް.\nއޮކްޓޯބަރ 4, 2018 08:12\nޔާމީން ވެރިަކމުން ވައްޓަން ބޭރުގައި ފިއްލަވައިގެން ތިބި މިރާއްޖޭގެ ރައްޔިތުން މަސައްކަތް ކުރައްވާތާ5އަހަރު ދުވަސް ވެއްޖެ. އެއްމެ ބޮޑަށް ޔާމީންގެ ވެރިކަމާ ހެދީ ޖެލެސް ވެގެން އުޅެނީ އެއްވެސް ވެރިކަމެއް އެމީހަކަށް ކަމަކު ނުދިޔަ ބޮނޑިބަތް ޖަމީލެވެ.. ބޭރު ފަރާތްތަކުން އަތް ބާނުވައިގެންވެސް މިރާއްޖޭގެ ވެރިކަން. އެމީހުން ބޭނުންވޭ. ޔާމީން ހީކުރި ގޮތަކަށް ނޫން އެމީހުން ކަންތައް ނިންމައިގެން ތިބީވެސް ޖާސޫސު ކޮށްގެން ވެސް ޔާމީންގެ ވެރިކަން ވައްޓަން. ޔާމީން ބޮލުަގއި ހުރިހާ ވަގު ތުހުހުމަތު ތައް އަޅުވާފަ ތިބިމީހުންންނަށް މިހާރު އެނގޭނެ ވަގުންނަކީ ކޮންބައެއކަން ކިހާވަރަކަށް ވައްކަންކޮށްގެން ކަން ވަގުންނަށްވަނީ.އެމްޑީޕީ މީހުން ލާރިބެހިޔަސް އެމްޑީޕީ މީހުންގެ އެކައުންޓްތަކަށް މިހާރު . ﷲ ތަޢލާ އެކަން އެމީހުންނަށް އެއޮތީ ދައްކަވާފަ. ހަމައަންތަރީސް\nވޯޓް ލީމީ ހުންނާއި ވޯޓްގެ އަދަދު ދިމާނުވާ ފޮށި ހުރި. ޝީޓްގައި އަދަދު ޖެހުމުގައިވެސް ހުރި ނުބައިކޮށް އަދަދު ޖަހާފައި. މިއީ ކުދި މައްސަލަ ތަކެއްނޫން.\nއިންޝާއަﷲ ، ވޯުޓުވަގުން ރަގަޅަށް ފަޅާއަރާ އަލުން އިންތިޚާބު ބާއްވަންޖެހޭނެ! ވޯޓުވަގުން ނުވެސް ނިދާ އެތިބަ ތެޅި އަރުވަނީ ހުވާނުކުރެވިގެން! ދެން އިންތިޚާބު ބާއްވާފިއްޔާ އިން ޝާ އަﷲ 125000 ވޯޓް ރައީސް ޔާމީން ނަންގަވާނެ! އޭރުން އިދިކޯޅޭ ބޮޑުކޯލިސަނަށް ލިބޭނީ 113000 ވޯޓް.\nއޮކްޓޯބަރ 4, 2018 08:27\nތި އިދާރާއަކީ ކޮބާ އަވަހަށް ތަފްސީލް ބޭނުން ތި އިދާރާގެ ނަންއެގޭއިރަށް ކޯޓަށް ދާން ތައްޔާރު\nއޮކްޓޯބަރ 4, 2018 08:39\nއެއްވެސް އޮޅުވުމެއްނެތް ، ފެންނަން މިއޮތީ ވޯޓް ދިންގޮތް\nކުރިން ގަބޫލު ކުރެވުނީ މައްސަލައެއް އުޅޭކަން ނޭނގި. އެކަމު ފަހުން އެންމެނަށްވެސް އިނގުނީ ބޮޑު ނުބައެއް އުޅޭކަން. އެހެންވީމަ ކުރިން ޕީޕީއެމް ގަބޫލު ކުރިއޭ ކިޔައިގެން ކުރިއެއް ނުހޯދޭނެ. ސޮރީ\nވޯޓު ނޮޅުވިގެން ހާދަ މަސައްކަތެއް އެބަކުރެޥޭ ޥޯޓު ނޮއޮޅިވިގެން އުޅޭނީ ފެށުނީއްސުރެން ގަދަކަމުން ވޯޓު ހޯދަން އުޅުނު މީހުން. ޢެމެރިކާގެ ވޯޓަށް ރަޝިއާ ނުފޫޒު ހިންގި އަޑުއިވުނީމާ އފޯމިއުލާ ގެ އީކުއޭށަން ނޭގެނީކަމަށް ވެދާނެ.\nއޮކްޓޯބަރ 4, 2018 10:26\nތީކީ މާބޮޑުކަމެއް ނޫން އިލެކްސަނުން ރައްޔިތުން ހުށަހަޅާ ޝަކުވާތަކާ ސުވާލުތަކަށް ކޮމިޝަނުން ޖަވާބުދާރީ ވާންޖެހޭނެ..ތުހުމަތުތަށް ސާފުކޮށް ދިނުމަށް މިގޮވާލަނީ..އަދިވެސް ލަސްނުކޮށް އިލެކްޝަނުން ވީގޮތް ސާފުކޮށްދީ...\nއޮކްޓޯބަރ 4, 2018 14:59\nނޫން. ވޯޓް ގަތީ އެމްޑިޕީ އިން .ބޭރުން އިންޑިޔާ އިނގިރޭސި ވިލާތް އެމެރިކާ ފަދަ ބޮޑެތި ޤައުމުތަކަން ރާއްޖޭގެ ރައްޔުންނަށް ރުފިޔާ އޮއްސާލީ.އެމްޑީޕީ މީހުން އެނގިފެނިގެން ހެދީ ދޮގު. އެމްޑީޕީ މީހަކަށް .ރުފިޔާއެއްދިނަސް އެމްޑީޕީ މީހުން ބަދަލު ނުކުރެވޭނެ. ހަމަ ނުދޭނީ ނުދޭނެ މީހަކު. ހަމަ ޕީޕީ އެމަށް ވަފާތެރިމީހުންވެސް ބޮޑެތިޮ ޢަދަދުން ދީފަ ބަދަލުކުރި. ބޭރުން ރުފިޔާދީގެންވެސް އޮތީ ޔާމީންގެ ވެރިކަން ބަދަލުކުރުމަށް އައްނި މިރާއްޖޭގެ ވެރިކަން ހޯދައި ދިނުމަށް ފައްޅި އަޅަން ބޭރުމީހުން ބޭނުންވޭ. މިރާއްޖޭގެ އެސެޓްސް ތައް އިންޑިޔާއަށް ވިއްކާލުމަށް އައްނި ބޭނުންވޭ. މިހުރިހާކަމެއް ބޭރުމީހުން ލައްވާ ދިވެހިރާއްޖެއާ ޖެއްސި މީހަކީ އައްނި.ދެން ބޮނޑިބަތް ޖަމީލް ދެން ކެރަފާ ދެން ދެއަތަށް އެނބުރޭ ބުރުމާ. ދެން މިރާއްޖެ އޮންނާނީ ބޭރު މީހުންގެ އަޅުވެތިކަމުގައި.އެމީހުން ބުނާހާ ގޮތަކަށް ހަދަން.\nއޮކްޓޯބަރ 8, 2018 07:49\n96000 އިންތިހާބު ބޭއްވިޔަސް ވަގު ޔާމީނު ބޮޑުތަނުން ބަލިކުރާނަން.


SunOnline: Broadcasting commission Zeena vakikurumuge masahkai kuriah gendhan ninmaifi\nބްރޯޑްކަމް އިން ޒީނާ ވަކިކުރުމުގެ މަސައްކަތް ކުރިއަށް ގެންދަން ނިންމައިފި\nމުހައްމަދު މުޒައްޔިން ނާޒިމް 17 Aug 2020, 13:38\nބްރޯޑްކާސްޓިންގް ކޮމިޝަންގެ މެމްބަރު ޒީނާ ޒާހިރު މަގާމުން ވަކިކުރުމުގެ މަސައްކަތް ފަށައި، އެކަން މަޖިލީހުގެ މިނިވަން މުއައްސަސާ ކޮމިޓީއަށް ފޮނުވައިފި އެވެ.\nޒީނާ ވަކިކުރުމުގެ މަސައްކަތް ފެށުމަށް މިނިވަން މުއައްސަސާތަކުގެ ކޮމިޓީން ނިންމީ މިމަހު 10 ވަނަ ދުވަހުގަ އެވެ. މަޖިލިސް ގަވައިދުގައި ބުނާ ގޮތުން އެ މަސައްކަތް ކޮމެޓީއަކަށް ފެށޭނީ މަޖިލީހުގެ ޖަލްސާއެއްގައި މަޖިލީހުގެ ރައީސް އެކަން އިއުލާން ކުރެއްވުމަށް ފަހު އެވެ.\nއެއާއެކު މިއަދު ރިޔާސަތުން ވަނީ، ޒީނާ ވަކި ކުރުމުގެ މައްސަލަ ޖަލްސާގައި އިއުލާންކޮށް، އެ މައްސަލަ މިނިވަން މުއައްސަސާތަކާ ބެހޭ ކޮމެޓީއަށް ފޮނުއްވައިފަ އެވެ.\nޒީނާ ޒާހިރު ވަކިކުރުމުގެ މަސައްކަތް ފެށުމަށް ކޮމިޓީއަށް ހުށަހެޅުއްވީ ގަލޮޅު ދެކުނު ދާއިރާގެ މެމްބަރު މީކާއީލް އަހުމަދު ނަސީމް އެވެ. އެ ހުށަހެޅުއްވުމަށް ކޮމިޓީގެ ހަތް މެމްބަރުން ވަނީ ވޯޓު ދެއްވައިފަ އެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި ބްރޯޑްކޮމް އަށް އައްޔަނު ކުރި މެމްބަރުންގެ ތެރެއިން އެ ކޮމިޝަނުގައި މިހާރު ތިއްބެވީ، ޒީނާ އާއި އަމުޖަދު ވަހީދު އަދި އާމިނަތު ސަރާހަތު އެވެ. މީގެ ކުރިން އެހެން ދެ މެމްބަރެއްގެ އިތުބާރު ނެތް ކަމަށް ނިންމައި މަޖިލީހުން ވަނީ ވަކިކޮށްފަ އެވެ. ޒީނާ ވަކިކުރުމުގެ މައްސަލަ މަޑު ޖައްސާލާފައި އޮތީ އޭނާ މެޓާނިޓީ ލީވްގައި ހުރުމުންނެވެ.\nބްރޯޑްކޮމްގެ މެމްބަރުކަމަށް ޒީނާ އައްޔަނު ކުރީ 2016 އެޕްރީ5ގަ އެވެ.